
I nastala je noć... 


Noć se spustila brže, nego su očekivali narodi i državnici. U 
strahovitoj tami, koja se sve više nakuplja, jedva još razabiremo 
po kojeg ministra, koji brzo putuje amo i tamo, vidimo silhuete 
lica i likova, istrgane komadiće paktova i propagande, ali tama 
sve to guta, i sada je postala noć. Našle su se one dvije sile, koje 
su obje odmah od svog postanka pretstavljale stravu za čovječan- 
stvo. Znalo se za opasan karakter i jedne i druge. Mnogi su se na- 
dali da će one učiniti svijetu tu uslugu, da se međusobno proždru. 
No oni nisu učinili svijetu te usluge, već su sklopili međusobno 
Pakt. Ne znamo, koje su sve tajne klauzule toga pakta, ali znamo 
da će budućnost, koja se primiče pod ovakovim znakovima, 


biti strahovita. 
* 


I sada hoćemo da trijezno sudimo, i ako se u tami lako vidi 
»duhove.« Može biti da je Adolfa Hitlera slabost njegove pozicije 
natjerala Staljinu. Bit će, da u Trećem Reichu znadu da gube i 
preostatak prestiža. Hitler nije više od Boga poslani spasitelj od 
boljševizma. A i kod Staljina mora da su slabe prilike, kad se od- 
lučio da razočara sve one, koji su u njegovo ime vodili protufaši- 
stičke akcije. No sve to skupa nije važno. Na horizontu su iskrsla 
druga, važnija posmatranja stvari. Industriji osovine nedostaju 
sirovine, dok ih Rusija imade u izobilju. Staljin nije u stanju da 
sam sa svojim ljudima izvadi sve blago iz svoje zemlje. Tu će sad 
dobiti pomoć, a to predstavlja nadoknadu, koja mnogi minus može 
promijeniti u ogroman plus. Autarkija unutar starih njemačkih 
sSranica je dakako nesmisao, no ako se protegne na čitavu srednju 
Evropu i Sovjetsku Rusiju — tada stvar dobiva drugi izgled. Pod 
sigurnim vodstvom može tu nastati snažan blok koji će vladati svi- 
jetom, a to neće biti samo čisto privredna i politička stvar. 


X 


Sjećamo se jedne rečenice, koju se već godine 1934 moglo 
čitati u »Deutsche Weg«, i to u članku »Progonitelji crkve pruža- 
ju si ruke«. Neka svi državnici upamte, da se — po svjedočanstvu 
povijesti — u ozbiljnom času svi savezi i paktovi sklopljeni samo sa 
Stanovišta političke probiti, raspadaju u ništa — i da se sklapaju 
savezi i paktovi između onih sila koje su vođene idejom. Možda 
za druge države i nije od tako velike važnosti jesu li vrhovni pred- 
= stavnici religijozni ljudi ili nisu. — U totalitarnim državama sva- 

kako je to od vrlo velike važnosti. Nažalost moramo priznati, da 
je Staljin upravo unio svoje ime u »Zlatnu knjigu« bezbožnika, a 
Adolt Hitler, ono što je za njega najviše biće, formulira kao »trajna 
substancija naroda.« Shvati li se riječ »Bog« u tradicijonalnom 
smislu, tada su obojica bezbožnici. Zemlja, kojom upravljaju neće 
poznavati drugih bogova, osim Staljina i Hitlera. Bit će zemlja 
bezbožna kao i ti njeni bogovi. U tim zemljama dosljedno će se 
ugušili sve, što čini sadržaj Vesele Vijesti — Evanđelje. U obim 
zemljama ima se isto mišljenje o ljudima. Slobodna ličnost žrtvuje 
se za kolektiv. Taj kolektiv, disciplinovan i upravljan po određe- 
nom planu, jest prava inkarnacija čovječje naravi. On pojedincu 
daje eksistenciju i cilj života. Posvemašnje uvrštenje u kolektiv 
je imperativ izvana, a istodobno i iznutra. Slobodni su jedino oni, 
koji postaju robovi ovih imperativa, a izgube svaku ličnu volju. 
Postoje još samo željezni zakoni i željezni okovi, dok ljubavi i 
milosti nema više mjesta. Iščezle su blažene pjesme, koje su svojim 
čarom ispunjavale katedrale kršćanskih vremena, ne čuju se više 
uzdasi izmorenih ljudi, pa novi gospodari svijeta mogu biti sretni, 
dok na hiljade njihovoh žrtava krvari. Neprijatelji Boga, koji su 
do sada stanovali u dvije različite kuće, porušili su zid, koji ih 
je dijelio. Ili bolje, taj se zid sam srušio, jer je postao suvišnim. 

Promatra li se kakovim su izjavama oba diktatora izrekli 
sud jedan o drugome, čini se, kao da je svaki od njih zatajio svoju 
cijelu prošlost u času, kad je neprijateljstvo pretvorio u prijatelj- 
stvo. U istinu stoje stvari drugačije. U Adolfu Hitleru krio se jedan 
Staljin, a u Staljinu jedan Adolf Hitler. Nije li Molotov napomenuo, 
da je Rusija danas nešto posve drugo od Rusije prije deset godina. 
Nijesmo li mi, a i drugi, godinama sjećali na to da boljševizam 
u dubini nije internacijonalan, nego da si je u Sovjetskoj Uniji 
stvorio domovinu, o kojoj je još Lenin rekao, da ju je opet dozvo- 
ljeno ljubiti, otkada je ostvarila marksizam? Gdje nema jedne 
ideje, koja doista veže ljude sviju rasa i klasa, nužno će sve ono, 
što se naziva internacijonalnim pasti žrtvom proždrljivog nacijo- 
nalizma, a najnoviji primjer za to nam daje Sovjetska Unija. Sa 
stanovišta radničkih masa nikada još internacijonalni proletarijat 
nije bio tako prevaren, kao u našim danima od njihovog obožava- 
nog Staljina. Adolf Hitler pak u nijednom savezu ne traži drugo 
doli mogućnost da vlada svojim novim drugom. U njemu ćemo 
lako razabrati spoj jednog rasističkog mesijanizma, o kojem uvijek 
sanja, sa onim »pruskim« cinizmom, za kojeg nam je Rauschning 
htio dokazati da je nihilistička srž nacijonalnog socijalizma. Na- 
cijonalsocijalizam niti je isključivo onaj nihilizam, a niti je onaj 
mesijanizam, već je to ono u Adolfu Hitleru utjelovljeno sjedinje- 
nje obojega. Prema tome mogu se vječno mijenjati lozinke, čas 
sa stanovišta samoodređenja naroda, čas opet s kojeg drugog sta- 
novišta. Tako se može katoličke zemlje zaviti u maglu, da im se 
ulije strah pred boljševizmom, koji pali crkve i samostane, a bolj- 
ševičke zemlje može se osvojiti time da se nastupi protiv kršćan- 

stva i kapitalizma. Sve pako stupa u službu kukastog križa pro- 
duženog u srp i čekić. 
' * 


Zaista zidovi, koji su dijelili ova dva sistema, mogli su nečuj- 
no pasti. Funkcioner Gestapoa ni malo se ne razlikuje od uhoda 
G. P. U.-a. Koncentracijoni logori Dachau i Solovecki otoci pru- 
žaju nam istu sliku, a majske slave u Moskvi su isto tako stranački 
dani kao i oni u Niirnbergu. Kult vođe je tu i tamo jednak, a prije 
svega je na obim stranama dinamika, koja u velikim potezima 
stoji na istoj liniji. Ako dva čovjeka počnu s dviju dosta udaljenih 
polaznih točaka, rušiti sveukupnu kršćansku kulturu, nužno mora 


«jedamput doći čas, kad će se sastati na ruševinama razorenog sve- 


tišta. Jedan je došao s »lijeva,« drugi s »desna«, U velikoj uđalje- 
nosti smatrali su se neprijateljima; ta jedan je nosio smeđu značku, 
a drugi crvenu! No kad su opazili, da su sa svojim razaralačkim 
bekljama uništili isto Božje svetište kad su si u tom jezovitom 
osvjetljenju pogledali u lice, sinulo im je da u stvari izvode isti 
posao, da imadu istog neprijatelja i da su međusobno složni u 
mržnji, koja u dubini njihovih, duša vrije protiv Boga i protiv ljudi. 
I tako je jednoga dana moralo doći do pakta i saveza i prijatelj- 
stva, a taj dan je izabran po mogućnosti tako da ulove čas, kad se 
kulturno čovječanstvo spremalo da uloži zadnje sile u borbu za 
slobodu, za dostojanstvo ličnosti, za pravo i moral. 


X 


I sada se spustila noć... A svaki osjeća da imade nešto 
strahovito u borbi protiv same noći, protiv one stare noći, u kojoj 
se skrivaju strahote poganstva. Kada bi se bar iz ovog neodređenog 
osjećaja prema demonskom protivniku iskristalizirala spoznaja, 
da se u borbi protiv takove tame može upustiti — samo jedno sun- 
ce, koje nosi moć u sebi da nadvlada noć. Ipak ovaj novi pakt, koji 
leži na narodima kao mora, imade jednu dobru stranu: dokončao 
je jednu ogromnu laž. Ideju slobode nije se moglo izvojštiti pomoću 
Staljinovih robova. Sa Kremlja uvukla se nepodnosiva disonanca 
i jasna podlost u ideologiju naroda, koji su više ili manje još bili 
kršćanski, uvukao se bunitelj mira i izdajica. Dobro je da ovaj 
pakt nužno sili, da se razluče duhovi. I kad bi sad došlo do pro- 
širenja rata, na jednoj bi strani ipak stajali samo oni ljudi, koji 
zaista žele slobodu, pravednost i konačno mir na moralnim osno- 
vama. No bilo kako bilo onome, koji upravlja pogled na posljednja 
velika pitanja svjetske povijesti, u prvi čas će oči biti zaslijepljene 
od tame, koja je ovila ogromnu prikazu noći, a koja se sad obara 
na Boga i Krista, na Crkvu i kršćansku kulturu, na svaku uređenu 
ljudsku civilizaciju i sve što je ljudski plemenito, veliko i lijepo. 
Zato se karakteristika ovog doživljaja može dati sa ovo malo riječi: 
I nastala je noć... 

Miroslav 

Otkuda Hrvatima ,Ban“? 


Zadnjih stotinu godina svašta se pisalo o značenju i podrijetlu 
hrvatskoga banskog naslova i dostojanstva, a u vezi s time i o 
nazivu, kojim su stari Hrvati prije kralja Tomislava zvali svoje 
narodne vladare, Pitanje još ni sada nije posve raščišćeno. Pre- 
vladava mišljenje, da »Ban« potječe od avarskoga »Bajan«, a stari 
Hrvati da su svoje vladare poput ostalih Slavena nazivali »Knezo- 
vima«.' No ispitamo li potanje povijesna vrela i kritički pretre- 
semo mnijenja novijih istraživača, vidjet ćemo, da »Ban« nema 
baš nikakove veze s Avarima, a »Knez« nije isprva kod Hrvata 
značio isto što kod drugih Slavena. Hrvati su već iz pradomovine 
pod vodstvom svojih banova pošli u boj proti Avarima, pobijedili 
ih, te osnovali nekoliko samosvojnih Banovina, — najprije Karan- 
tansku u Alpama, a onda redom druge niz Savu i Jadran, 1 
naslov »Ban« i dostojanstvo, što ga je označivao, baština je staro- 
iranskih Hrvata, koji su se u poriječju Visle slili s jednim dijelom 
Slavena i stvorili novu slavensku narodnost i snažnu hrvatsku 
državnost. Evo za to nekoliko dokaza, 


1, >»BAN« U NAJSTARIJIM VRELIMA 


Najstariji pisani spomen o banskom imenu i dostojanstvu 
nalazimo kod cara Konstantina Porfirogeneta (Y 959), u grčkom 
djelu prozvanom od izdavača »De administrando imperio«y U 
gl. 30, nabraja jedanaest hrvatskih dalmatinskih županija, te onda 
dodaje: »... a Ban (bo4nos) njihov vlada Krbavom, Likom i 
Gackom«;* U gl, 31. među ostalim pripovijeda i o jakoj vojsci i 
mornarici Hrvata, te onda tumači, zašto je u njegovo doba oslabila 
i kaže: »Veliku moć i množinu naroda imala je Hrvatska do arhon- 


1 Fr, Rački prvi je ustvrdio, da su Hrvati svoje vladare isprva nazivali 
ne banovima, kako su držali svi hrvatski pisci prije njega, već knezovima, 
Za tu tvrdnju ne donosi nikakove potvrde iz domaćih vrela nego je obrazlaže 
time, što su svi ostali slavenski narodi imali knezove. Cfr, njegove inače 
vanredno duboke rasprave: »Kada i kako se preobrazi hrvatska kneževina u 
kraljevinu«, Rad 17 (1871), str, 70 ss.; »Nutarnje stanje Hrvatske prije XII 
stoljeća, III; Vrhovna državna vlast«. Rad 91 (1888), str, 126—127. — Njegov 
su nazor prihvatili i do pobjede mu pomogli Vj, Klaić i F, Šišić, 

2 O karantanskoj ili koruško-štajerskoj Hrvatskoj cfr,: Lj, Hauptmann, 
Karantanska Hrvatska, Zbornik kralja Tomislava. Zagreb 1925; str. 297—317, 
— Isto tako: život XVIIL (1937); str, 8 ss, — Za dublje proučavanje života i 
sudbine starih koruških Hrvata vrlo su važne rasprave prof, Jak, Kelemine: 
»Nekaj o Dulebih na Slovenskem«. Časopis za zgod. in narodopisje, XX — 
Maribor 1925 —; str, 144—149 i Dostavek: O staroslovenskih kneštvih; str. 
149—154, Zatim: »Nove dulebske študije«, ČZN, XXI (1926); 57—75, 

5 De administrando imperio, gl, 30. Edit, Bonn., str, 145, 

ta Krešimira. I kad taj umre, a sin njegov Miroslav vladavši četiri 
godine pogibe od ruke bana (boe&nou) Pribunje i u zemlji nasta 
raskol i razdor veliki, umanji se broj i konjaništva i pješadije i 
sagena i kondura«,* 

Kako vidimo, Porfirogenet piše jedamput »Boanos« (boan), 
a drugi put »Boeanos« (boean). Već se iz te razlike razabire, da 
se kod njega ne smije tražiti pravi tadanji način izgovaranja riječi 
»Ban«. Po pravilima historijske hermeneutike treba u takovu ne- 
jasnu slučaju potražiti razjašnjenje u domaćim vrelima, pogotovo 
kad se radi o autoru, koji uz najbolju volju nije mogao ispravno 
shvatiti i napisati neke slavenske zvukove i koji je svu silu tuđih 
imena izobličio i iskrivio. A iz domaćih vrela, koja su tek nešto 
mlađa od Porfirogeneta, jasno se vidi, da su Hrvati i tada riječ 
»Ban« izgovarali jednako kao i danas, a ne možda »bojan« ili 
»bajan«, kako bi htjeli neki tumači. God. 1029., dakie samo 
sedam decenija poslije smrti Porfirogenetove, izdaje Jelenica, se- 
stra bana Godemira, u Obrovcu svoju darovnicu (cartulam redor- 
dationis) na korist samostana sv. Krševana u Zadru i u njoj se 
ovako latinski predstavlja: »Ego Heleniza, soror Godemiri 
bani...« A ta njezina darovnica, primjećuje Rački, ako nije 
original, onda je svakako prijepis iz istog XI, stoljeća“ I u svim 
drugim poveljama onoga stoljeća, gdjegod se spominju banovi, 
uvijek su samo »bani«, a nikad i nigdje »bojani« ili »bajani«. 
I t. zv. ljetopis popa Dukljanina i u latinskoj i u hrvatskoj redakciji 
pozna samo »bana«, A njegovo je svjedočanstvo to vrednije, što 
je pokojni M. Medini lijepo dokazao, da prvi dio toga ljetopisa 
uopće ne potječe od Dukljanina, već je napisan negdje u Trebinju, 
u doba cara Bazilija Il., unuka Porfirogenetova.“ Pregledamo li 
sva historijska vrela, u kojima je govor o banovima, sve onamo od 
XL st., ne ćemo naći nijednog primjera, da bi se riječ »Ban« ikada 
drukčije izgovarala. I Kinnamos, sekretar cara Manuela Komnena 
(1143—1180), jedini Grk, koji osim Porfirogeneta spominje 
bana, piše ga »mpanos« (mp =b)" No ima i iz razdoblja prije 
Porfirogeneta jedan vrlo snažan indirektan dokaz, da su 
Hrvati već onamo od VII. vijeka riječ ban izgovarali doista samo 
ban, te njome označivali svoje domaće vladare. U Karantanskoj 
Hrvatskoj sačuvao se još nekoliko stoljeća pod njemačkom vlada- 
vinom među ostalim hrvatskim rodovima, Piričićima, Mohlićima, 
Bratonožićima itd., također rod Banića, koji se ubrajao među 
najviše koruško plemstvo." To pak znači, da su to bili potomci 


* Ibidem, str. 151. : 

5 Rački: Documenta historiae chroaticae periodum antiquam illustrantia. 
Izd, Jug. Akad, Monumenta... VIL Zagreb 1877; str. 38, 

5 Rački: Documenta, pod rij. »Chroatiae banus«, str. 512, 

"M, Medini, Starine Dubrovačke, Dubrovnik 1935; 34. 

8 Jo, Cinnami, Historiarum 1. IIL, 11. Edit, Bonn. str. 117, 4, 

% J, Kelemina, Nekaj o staroslovenskih kneštvih. ČZN XX (1925); str. 
150, — Nove dulebske študije. ČZN XXI (1926); str, 66 bilj, 1 (samo što autor 
Pogrešno dovodi riječ ban u vezu s Avarima); str, 67 bilj. 1, 

nekadanjih koruških banova, — Valuka, Boruta, Gorazda, Inka, 
Stojmira i drugih." Kad su naime Nijemci oduzeli Korušcima 
domaće vladare za kaznu, što su sudjelovali u ustanku Ljudevita 
Posavskoga (# 823), ostala su ondje kao spomen na banove samo 
naselja Banja vas (njem, Piansdorf, Vansdorf) južno od Do- 
berle vasi, Banja vas (Fonsdorf, g. 1141 »Fanesdorf«), sjev. od 
Judenburga, te aristokratski rod Banića. Sličan primjer imademo 
kasnije u Bosni, gdje se poslije proglašenja bana Tvrtka I. kraljem 
sporedna linija Kotromanića stala nazivati Banićima.“ I tako 
imademo i prije i poslije Porfirogeneta na cijelom nekadanjem hrvat- 
skom etničkom teritoriju svuda samo banove, a nigdje bojane ili 
bajane, Porfirogenet je sa svojim »boan, boean« potpuno osamljen. 
Zato ne može biti ni najmanje sumnje o tom, da je pogriješio, 
kad je ili on, ili koji kasniji prepisivač napisao »boan, boean«, 
mjesto »ban«, U svakom slučaju iz njegova se pogrešna pisanja ne 
smiju praviti nikakovi zaključci o podrijetlu naslova ban i do- 
stojanstva, što ga je označivao. 

Pa ipak su strani, a za njima i domaći naši istraživači baš 
iz te krupne Porlirogenetove pogreške načinili dalekosežne za- 
ključke o hrvatskom banskom dostojanstvu. Nevjerojatno, ali 
istinito, 

2, MNIJENJA SLAVISTA I HISTORIKA 

Stariji naši povjesničari nisu ni pomišljali na to, da bi »Ban« 
ikada u starije doba mogao drukčije zvučiti nego li Ban ili da bi 
mogao imati kakovu vezu s Avarima i s njihovim kaganom Baja- 
nom. I Lucić i A, Banduri _ prevode Porfirogenetov »boan, 
boean« jednostavno sa Ban, a Dubrovčanin Banduri u svom ko- 
mentaru izričito dodaje opasku: »boanos: latine Banus, idem 
quod slave Ban«," Bilo im je jasno, da je Porfirogenet izobličio 
i taj naziv kao i tolike druge tuđe riječi. Isto tako ni Juraj 
Ratkaj“ ni _P., Ritter-Vitezović'" ni Isusovci Fr, Zdelar i Jos. 


3% U Koruškoj su Nijemci slav, naslov »knez« preveli na lat, sa »comes« 
(Kelemina, ČZN XX, str, 149 bilj. 2). I to potvrđuje, da se ondje lat. »dux« 
domaćim jezikom zvao »ban«, a ne »knez«, kako nagađa M, Kos, Zgodovina 
Slovencev od naselitve do reformacije. Ljubljana 1933; str, 89, niti »vojvoda«, 
kako piše F, Šišić, Pov, Hrvata u vrijeme nar, vlad., Zagreb 1925, str, 299-301, 
— Isto tako treba prevoditi sa ban naslov dux u poveljama Trpimirovoj 
(g. 852) i Mucimirovoj (g. 892), kao i naslove »dux«, »rector«, što ih franački 
anali daju banovima Vojnomiru, Borni i Ljudevitu Posavskom, te »arhon« grčkih 
pisaca, 

11 »Comes Vochus Banich«, knez Vuk Banić, sin Grubače, kćeri 
bana i poslije kralja Tvrtka I, [NB, I u tom se primjeru vidi, da je knez niži 
od bana]. — Dr, ro Truhelka, Vuk 'Banić-Kotromanić, Glasnik zem, muzeja u 
B. i H,, XXVII. Sarajevo 1915; 359—364, Cfr, i str, 372, gdje su primjeri patro- 
nika po očevu dostojanstvu: Tepčić (sin oca tepčije) i Hercegović (sin hercega). 

12 Jo, Lucii, De regno Dalmatiae et Croatiae libri sex, Edit, Schwandtne- 
ri, Vindobonae 1748, 95—96. 

158 Constantinus Porphyrogenitus, III, Edit. Bonn., 349, 

14 Memoria regum et banorum regnorum Dalmatiae, Croatiae et Sclavo- 
niae, Beč 1652, 

15 Banologia seu de banatu Croatiae cum continua banorum chrono- 
logia ab an. Chr, 641, — U rukopisu, 

Mikoci,'" koji su ex professo pisali povijest hrvatskih banova, 
nisu podavali nikakove važnosti Porfirogenetovoj pogreški. Za 
sve njih su banovi izrazito hrvatska osebina, predstavnici i nosi- 
oci hrvatske državnosti od seobe na jug pa sve do njihovih dana. 
Preokret u shvaćanju i prosuđivanju banskog imena i do- 
stojanstva nastao je istom na početku prošloga stoljeća i to, kako 
se moglo i očekivati, pod utjecajem tuđinaca, Slavni slavist P. J. 
Šafažik prvi je g. 1837. u svojim »SlovAnskim Starožitnostima« 
ustvrdio, da »Ban« potječe od avarskoga »Bajan«, a poslije se ni- 
tko nije usudio izravno zanijekati avarsko podrijetlo banske časti, 
Nagađalo se doduše, da su Hrvati mogli naziv Ban primiti i od 
Gota ili Perzijaca ili da je možda domaći, ali se avarska hipoteza 
ipak što dalje sve više naglašivala, dok je napokon prof, Šišić nije 


* uznastojao definitivno utvrditi, U najnovije doba nikla je i madžar- 


ska hipoteza, a ponovno iskrsava i perzijska (iranska), koja će 
napokon i pobijediti. Ogledajmo si ukratko te različite hipoteze i 
dokaze za njih, 


3, »BAN« I AVARI 


P. J. Šafarik (f 1861) našao je kod Poriirogeneta, da 
je još u X. st. bilo među Hrvatima avarskih potomaka i iz toga 
je ovako zaključio: »... To je razlog, zašto se je avarski naslov 
Ban, (Bajan) uobičajio najprije u Hrvatskoj, a onda odanle prešao 
i k drugim Slavenima«.“ Isto, ali malo drukčije, tvrdi i u svojoj 
njemačkoj »Povijesti južnoslavenske literature«, gdje među ostalim 
kaže: »... banus... odavarskoga Bajan... u perzijskom 
isto tako bajan, vojvoda, slavizirano baan, ban«, Zatim do- 
daje: »Mnogi su istraživači s čuđenjem u fizionomiji, nošnji i obi- 
čajima Morlaka (crnih Vlaha) otkrili nešto skitsko, t, j. kalmučko 
i tatarsko. A slavensko ime Bojan posve se razlikuje od riječi 
(Ban'«,* "i. 4 . : . 

Ti su zaključci za ono doba mogli biti duhoviti, ali su i 
historijski i etimologijski posve neispravni i plitki, Već je Rač ki 
temeljito pobio Šafašikovo nagađanje, da bi hrvatski Vlasi, t. zv. 
Morlaci, bili u kakovoj vezi s Avarima, To su potomci romanizo- 
vanih Ilira i poslavenjenih ostataka rimskih podanika,“ Osim 


16 [Fr, Zdelar S. 1], Series Banorum Dalmatiae, Chroatiae, Sclavoniae 
sub regibus Chroatiae, Ungariae et Ungariae-Austriacis, Tyrnaviae anno 1737, 
— Cfr, N. Žic, O tiskanim djelima Franje Zdelara, VIP, Zbornik za povijest 
Isusovačkoga reda u hrvatskim krajevima. Sarajevo 1939; 57—60, 

17 Jos. Mikoczy, Banorum Dalmatiae, Croatiae et Selavoniae ad saec, 
XIV, usque perducta series, Anno Dom, 1792, Uvod o životu i spisih Josipa 
Mikoca od Ivana Kukuljevića Sakcinskoga, Arkiv za poviestnicu jugoslavensku, 
XI, Zagreb 1872; VII-XIV-206, : S. 

18 Cit, po njem, prijevodu: |P. J, Šafariks, Slavische Alterthiimer, 
Deutsch von Mosig von Aehrenfeld, Leipzig 1844; Il, 278. 

1% Paul Jos. Šafariks: Geschichte der siidslav. Literatur, Herausg. von 
Jos, Jireček, III, Das serbische Schriftthum, Prag 1865, 155. | ; 

20 Fr, Rački, Hrvatska prije XII. vijeka glede na zemljišni obseg i na- 
rod, Rad 57 (1881), 138—148. 

toga Šafafik bez ikakova historičkog temelja pretpostavlja, da je 
»Ban« u Porfirogenetovo doba glasio »Bajan« i da su Avari tim 
imenom nazivali svojega glavara. Vidjeli smo, da je Porfirogene- 
lovo pisanje riječi »Ban« neispravno, a u povjesnim vrelima nema 
ni traga o tom, da su Avari ikada imali naslov  »bajan« ili 
»ban«. Perzijski bin imade ne samo drugi oblik nego i drugo 
značenje od avarskoga bajan, a posve je sigurno, da kulturni 
Iranci nisu primali naziva za svoje dostojanstvenike od divljih 
turansko-altajskih horda, S druge strane posve ispravno ističe 
Šafašik, da slavensko ime Bojan nema ništa zajednička s na- 
slovom Ban. Pa ipak kod kasnijih pisaca nije našlo odobrava- 
nja to, što.je kod Šafafika dobro, već ono, što nema nikakove 
znanstvene vrijednosti Rački n, pr. ne prigovara samomu 
nazoru, da su Hrvati riječ Ban mogli primiti od Avara, jedino ne 
vjeruje, da se to moglo dogoditi u Dalmaciji nego vjerojatnije 
gdjegod u Panoniji. »Ovdje su oni, misli on, stojali u nekoj ovisnosti 
od kagana, dočim su po Konstantinovu kazivanju u Dalmaciji uni- 
štili gospodstvo njihovo, te se laglje može pozajmljenje one riječi 
protumačiti za boravka njihova u Panoniji ili u Podunavlju uopće 
nego li u Dalmaciji«. K tomu upozoruje Rački, da »ima i u per- 
zijskom jeziku ,b4n', dux, custos«“" Gj. Daničić, u Akad. 
Rječniku usvaja mišljenje Šafašikovo izjavljujući: »Postanjem misli 
se da je (B4n) od avarskoga i persijskoga bajan, vojvoda.«“  T, 
Smičiklas pak veli; »Čast tu (t. j. bansku) izvode mnogi od 
avarskoga ,bajan', a mi od riječi: bojan, čemu bi dokaza 
našli u grčkom pisanju: ,boan' i ,boean', a moglo bi se navesti i 
glasovnih zakona jezika hrvatskoga, kako je to učinio Jagić«.* 
Smičiklas s pravom zabacuje izvođenje bana od bajana, a 
pohvalna je i njegova nakana, da banstvo izvede iz domaće riječi, 
ali bi ipak bio bolje učinio, da je u ovom slučaju mjesto Porfiro- 
geneta i Jagića poslušao Šafačika, koji kaže, da se slavenski 
Bojan skroz na skroz razlikujeod Bana. Ime Bojan spominje 
se kod Hrvata već u XI. st., a sačuvalo se i do dana današnjega, 
ali je Bojan ostao uvijek bojan, Bojo, možda i Bajo, a nigdje se 
stezanjem nije pretvorio u Bana, Bojana imadu i Srbi i Bugari i 
Rusi, no Bana nemaju, znak, da nema glasovnih zakona, po kojima 
bi bojan mogao postati ban. 


Pogledajmo sada, kako su se etimolozi ponijeli prema riječi 
Ban. Fr. Miklošić poznavao je sve slabe strane dotada- 
njih tumačenja naslova Ban i zato je u svom njemačkom etimo- 
loškom rječniku za riječ »ban« dao pravo salomonsko riješenje. 
On piše: »ban... Ta riječ, podrijetlom hrvatska (urspriinglich wohl 
kroatisch) mogla je od toga naroda prodrijeti k Bugarima i Srbi- 
ma, Ako je perzijska, onda je Slavenima priopćena posredovanjem 

21 Fr, Rački, 1, c,, 148 bilj. 1. i 149, 

** Rječnik hrvatskoga ili srpskoga jezika. Izd, Jug. Akad, zn, i umj. 
Obradujuje Gj, Daničić, I. Zagreb 1880—1822; 169, 

25 Tad. Smičiklas, Povjest Hrvatska, I Zagreb 1882, 136. 

Turaka«.“ Kraj sve svoje opreznosti, ipak je filolog Miklošić tim 
riječima izrekao jednu krupnu historijsku nemogućnost, Hrvati su 
naime mnogo prije kontakta s Turcima imali svoje banove. I tako 
ni Miklošić nije riješio banske zagonetke, Manje oprezan, a mnogo 
kategoričniji od Miklošića bio je u svom etimološkom rječniku 
njemački slavist Erich Berneker. On je prvi — po lošem 
običaju slavista — riječ ban označio kao »serbokroatisch«, U 
tumačenju njezina podrijetla upućuje najprije na Akad, Rječnik i 
na Porfirogeneta, a onda kaže: ».,, Postala je kontrakcijom iz 
bojan; posuđena od mong-turskoga bajan, ,bogat, imovit 
(kod Mongola, Avara, Bugara, altajskih Tatara, Kirgiza također 
osobno ime)...«“" Koliko mu vrijedi pozivanje na Porfirogeneta 
i na Daničića, već smo vidjeli. Tvrdnja, da je ban postao ste- 


.zanjem iz bojan protivi se i historijskim činjenicama i glasov- 


nim zakonima. Da je slavenski bojan proizašao iz mongolsko- 
turskoga bajan, trebalo bi istom dokazati, jer može biti i od 
korijena boj. Istina je doduše, da je kod nabrojenih altajsko-tu- 
ranskih naroda lično ime Bajan bilo dosta često, ali u povjesnim 
vrelima nema nigdje ni traga kakovu svjedočanstvu, da je riječ 
bajan kod njih označivala državno ili vojničko dostojanstvo i 
imala isto ili barem približno slično značenje kao hrvatski ban. 
Zato se smije reći, da u cijelom Bernekerovom rječniku nema ne- 
ispravnijega etimološkog tumačenja od ovoga o banu, ' 

Od historika se je prvi Vj. Klaić ex professo pozabavio 
pitanjem podrijetla banske časti, Samoga problema on ne rješava 
nego jednostavno referira o različitim hipotezama i o njima ukra- 
tko izriče svoj sud priznavajući gotovo sve vjerojatnima. O avar- 
skoj kaže ovo: »Šafafikovo mnijenje, da ,ban' potječe od avarsko 
perzijskoga ,bajan', prilično je vjerojatno, osobito ako se uzme 
na um, što car Konstantin pripovijeda u 30. glavi svoga djela, da 
je još u njegovo vrijeme, dakle u polovici X. stoljeća, bilo u 
Hrvatskoj ostataka avarskoga puka i da su se razlikovali od 
Hrvata... Neki prigovaraju, da je ime Bajan bilo osobno, a ne 
naziv; no to ne bi smetalo, kad se znade, da su Slaveni nomen 
Proprium Karl (Karlo Velik) prihvatili kao appellativum 
kralj«" To što je za Klaića bilo »prilično vjerojatno«, za F. 
Šišića posve je sigurno. On je u svojoj monumentalnoj »Povi- 
jesti Hrvata« pri kraju dodao posebni »Ekskurs«: 

»O ostacima Avara u Hrvatskoj i o etimologiji riječi ,ban'« i u njemu 
najprije proti Račkomu vrlo solidno dokazao, da je doista među Hrvatima 


ilo Avara ili Obara, kako tvrdi Porfirogenet, a onda je ustvrdio, da »ban« 
Potječe baš od tih pohrvaćenih Avara. »Na ostatke Avara ili Obara mislim 


w *& Fr, Miklosich, Etymologisches W6rterbuch der slavischen Sprachen, 
ien 1886, 7. : 

25 E, Berneker, Slavisches etymologisches W6rterbuch, I [A-L]. 2, izd, 
Heidelber 1924, 42, : 

25 Vj, Klaić, Porieklo banske časti u Hrvata. Vj. kr, hrv.-slav.-dalm. 
zem, arkiva, 1, Zagreb 1889, 25—26. 

u Fo Šišić, S avljest Hrvata u vrijeme narodnih vladara, Zagreb 1925, 
Ekskurs 1., 678—680, 

da nas upućuju, kaže Šišić, mjesna imena Obrov, Obrova, Obrovo, 
Obrovac.., U granicama... između Nina, Zrmanje, Velebita, Une i Velike 


Kapele, to jest u današnjoj sjevernoj Dalmaciji, Lici, Krbavi, Gackoj i sjeveto-, 


zapadnoj Bosni, i nigdje više u tolikom broju na hrvat- 
skoj zemlji, spominju se u Srednjem vijeku,., 1, Obrovac kod 
Nina,,, 2. Obrovac na Zrmanji.., 3, Villa Obrovac kod 
Brinja... 4, Villa Obrov kod Jezerana.,, 5. Castellum 
Obrovac na Uni niže Bihaća.,, oko kojega je živjelo pleme Obro- 
vačko,,, 6, Praedium Obrov u Pounju oko Dubice... 7. Danas 
još ima selo Obrovac na istoku Banjaluke, Na Obre očito sjeća fraza, 
koja se čuje u narodu u sjevernoj Dalmaciji (u Bukovici), po Lici i oko Bari- 
lovića i Velemerića uz Koranu (a jamačno i drugdje): ščepao_ obarski', 
rvikati obarski, kazati (nekomu) obarski' to jest snažno, veoma 
jako m Ovo obarski u suštini podudara se sa značenjem riječi obar 
= di V, orijaš kod zapadnih Slovena, Omanjih ostataka Obara bilo je tako 
isto i na drugim mjestima ,,.«, Taj toponomastičko-folkloristički dokaz Šišićev, 
da je kod Hrvata ostalo nešto Obara, odličan je, No to se ne može kazati o 
slijedećem njegovom dokazu iz tobožnje avarske riječi ban, Njegovi izvodi 
o postanku te riječi neodrživi su, premda se na prvi mah čine neoborivima, 
»Značajno je veli on, da se ona javlja prvi put baš na onoj teritoriji, gdje 
su nam se ,,, učuvali toliki tragovi Avara, Car Konstantin kaže — Š, citira 
grčki — ; »i boean njihov (t.j. Hrvata) vlada Krvavom, Likom i Gackom«, 
dakle ban upravlja (u X, vijeku) samo Krbavom, Likom i Gackom, a ne još i 
s ostalih jedanaest županija«, Zatim se Šišić pozivlje na mišljenje filologa 
Daničića, Bernekera i Melich-Gombocza, da je riječ »ban« postala od »bajan« 
te nastavlja: »Nemoguće je zamisliti, da bi riječ ban (bojan... bajan) izravno 
poijecala od imena poznatoga avarskoga hagana iz druge polovice VI, vijeka, 
jer osim što ona nužno i logički traži ne samo kontinuitet, nego i 
egzistenciju banskoga dostojanstva, na što se kod slovenskih plemena u vri- 
jeme seobe i prvih ,županskih' vijekova (VIL i VIII. vijek) ne može misliti, 
jasno je, da je ona u prvi kraj mogla, da živi samo kod onih Avara, koji su 
preostali među Hrvatima i kod kojih je ona značila glavara. Kad se 
poslije jednog ili dva vijeka Avari izgubiše medju Hrvatima (kao Bugari medju 
Slovenima), ostade ovo bajan kao ban, To je dakle bilo onako, kao što je 
Slovenima ime Karla Vel, stalo da znači od mjegovih vremena dalje, bez 
prekida, uopće vladara njegova dostojanstva, naime kralja. Time je ujedno 
objašnjeno, zašto se ban javlja samo kod Hrvata, «27 


: Treba priznati, da zadnjih stotinu godina sve onamo od 
Šafažika, nitko nije tako uvjerljivo obrazložio tezu o avarskom 
podrijetlu banskog dostojanstva i same riječi ban kao evo Šišić, 
No ispitamo li pozornije vrijednost njegovih dokaza, naći ćemo, 
da nipošto nisu tako jaki, kako se u prvi mah čine. Prije svega, 
čast filolozima, ali bajan nema nikakove veze s banom. 
Naziv ban nije se prvi put pojavio na podnožju Velebita, već su, 
kako smo vidjeli, i »egzistencija i kontinuitet banskoga dostojan- 
stva« zajamčeni u Karantaniji mnogo prije Porfirogeneta. Osim 
toga Šišić pretpostavlja, da su Avari živjeli među Hrvatima orga- 
nizirani kao državica u hrvatskoj državi i imali svoga posebnoga 
glavara, kojega su zvali bajan, ban. No za takav zaključak nema 
upravo nikakove podloge ni kod Porfirogeneta ni u drugim po- 
vjesnim vrelima, Iz ona 2-3 Obrovca, koji su se doista nalazili na 
području, $dje je po Porfirogenetu vladao ban, to nipošto ne sli- 
jedi. A jedini dokaz, što ga Šišić može navesti za svoju tvrdnju, 


*š Fr, Rački, Nutarnje stanje Hrvatske prije XII stoljeća, III: V: 
državna vlast,,, Rad 91 (1888), 143, RAJE iki 

da se tobožnji glavar Avara zvao bajan, jest pogrešno pisanje 
Porfirogenetovo i krivo tumačenje etimologa. K tomu ostaje ne- 
razjašnjeno — u hipotezi o tobožnjim »županskim« vijekovima —- 
kako su organizirani Avari sa svojim bajanom na čelu htjeli služiti 
neorganiziranim hrvatskim županima više od dva vijeka! Iz Por- 
firogenetovih riječi o području banske vlasti, što ih Šišić citira, 
izlazi baš protivno od onoga, što on hoće dokazati. Porfirogenet 
izričito tvrdi, da hrvatski ban, — ne možda avarski — 
vlada Krbavom, Likom i Gackom. A odatle je već Rački izveo 
posve drugi, mnogo ispravniji zaključak od Šišićeva, kad je na- 
pisao ovo: »,.. U X. stoljeću bio je hrvatski ban podjedno žu- 
panom triju županija, koje su zapremale ovkraj Velebita južnu 
hrvatsku visočinu, župu naime gacku, ličku i krbavsku. Odavle 
se vidi, da je ban po rodu imao biti, kao što su i župani bili, članom 
onih rodova u plemenih, iz kojih su upravljatelji zemlje potjecali; 
pak da će u bitnosti istinita biti ona dosta stara predaja ..., po 
kojoj bi bili banovi iz šest rodova ili bratstva birani od svih ple- 
mena«)/" Drugim riječima Ban ne samo da nije potjecao od 
Avara, već je pripadao najčišćemu hrvatskomu plemstvu, potomci- 
ma onih junaka, koji su dalmatinske Avare, po svjedočanstvu 
Porfirogenetovu, u teškim i krvavim bojevima što pobili, a što 
prisilili da im služe. Tumačenje Račkoga dobiva snažnu potvrdu 
od Trebinjskog odnosno Dukljaninovog ljetopisa, gdje u hrvatskoj 
redakciji stoji: »I svakomu mistu... postaviše bana, a nigdi duža. 
I tada (narediše da) svaki tih banov i dužev budu od pup(k)orizine 
plemeniti,..«,* a u latinskoj se pače tvrdi, da je legendarni 
Svetopuk rođenu braću postavio banovima: »Unaquaque in pro- 
vincia banum ordinavit, id est ducem, ex suis consanguineis fra- 
tribus,.,«“ Te bi riječi ujedno mogle biti ključem za riješenje 
zagonetke, zašto je ban u Porfirogenetovo doba vladao na po- 
dručju stare Liburnije. Kad se Tomislav proglasio kraljem, nije 
bila ukinuta banska čast, već je prešla na najuglednijega ili naj- 
moćnijega kraljeva rođaka, I Arpadovci su kasnije hrvatsko ban- 
sko dostojanstvo podjeljivali ili sinovima ili braći. Banu je bila 
povjerena uprava nekadanje Liburnije, koja je već u rimsko doba 
bila posebna administrativna jedinica, a za Ljudevitova ustanka 
su Gačani (Guduscani) bili prešli na Ljudevitovu stranu i ban 
dalmatinski Borna morao ih je silom pokoriti, Možda je već odonda 
velebitski dio dalmat. Hrvatske dobio neki povlašteni položaj, 
jer Franak Einhard u svojim Analima Bornu g. 819, zove »dux 
Dalmatiae«, a g. 821. »dux Dalmatiae atque Liburniae«," 


] 29 F, Šišić, Letopis popa Dukljanina, Beograd-Zagreb 1928. Posebno 
izd, Srpske kr, Akad,, knj. LXVII str, 399, 

80 Ibidem, 307, 

31 Cfr, o tom: Vj. Klaić, Porieklo banske časti. Vjesnik zem. ark. l. c., 
24_25, — Činjenice dobro iznosi, ali tumačenje njegovo je neodrživo. U istom 
Sodištu Vjesnika nalaze se važne Klaićeve rasprave: »Hrvatski bani za naro- 
dne dinastije« i »Hrvatski bani za Arpadovića (1102—1301): 1, Ban Belus 
(1144—1158, i 1163.); 2. Bani prije i poslije Belusa do g. 1225.«, 

Već je to dosta, da obori u prah avarsku hipotezu. Zato bi 
tu stogodišnju zabludu, unatoč velikog autoriteta njezinih brani- 
telja, trebalo radikalno i definitivno odstraniti iz naše historiogra- 

«ije i potražiti vjerojatnije rješenje problema o podrijetlu banskog 
naziva i dostojanstva. 


4. »BAN« I IRANCI, STARI I SADAŠNJI 


Na gotsku hipotezu, koju je Klaić smatrao mogućom"? 
ina novu madžarsku, 
nije se vrijedno posebno ni osvrtati. Za jednu i drugu vrijedi isto 
glavno načelo kao i za avarsku, t, j. »Nemo dat, quod non habet«: 
ni Goti ni Avari, a ni Madžari prije veze s Hrvatima, nijesu imali 
ni naziva ban ni banskog dostojanstva, te ga zato Hrvati nisu ni 
mogli primiti od njih. U jednoj i drugoj teoriji argumentira se 
natezanjem i sumnjivim stezanjem riječi, a Fćher osim toga uzima 
za ishodište svoje prilično gimnastičke argumentacije Porfiroge- 
netovo krivo pisanje »boean«, za koje tvrdi, da je nesumnjivo zvu- 
čilo u hrvatskim ustima »bojan«, Prijeđimo radije na perzijsku ili 
iransku hipotezu, 

Vidjeli smo, kako je već Rački opazio, da »ima i u perzijskom 
jeziku ,ban', dux, custos«, Ali gdje je Perzija, a gdje su Hrvati! 
Zato nije ni smatrao vrijednim da se upušta u kakove kombinacije 
O perzijskom podrijetlu hrvatske riječi B4n. I Daničić i Miklošić 
i Klaić zadovoljili su se time, da su u vezi s riječju ban samo 
spomenuli i perzijski jezik. Istom otkako je L. Hau ptmann 
iznio i dobrim historijskim dokazima obrazložio teoriju o iranskom 
podrijetlu prvobitnih Hrvata, koji su se u porječju Visle u V—VI. 
st. pomiješali s ondješnjim Slavenima, primili od njih jezik, a dali 
im ime i državnu organizaciju,“ postala je aktuelnom i hipoteza 
o iranskom podrijetlu banskog imena i dostojanstva.“ Njome se 
doista definitivno rješava taj stoljetni problem. 


Riječ ban, s istim oblikom i s istim naglaskom kao i hrvat- 
ska, pripada živom jezičnom blagu današnjih perzijskih Iranaca, 
le među ostalim značenjima imade i takovo, koje odgovara hrvat- 
skome, Nijemac Paul Horn u svom djelu »Grundriss der 
neupersischen Etymologie« navodi riječ »ban« također sa zna- 
čenjem »Herr«, ali dodaje, da u tom značenju nikad ne dolazi 
= 2 Vi, Klaić, Porieklo.,., 1, e. 26. 

% G, Fćher, Vlijanie na blgarskata čerkva v Madžarsko. Sbornik v čest" 
na Vasil N, Zlatarski, Sofija 1925, 496—497, — Isti, Ostatci ot ezika na dunav- 
skite prablgari. Bulletin de I'Institut archćologique bulgare, V (1928-9), Sofia 
1929, 147-8, 

** Lj, Hauptmann: Kroaten, Goten und Saramaten, 
Prag 1935; Die abstammung der Kroaten; S, 325—353. — 
i Srba, Jugoslov, Ist. Časopis, III (1937), 30-61, — Cfr;: 
6—25 i Život, XIX (1938), 335 bilj. 1. 

8% St, K. Sakač D. L, Pravo značenje naziva »bijela« i »crvena« 
Hrvatska, Život, XIX (1938, 337 bilj. 9 — Dr, Ć, Truhelka, Nešto o porieklu 
Hrvata, Hrv. Smotra, VIL Zagreb 1939, 238, 

Germanoslavica, III. 
Isti, Seobe Hrvata 
Život, XVIII (1937), 


koju je iznio arheolog G, Fćher,*, 


= slavenskog 


samostalno,“ J, J, P, Desmaison, Savojac u ruskoj službi, 
u svom perzijsko-Irancuskom rječniku; donosi i samostalnu riječ 
»b4n« ne samo s istim akcentom nego i s istim značenjima, koja 
imade i hrvatska, t. j. »seigneur, maitre, homme illustre, chef«. 
Kao vrelo navodi perzijski rječnik »Bourhani katich«, On sam 
boravio je g. 1843, u Perziji, a u Rusiji je bio didaktički direktor 
sekcije za istočne jezike, tumač u carskoj ruskoj remi: kra 
odgovorne službe u Azijskom odjeljenju Ministarstva vanjskih po- 
slova. Možemo se dakle pouzdati u njegov autoritet, Noion ističe, 
da se »b4n« spaja također s drugim riječima i onda imade rog 
»straža, čuvar, n. pr. bagh-b4n, vrtlar; der-b4n, vratar«, a 
posebnom mjestu bilježi riječ »merz-ban, pogranični stražar, gu- 
verner pokrajine, vlastelin, stražar«,? Kako su se stari Iranci di- 
jelili na istočne, medijsko-perzijske, — današnja Perzija ili lran —, 
i na zapadne, kavkasko-crnomorske, nekadanje Sarmate ili Alane, 
od kojih su potekli prvobitni Hrvati, nije čudo, da je riječ ban 
na istoku i na zapadu tečajem vjekova ponešto promijenila. zna- 
čenje. Ali, kako vidimo, i oblik i glavni smisao ostao joj je a 
dana današnjega isti i na srednjeazijskoj iranskoj visočini i u sla- 
venskim hrvatskim krajevima, Zato smijemo s pravom zaključiti, 
da joj je i kod Hrvata i kod Perzijaca podrijetlo zajedničko, tj. 
staroiranski naslov za najbližeg vladarevog suradnika, 


1, Samo ime Hrvat je iransko, Najnovije tumačenje toga ne- 
imena iz iranskog »Hu-urvatha« (prijatelj), kako 
ga je predložio njemački slavist Vasmer, smatra se već najvjero- 
jatnijim"" — 2. Starohrvatska dioba Hrvats ke ona 
»Bijelu« i »Crvenu« potječe od staroiranskog označiva- 
nja strana svijeta ne prema suncu nego po bojama; bijelo = 
zapad, crveno = jug." — 3. Među »moćnim« i »plemenitim« 
banovima, što ih u jednoj svojoj povelji g. 1062. nabraja kralj Petar 
Krešimir, spominje se i ban arda.“ Ima nije slavensko, a 
u perzijskom znači: a, kula (tour), b. golubinjak (colombier, pi- 
geonnier),“" Još je zanimljivije ime župana Prvanega, 


56 P, Horn, Grundriss der neupersischen Etymologie, Strassburg 1893, 41, 

87 J, J, P, Desmaison, Dictionnaire Persan-Frangais, I, Rome 1908, 245, 

%8 Ibidem, III; 528, A 

3% M, Vasmer, Untersuchungen iiber die &ltesten Wohnsitze der Slaven, 
E: Die Iranier in Siidrussland, Leipzig 1923, 56, — Cfr,: Život XVIII (1937), 5 i 8, 

49 Život. XIX (1938), 332—338. — Bilo bi vrijedno ispitati nisu li crvene 
i bijele kocke u hrv, grbu u kakovoj vezi s Crvenom i Bijelom vn 
Sto vrijedi i o bojama na trobojnici, NB; Plavo u staroiranskoj i sime . 
terminologiji označuje Istok i u duhu starinskoga shvaćanja simbolizirala bi 
trobojka južne, zapadne i istočne hrv. pokrajine, E 

E “1 Rački: Documenta, str. 62. NB: Rački je čitao »Guarda«, a Lucić 

»Varda« (De regno,.., 1 Il, cap. VIIL Edit. Schwandtn., 123, 126 i 129, 

+2 Desmaison, 1, c, 1, 397, 

koji se spominje na Bašćanskoj ploči kao župan Luke (Like?) i 
£. 1059. u povelji kralja Krešimira kao svjedok.“ To je staro 
narodno perzijsko ime. U perzijskom »perv&nek« znači: a. ime živo- 
tinje, koja ide pred lavom i svojim rikanjem upozorava drugo 
zvjerinje, da se približava lav i tako im daje vremena da pobjegnu; 
b. metafor, vojvoda; c, vodič.“ — 4, Iranci, napose kavkasko- 
crnomorski, bili su pretežno konjanički narod, A po svjedočanstvu 
Porfirogenetovu značajno je za stare Hrvate da su imali silno 
konjaništvo: oko 100.000 pješaka i do 60.000 konjanika! 
Još su se za 30-godišnjeg rata Hrvati istakli kao konjanici.“ A ni 
danas nije mimo svu degeneraciju posve iščezla u širokim seljačkim 
slojevima sklonost za jahanje. — 5, Za staru hrvatsku umjet- 
nost tvrdi Strzygowski, da je istovjetna sa staroiranskom.“ 1 
doista se n. pr. još na stećku banova Kotromanića, koji se čuva u 
Sarajevskom muzeju, vide konjanici i perzijska palača kao na 
sasanidskim sagovima i drugim ukrasnim predmetima.“" — 6. 
Peisker-Šufflaj i drugi vide u bogomilstvu tragove staroiranske 
religije, što su se sačuvali napose u Bosni i na području stare 
Crvene Hrvatske te _ u srodnom bogomilstvu nanovo iskrsli. A 
jedan značajan trag staroiranskog kulta vatre sačuvao se i kod 
katolika u nekim hrvatskim krajevima. To je naziv za Uskrs 
»Vazam, Vuzem«, te nada sve »vazmenica, vuzmi- 
ca«,y — uskrsni krijes, Do sada se većinom držalo, da je »vazam« 
iskrivljeno lat. »azyma«, beskvasni hljeb. No mnogo bolje i jedino 
ispravno tumačenje nalazimo i opet u perzjiskom, gdje »vazma« 
znači »konac zime« (fin de I'hiver).“* Kršćanstvo slavi na koncu 
zime, prve nedjelje nakon prvog punog mjeseca poslije proljetnoga 
ekvinokcija, svoj najveći blagdan Uskrs, I to je za pokrštene stare 
Hrvate postao pravi »Vazma« — »Vazam«, a krijesove, što su ih 
na koncu zime nekada palili kao štovatelji vatre, zadržali su i kao 
kršćani, ali su te »vazmenice-vuzmice« od sada palili na čast 
uskrslomu Spasitelju svijeta. Njegov kip, koji se nosi na čelu 
uskrsne procesije, u nekim krajevima, n. pr. u Ljubeščici i Kal- 


+8 Rački: Documenta, 52, 54, 487-8, 
“4 Desmaison, l c. 1, 397 
*5 Iv, Kukuljević Sakcinski, Borba Hrvatah u tridesetoljetnom ratu. 
Ark, za pov. jugosl, XIL Zagreb 1875, | ss. (»ukupan broj bijaše izmjenice 
12.000 do 20,000, kadkad i do 30.000«). — Hrvate u 30-god, ratu spominje i 
E, von Frauenholz, Entwicklungsgeschichte des deutschen Heerwesens, I-II 
Miinchen 1935-8, Band III: Das Heerwesen in der Zeit des 30-jiihrigen Krieges. 
(God, 1633, imao je Wallenstein oko 120.000 momaka; od toga je bilo 14 puk. 
»hrvatskih« i 1,500 lakih »dalmatinskih« jahača). 
*5 J, Strzygowski, O razvitku starohrvatske umjetnosti. Izvanr, izd. Ma- 
tice Hrv. Zagreb 1927, 34 i 39. — Cfr,: Život, XVIII (1937), 10 i 23—24, 
41 Život, XIX (1938), 338. 
“8 Desmaison, lc. IV, 210, 

ničkoj Kapeli, još i danas jednostavno zovu »Vuzmek«“* — 7, 
Dodajmo još i najnovije Truhelkino otkriće o zagrebačkom Tuškan - 
cu, »Jedna stara, tipno hrvatska i do sada neprotumačena riječ, 
kaže on, je porodično ime- Tuškan i naziv šume Tuška- 
nac na sjevernom rubu starog Zagreba. I njemu nalazimo tumača, 
u perzijskom jeziku, jer tamo tuškan = zec; a da je Tuška- 
nac još u drugoj poli prošlog vijeka bilo dobro lovište za zeceve, 
toga .će se sjećati još mnogi stari Zagrepčani«."" A daljnje pro- 
učavanje hrvatskih starina, običaja i imena u svijetlu iranistike, 
riješit će bez sumnje još mnogu drugu zagonetku i donijeti za- 
nimljivih otkrića. Nije n. pr. bez značenja čudna pojava, da su 
Lirvati kroz nekoliko najstarijih stoljeća sebe same nazivali 


Hrvatima, a svoj jezik slavenskim, slovinskim, slovenskim, 


n. pr. Petar Krešimir, »rex Dalmatinorum ac Chroatorum«, 
daje g. 1070. rapskoj crkvi župu pod Velebitom »a castro latine 
Murula uocitato, sclauonice Stenice«/"" Nije li i to trag 
onoga prvotnog dualizma, kad su iranski Hrvati prihvatili slavenski 
jezik svojih žena i podanika i još si bili svijesni, da se rasno od 
njih razlikuju? Pa i kasnije, kad se već zaboravilo na prvotni 
hrvatski jezik, jasno je bilo Hrvatima, da imade i drugih slavenskih 
naroda, koji govore istim ili sličnim jezikom kao i oni, ali koji 
ipak nisu isto što i oni. 
5, »BAN« I HRVATSKE DUŠE 
Iz svega, što smo vidjeli, slijedi, da je i bansko ime i bansko 
dostojanstvo prastara i čista hrvatska narodna osebina, U hrvat- 
skoj se povijesti više ne će smjeti govoriti o VIL i VIII. vijeku kao 
o »županskim« wijekovima, u kojima se tobože živjelo bez državne 
organizacije i u nekoj historijskoj tami i praznini. To može do- 
nekle vrijediti za pojedina čisto slavenska plemena, ali za Hrvate 
ne. Hrvati, zgodna mješavina miroljubive i radine slavenske rase 
s kulturnim, poduzetnim i ratobornim Irancima, sačuvali su pri- 
jašnje slavensko župansko, a u Karantaniji i kneževsko ustroj- 
stvo, ali su ga proširili, utvrdili i usavršili višim iranskim banskim 
dostojanstvom. Sedmi i osmi vijek bili su za Hrvate ne samo »žu- 
panski« vijekovi nego isto tako »banski« kao i deveti, a svi kasniji 
bili su barem u središtu hrvatskog nacijonalnog života, u dalma- 
tinskoj i kasnije u banskoj Hrvatskoj, u isti mah i »županski« i 
»banski« i »kraljevski«. No i u »kraljevskim« vijekovima zadržalo 
je bansko dostojanstvo po prilici isto značenje za hrvatski narodni 


*% U župi Ljubeščica kod Varažd. Toplica palili su na početku ovoga 
stoljeća »vuzmicu na Vuzem« samo kapelski šljivari, koji su se u dolinu Bednje 
doselili koncem XVII, st. iz Vojnovca, plemenitaškog sela ispod staroga grada 

aloga Kalnika, Visoka četverouglata »vuzmica« bila je podignuta na kapelskom 
počnjaku tako, da se mogla od nje lijepo vidjeti crkva na ljubeškom brežuljku, 
Otpalila se za vrijeme svečane uskrsne Mise, a sve se vršilo u tišini i nekom 
ubokom religioznom nastroju. 

5% Hrv, Smotra, VII (1939), 284. 

51 Rački: Documenta, str, 87-88; cfr, 1, Broz, Crtice iz hrv, književnosti, 
I. Zagreb 1886, 155—162 (Ime jezika hrvatskoga«), 

organizam, kakovo imade hrptenjača za tijelo. Za 13-stoljetnog 
života Hrvata na slavenskom jugu bili su banovi nosioci, čuvari i 
predstavnici hrvatske državnosti i narodne suverenosti, slobode, 
časti, snage i blagostanja. I dok je na hrvatskim narodnim peri- 
ferijama bilo banova, bilo je i hrvatstva, pa i onda, kad je već 
krvatska svijest iščezla, kao n. pr. u Crnoj Gori i ist. Hercegovini, 
ostao je u dušama pojam bana za oznaku plemenitosti, više vlasti 
i kulture. Tko bi htio vidjeti barem slabu sjenu onoga, što je ti- 
jekom stoljeća bio Hrvatima ban, dosta je da pogleda značenje 
te riječi i primjere, što ih donosi Akad. Rječnik. »Naziva se banom, 
čitamo ondje, gospodin svake vrste: 

1, državni gospodar, koji može biti i samostalan, a može i 
višu vlast nad sobom priznavati; a) taki je ban bio u Hrvata prije 
kraljeva, do 924,,,; b) takoga je bana imala Bosna...; c) u 
pisaca i u narodnijem pjesmama vladaoci i tuđih naroda starijeh i 
novijeh nazivaju se bani... 

2. koji je pod državnim gospodarem ili pod drugom državnom 
vlašću najviše i postavljen od njega upravlja kojom zemljom nje- 
govom ili gradom ili kojim poslom državnim: a) u Dubrovniku je 
u sredini XIII, vijeka bio pored kneza ban...; b) U Bosni na 
kraju XIV, vijeka za kraljevstva bosanskoga pominje se »ban Vuk 
Vukčić«,,,.; c) U Hrvatskoj, Slavoniji i Dalmaciji pod kralje- 
vima... ' 

3. u opće čovjek u vlasti, po kojoj može pripadati i među 
prednje pod 1 ili pod 2, a može biti i manji od njih... U tom 
općenitom smislu dolazi u pjesmi o vladici crnogorskom: »Svi pet 
poše k vladici Danilu, lijepo ih bane dočekiva«,. 

4. kao gospodin ili gospodar reku u govoru ban svakome 
čovjeku kad hoće da ga poštuju u Dubrovniku i u Crnoj Gori.. ,? 

Tako se o banu pisalo i shvaćalo! To pak znači, da su hrvat- 
ske duše još do nedavna bile pune prastare narodne svijesti o 
veličini, vrijednosti i odličnosti banskoga dostojanstva. Nije onda 
čudo, da su narodni pjevači, osobito na području nekadanje Crve- 
ne Hrvatske, uzimali za nosioca radnje bana, kadgod bi htjeli pri- 
kazati lik pravoga viteza, čovjeka moralno i fizički savršenog." 

Zato, obuhvativši jednim pogledom i vagnuvši sve, što nam 
prošlost svjedoči o banovima, smijemo mirne duše reći, da osim 
papinstva možda nema u Evropi ustanove, koja bi bila tako stara, 
tako neprekidna i tako časna kao hrvatsko bansko dostojanstvo. 
Imali su pravo Ratkaj i Vitezović, Zdelar i Mikoci, kad su kod 
pisanja hrvatske povijesti centralnim ličnostima učinili baš ba- 
nove, Njihov bi primjer i u naše dane bio vrijedan nasljedovanja. 


Stj. Krizin Sakać D. I. 


52 Akad, Rječnik, 1,.169__170. — O dubrovačkom i zahumskom banu 
cfr, novije podatke, što ih donosi M, Medini, Starine Dubrovačke, Dubrovnik 
1935, 41 i 70, 

88 P, Bakotić, Pojav čuda i zakon reda u narodnoj književnosti, 8: 
Vitez. Zbornik za nar, život i običaje. Jug. Akad., knj, XXXI, sv, 1. Zagreb 1931, 
29-32, — G, Geseman, Volkslieder von der Insel Curzola, 6: Stroinić ban, Arch. 
f. slav, Philol, 42 (1929), 21-28, 

Hans Driesch — 
o ishodištu svake filozofije. 


Ovaj učenjak rodio se 28, X, 1867, Posvetio se najprije pri- 
rodnim znanostima, kao učenik Ernesta Haeckela u Jeni, Materi- 
rijalistički monizam ovoga prirodoslovca, koji je svojim djelom 


»Die Weltr&tsel« i nekim drugim sličnim djelima postao jednim 


od glavnih širitelja suvremenog ateizma, Drieschovoj filozofskoj 
naravi nije odgovarao, Svojim je umovanjem došao do uvjerenja, 
da u živim tjelesnim bićima ili organizmima mora postojati nešto, 
što nije materija, a što upravlja čitavim organizmom, a ovo je na- 
zvao ENTELEHIJA, prema Aristotelovoj terminologiji. Ovu je 
svoju nauku svestrano i oštroumno prikazao i dokazao osobito u 
svome glavnome djelu »Philosophie des Organischen«, koje je prvi 
put izišlo na njemačkom jeziku 1919, dok je godinu dana prije 
isto djelo bio izdao na engleskom jeziku. Tako je Driesch snažno 
naglasio neminovnu potrebu filozofskoga tumačenja živih tjelesnih 
bića, kojega nema bez priznavanja Entelehije. Od tjelesnih je ži- 
vih bića Driesch prešao na tumačenje i svih drugih životnih pojava. 
Tako je stvorio čitav sistem filozofije. 


Da upoznamo od mnogobrojnih njegovih djela barem neka 
poglavita, i to filozofska. Ordnungslehre (1912, 1923) — Die Logik 
als Aufgabe (1913) — Leib und Seele (1916, 1927) — Wirklich- 
keitslehre (1917, 1922) — Das Problem der Freiheit (1917, 1920) 
— Wissen und Denken (1919, 1922) — Die Probleme der Natur- 
Philosophie (1922) — Metaphysik (1924) — Relativitatstheorie und 
Philosophie (1924) — Grundprobleme der Psychologie (1926) — 
Metaphysik der Natur (1926) — Johannes Volkelts Erkenntnislehre 
und Metaphysik (1926) — Die sittliche Tat (1927). Opširnu biblio- 
grafiju (nažalost samo do godine 1927) donosi »Festschrift Hans 
Driesch zum 60. Geburtstag, 2. Teil, str. 163-168). Ovo je djelo od 
najveće važnosti za poznavanje Drieschove misli. Obuhvaća dva 
dijela. Prvi ima naslov: Wissen und Leben, iiberreicht von Fre- 
unden und Kollegen, među kojima se nalazi i slavni francuski ka- 
tolički filozof, profesor katoličkoga Instituta u Parizu, Jacques 

aritain, koji uzvisuje Driescha kao »restaurateur de la philosophie 
e la nature« — obnovitelja ili uskrisitelja filozofije prirode. Drugi 
io ima naslov: Ordnung und Wirklichkeit, tiberreicht von Mit- 
arbeitern und Schiilern. Uvod u Drieschovu filozofiju napisao je 


Heinichen, — u knjizi, koja ima naslov: »Drieschs Philosophie, 
Eine Finfiihrung. Leipzig 1924«, 

Nijemoja namjera, prikazati čitavu Drieschevu filo- 
zofiju, nego samo njezine temelje, o kojima sve ostalo ovisi. Koji 
su ovi temelji, ovo je Driesch sam izložio u knjizi » Wissen und 
Denken. Ein Prolegomenon zu aller Philosophie. Zweite durch 
anastatischen Druck hergestellte Auflage mit Erg4nzungen als 
Anhang. Leipzig 1922«, U ovoj ćemo knjizi naći ne samo temeljne 
ideje njegove logike i noetike, nego i kozmologije, psihologije, 
teodiceje i etike, dakle čitave filozofije. Zato hoćemo najpomnije 
promatrati, što Driesch u ovoj knjizi piše, ali i kritički ispitati, 
što kaže, Tako ćemo vidjeti, što je ispravno i opravdano; a što 
moramo otkloniti kao neopravdano; ili što moramo označiti kao 
nepotpuno. 


I, DRIESCHOVA NAUKA, 


1, Temeljno pitanje čitave knjige izrazuje riječima (str. 2): 
»Pitanje, koje ovaj spis hoće da istraži, može se izraziti riječima, 
»što znači znati (i htjeti)? ili također »što znači misliti (i htjeti)? 
ili možda bolje »što znači, ja nešto znadem, ja mislim (ja hoću)? 
Što zapravo hoću da kažem, kada gdjekad velim, da znadem, mis- 
lim (hoću)?«. 

Odgovor na ovo temeljno pitanje biti će (str, 2): »Nema ni- 
kakva mišljenja (i htijenja) kao svijesno doživljena događaja; 
ima samo znanje kao posjedovanje, imanje, ili ako hoćeš kao »gle- 
danje« — ovo će biti najbitniji zaključak našeg istraživanja. Izraditi 
ovaj zaključak, njegova je prava svrha; što još osim toga obrađuje, 
samo je po sebi jamačno važno; ipak neka stupi izričito u pozadinu 
iza temeljne svrhe«, Pisac priznaje, da se ovaj rezultat kosi i s 
njegovim vlastitim prijašnjim mišljenjem, kaošto i s općenitim 
uvjerenjem (str. 2): »Svakako moram sam iskreno priznati, da je 
ovaj rezultat, kad sam ga sam našao, u meni proizveo nešto, što 
bih nazvao duhovnim potresom ili zapanjenošću«, 

2, Pisac je svijestan, da dolazi u sukob s čitavom »školom« 
(str. 3): »Da je mišljenje nešto, što ja doživljavam, kao svoju dje- 
latnost, bilo je u filozofiji uvijek priznato kao nešto, što se po sebi 
razumije; osobito za Kanta i njegove sljedbenike vrijedi ovo kao 
nešto, što se po sebi razumije«, Premda ovdje Kanta i njegove sljed- 
benike spominje kao neku posebnu grupu među filozofima, ipak 
pod izrazom »Die Lehre der Schule« (str. 3) razumije samo razne 
škole Kantova smjera, u prvom redu dakako Kanta samoga. Dri- 
esch ne obazire se nikako na skolastičku filozofiju. Ova je činjenica 
od najveće važnosti za prosuđivanje njegove misli. Kad znademo, 
protiv koga se bori, možemo i naslućivati, koju nauku ima na 
pameti. On kaže izričito (str, 6): »Govorili smo ponovno o filozofij- 
skoj »školi«, i mislimo time sve mislioce zajedno, koji su orijenti- 
rani prema Kantu«, 

Kantovskim školama Driesch pravom prigovara, da mišljenje 
i htijenje nije nikakvo djelovanje ili proizvađanje. Kant naime sa 

svojim sljedbenicima tvrdi, da mišljenjem ne samo izrazujemo, 
nego i stvaramo predmet. Isto vrijedi i za htijenje. Ako Driesch 
otklanja ovu nauku, i mi pristajemo uz njega. I prema našemu je 
uvjerenju ova Kantova teza, makar bila temelj čitave njegove filo- 
zofije, ipak potpunoma kriva. Uvjereni smo, da mišljenjem 
ne stvaramo, nego samo priznajemo predmet, 
kakav ovaj postoji neovisano o našemu mišljenju, i kakav bi ovaj 
bio, makar mi o njemu nikako ili posve drukčije mislili. Kaošto mi 
nijesmo zli zato, što netko o nama zlo misli, tako i posve onćenito 
stvar nema zato neko svojstvo, što se njoj pridijeva. Pa i Kant je 
u svome životu pokazivao isto uvjerenje. Ni on se nije zadovoljavao 
time, da stvari zamišlja, nego je ispitivao, kakve ove jesu: između 


jednih je i drugih birao; jedne odbacio kao nepovoljne, druge pri- 


hvatio kao podesne, Isto vidimo i kod svih njegovih sljedbenika, 


Čitavim svojim životom poriču svoju nauku, 


Je li Driesch samo ovo imao na pameti, kad je ustvrdio pro- 
tiv Kantovih škola, da mišljenje i htijenje nije nikakvo djelovanje? 
Je li htio ustvrditi, da ne samo predmet, nego i samo izražavanje 
predmeta nije naše djelovanje? Najjednostavnije bi bilo rješenje 
ovoga pitanja, ako bismo mogli kazati, da je Driesch imao na pa- 
meti razliku između izraza i onoga predmeta, koji je izražen, tj. 
između misaonog čina u objektivnom i u subjektivnom pogledu. 
S time bi se onda slagao njegov izraz »erarbeiten«, koji upotreblja- 
va, gdje kaže (str, 2), da je svrha njegova istraživanja postići ovaj 
rezultat; »Dieses Ergebnis zu erarbeiten, ist ihr (unserer Untersu- 
chung) eigentlicher Zweck«, Jamačno ne možemo govoriti o »erar- 
beiten«, tj. izraditi ili radom postići, gdje nema nikakva rada: a 
rada nema, gdje nema nikakva djelovanja. Ipak Driesch nigdje 
ne spominje izričito ove tako važne razlike, dok uvijek opetuje 
onu tvrdnju, koja je njega samoga u čitavoj duši potresla, a za 
koju misli, da se protivi običnomu mišljenju: ljudi obično misle, 
kaošto je i on prije mislio, da je mišljenje i htijenje neko djelova- 
nje, dok je sada došao do protivnog uvjerenja. Da je imao na pa- 
meti onu razliku između djelovanja mišljenja ili htijenja i njegova 
predmeta, jamačno ne bi bio tako zapanjen i ne bi mislio, da je 
došao u sukob s općenitim uvjerenjem. Zato žalim, što ne mogu, 
barem sa sigurnošću, Drieschu pripisivati svestrano ispravnoga 
Shvaćanja one teze, u kojoj tvrdi, da (str. 2): »Es gibt gar kein 
Denken (und Wollen) als einen bewusst erlebten Vorgang; es gibt 
nur Wissen als Besitzen, als Haben, oder wenn man will, als 
»Schauen« — das wird das wesentlichste Ergebnis unserer Unter- 
suchung sein«. 

Tako nam je Driesch odmah na početku očitovao rezultat 
Svog istraživanja. Ovaj nam pomaže, da možemo lakše pratiti i 
tazumjeti njegovo umovanje, pa i prosuditi njegovu vrijednost. 
Ovo vrijedi u prvom redu za onu nauku, koja je značajna za svaku 
filozofiju, naime 

(3. Koje je ishodište filozofiranja. Driesch podvrgava najpri- 
je oštroj kritici »Die Lehre der Schule« (str, 3-6) raznih Kantovih 
sljedbenika »Die Kantischen Schulen« (6-7). Zatim izlaže svoje 
vlastito mišljenje »Die eigene Lehre« (7-13). Čujmo, 

što Driesch prigovara filozofiji »škole«. On veli (5): »Prema 
našemu mnijenju u filozofiji škole fali pomišljanje na najprvotnije 
opstojnosti — (namjerno kažem tako, a ne činjenice); fali uteme- 
ljenje pravoga početka filozofije kao početka, za koji se uviđa, 
da samo on može i mora biti početak — Mnogo i premnogo toga 
postavlja se bez ispitivanja na početak; same stvari, za koje nije 
dokazano, da su nešto prvotno. To su dijelom pojmovi teoretske 
psihologije kao posebne znanosti, a dijelom metafizički pojmovi. 
«Osjetnost« i »razum«, dapače sve »sposobnosti« spadaju u prvi 
razred pojmova; »svijest uopće« i koješta drugo u drugi razred, 
A kao treće, što nije dozvoljeno, dolaze pojmovi naivnoga realizma, 
stanovišta svagdanjega života: pojam »misliti«, koje se bez ikakva 
promatranja shvaća kao svijesno djelovanje, i »mnoštvo raznih 
ja« ili »svatko« kao neki ja«,,. (6): »Na prvi početak, u pravu 
ARCHE svake filozofije, postavljaju pojmove, koji se mogu u 
dobrom smislu upotrebljavati istom tijekom filozofijskog rada, koji 
naime služe za obrađivanje filozofijskih posebnih problema, za 
obrađivanje posebnih problema prave psihologijske ili metafizičke 
prirode... Sintezu kao doživljaj djelovanja postaviti posve na 
početak, ili »svatko« u njegovu dioništvu kod »svijesti uopće« ili 
druge slične stvari, kaošto pojam »općenita vrijednost« — to ne 
valja, barem onda ne, kada je svrha uistinu »kritička« filozofija«. 
Nakon ovih općenitih prigovora Driesch ističe kod raznih Kantov- 
skih škola neke posebne krive nazore glede ishodišta filozofiranja, 
tj. nauka, koje se pretpostavljaju bez ispitivanja kao ispravne te 
služe kao temelj čitavoga sistema (7), Kao takve označuje osobito 
psihologizam, idealizam i solipsizam s njihovim temeljnim nedo- 
kazanim principima, ' 

Jedva da možemo išta prigovoriti kritici, kojoj Driesch po- 
dvrgava protivničke sisteme, što se tiče njihove nauke o ishodištu 
svake filozofije. Istina je, da ovi sistemi najvažnije teze pretposta- 
vljaju bez dovoljnog ispitivanja i dokazivanja. Ali slušajmo, 

što Driesch označuje kao svoju »vlastitu nauku« (7-13), Ona 
obuhvaća ove teze (7): Svaka. filozofija mora prihvatiti kao isho- 
dište kritički provizorni solipsizam, a da se time neće da obvezuje, 
da će u njemu ostati, Provizorni ili »metodički« solipsizam polazi 
od jedne praopstojnosti (Urtatbestand)..., o kojoj, prema rije- 
čima Kartesijevim, nije nikako moguće sumnjati, Ova se praopstoj- 
nost može izraziti riječima: Imam svijesno, i svijestan sam, da i- 
mam, uređenu puninu nečega. Ili posve kratko: Imam svijesno 
uređeno nešto, kod čega riječica »ja« ono »ja imam ja« ili drukčije 
rečeno, stvarnu opstojnost takozvane samosvijesti uključuje (——Ich 
habe bewust und zugleich meines Habens bewust eine geordnete 
Fille des Etwas. Oder ganz kurz: Ich habe bewust geordnetes 

Etwas, wobei dann das W6rtchen »ich« das »Ich habe Ich« oder, 
anders gesagt, den Sachverhalt des sogenannten »Selbstbewusst- 
seins« mit einschliesst—), Ova je glavna teza, Druge tumače njezin 
smisao u negativnom i u pozitivnom pogledu, 


Što u ovoj prvoj tezi nije sadržano (8): »Pazimo najprije, što 
naša formula, kojom izrazujemo praopstojnost, ne sadržaje. Ona 
ne sadržaje pojmove »stvar, supstancija, svojstvo, mnoštvo raznih 
ja, tj. subjekata, općenita vrijednost, svijest uopće, nadosobni ja, 
itd.; ona naročito ne sadržaje pojma »djelovanje«, osobito ne u 
formi »misliti ili htjeti«, 

»Sastavni su dijelovi formule (8-9): »Ja — imam svijesno — 
uređeno nešto — to su tri sastavna dijela praopstojnosti; sastavni 
dijelovi, ali koji imaju smisao samo u svome ujedinjenju, dakle 
»trojedini« od kojih drugi i treći ima samo jezično posebne sastav- 
ne dijelove. Tumačiti ovdje nije ništa moguće. Samo da se ukloni 
svaki nesporazumak, treba kazati, da »ja« praopstojnosti nema 
nikakva odnosa prema vremenu, dakle da nema u vremenu, i da je 
iznad opreke između jedinstva i mnoštva. Ja istom postavljam 
pojmove jedinstva, mnoštva i vremena«, 

»Upravo pojam djelujućeg mišljenja, postavljen na početak 
svega, pobuđuje najveću zabrinutost« (10). 

»Svijesno ne djelujem, nego samo imam. Ii drukčije: U ne- 
čemu, što imam, imam doduše i značenje, »predmet«, predstavu 
»djelovati«, ali ja ne djelujem svijesno djelovanje«. (11). i 

»Imam« je jedini odnos — (nerazrješivi pra — ili još bolje, 
pred- odnos) — između jednostavnog Ja i Nešto; nema ovdje više 
forma svijesnih odnosa između ovo dvoje. Djelovati, jest, postati 
su posebni pojmovi reda; oni ne spadaju u praprvotno« (11). 

»Najprije moramo ipak odgovoriti na pitanje, odakle mi zna- 
demo, daje naše shvaćanje jedino ispravno, i da su sve nauke škole 
o pitanjima glede ishodišta svake filozofije i glede pojma »znati« 
prebrzo stvorene, preuranjene, »dogmatske«. (11). 


»Odgovoriti možemo samo ovo: Mi postavljamo naš Imam Nešto 
kao istiniti početak svakog filozofiranja, jer, prvo, ne možemo naći 
ništa drugo kao praodnos naše svijesti, i jer, drugo, nauka o »imam« 
kao jedinom praodnosu između Ja i Nešto dovoljno ispunjava za- 
htjeve svih dijelova filozofije. Prvoga dijela ovoga odgovora ne 
možemo, kako se po sebi razumije, dokazati, nego jednostavno 
postavljati« (11). »Drugi dio našeg odgovora možemo »dokazati«, 
i to time, što pokažemo, da je na temelju naše nauke moguća filo- 
zofija prema svojim dijelovima. To ćemo sada i učiniti, dakako 
Samo prema najbitnijim potezima, jer moja veća djela služe de- 
taljnoj izvedbi« (12). 

Il, Ispitajmo Drieschovu nauku: Je li doista njegovom for- 
mulom izražena posve prvotna istina? sadržaje li doista samo ono, 
što Driesch tvrdi? 

1. Je li Drieschovom formulom izražena posve prvotna istina? 
Jest, ako njezina spoznaja ne pretpostavlja nikakve druge spo- 
znaje, Radi se o spoznaji, a ne samo o kakvim god tvrdnjama. Tko 
dakle ne priznaje spoznaje, ne može uopće govoriti o istini, niti 
prvotnoj niti drugotnoj. Ne radi se samo o činjenicama kao uvje- 
tima: o kojoj je činjenici druga ovisna tako, te bez nje ne može 
biti, Drugim riječima: ne radi se o redu ili vezu između pojedinih 
stvari ili ontološkom redu, nego o redu ili vezu između spoznaja 
ili logičkom ređu, Ova su dva reda posve različita, te se ne smiju 
pomiješati. Niti smijemo jednostavno ustvrditi, da je sve, što je 
u ontološkom redu prije, istotako i u logičkom redu prije, i obratno, 


Kada dakle ispitujemo, koje mora da bude ishodište svake 
filozofije ili svakog filozofiranja, tražimo neku spoznaju, bez koje 
nije moguća nijedna druga. Ovu spoznaju zovemu stoga prvotnom 
istinom ili spoznajom. Je li samo jedna takva spoznaja ili više 
njih, to je drugo pitanje. 


Je li ovo i Drieschovo shvaćanje problema, koje treba da 
bude ishodište svake filozofije ili svakog filozofiranja? Svakako 
ne kaže toga izričito. On ne upotrebljava izraza »spoznaja« ili »isti- 
na«, On govori o nečemu, što zove »Urtatbestand ili Ursachver- 
halt«, što izričito razlikuje od »Tatsache« (3). Mislim, da se može 
prevesti prvo s »praopstojnost«, a drugo s »činjenica«. Moglo bi 
se činiti, da ne traži prvu spoznaju, jer uvijek povezuje mišljenje 
sa htijenjem, dodajući glagolu »denken« u zagradi glagol »wollen«. 
Ipak za prvu opstojnost traži nesumnjivost. On usvaja De- 
scartesov način govora, gdje kaže, da (str. 8): »Pro- 
vizorni ili metodički solipsizam polazi od neke praopstojnosti, o 
kojoj, da govorim s Cartesius-om, nije moguća nikakva sumnja«, 
Samo ovo spominje iz Descartesove nauke o početku filozofiranja, 
a ne njegove glasovite formule »Cogito, ergo sum«, Kaošto se 
Descartes ne poziva na istinitost, nego na nemogućnost, i to subjek- 
tivnu nemogućnost, sumnje, tako i Driesch. I za ovoga je njegovom 
formulom izražena »praopstojnost«, jer o njoj ne može sumnjati. 
Zašto on ne može o njoj sumnjati, ne ispituje; niti ispituje, može 
li tkogod drugi o njoj sumnjati, nego jednostavno pretpostavlja, 
da nitko ne može sumnjati, kaošto ni on. Na pitanje, zašto ne može 
sumnjati, ne odgovara, da zato, jer vidi ili znade, da tako jest, 
nego ne odgovara ništa, Zato bi namjesto »praopstojnost« mogao 
kazati prapotreba ili pranužda ili pranemogućnost«, Koji je izvor 
ove pranužde ili pranemogućnosti, ne ispituje. On samo veli (11): 
»Prema naravi same stvari možemo (ovu tvrdnju) samo jednostav- 
no postaviti, ne dokazati — k&nnen wir der Natur der Sache nach 
nur schlicht hinsetzen, nicht beweisen«, Teško bismo od Driescha 
dobili odgovor na pitanje, kako se dakle njegova nauka razlikuje 
od slijepe tvrdnje, i zašto bi se varao, tko bi sa psihologizmom 
tvrdio, da je izvor one »praopstojnosti« duševno ustrojstvo ili čak 
i promjenljive subjektivne okolnosti, kaošto stepen kulture, na 


406 


ad 


kojem se subjekat nalazi. Relativizam svake ruke dade se složiti 
s Drieschovom naukom o »praopstojnosti« kao ishodištu svakoga 
filozofiranja, ' 

Iz svega, što smo svojim ispitivanjem našli, slijedi, da Driesch 
pod svojim »Urtatsache ili Ursachverhali« ne razumije neku prvot- 
nu spoznaju, nego nešto drugo. 

2, Jeli u Drieschovoj formuli sadržano doista samo ono, što 
on tvrdi? On veli (8-9), da formula »Ich — habe bewusst — ge- 
ordnetes Ftwas« sadržaje u sebi tri sastavna dijela; ali dodaje 
(9), da »erldutern l4sst sich hier gar nichts — tu je nemoguće išta 
protumačiti«, Zašto ne? Nema odgovora kod Driescha, Ipak dodaje 
neko tumačenje subjekta ove rečenice (9): »Samo neka bude re- 
čeno, da se uklone nesporazumci, da je »ja« praopstojnosii bez 
svake vremenske oznake, dakle da nema u vremenu, i da je iznad 
opreke između jedinstva i mnoštva. Ja istom postavljam pojmove 
jedinstva, mnoštva i vremena — Nur dass das Ich des Urtatbestan- 
des g4nzlich zeitunbezogen, also nicht etwa in der Zeit »hat«, und 
dass es auch tiber den Gegensatz zwischen Einheit und Mehrheit 
erhaben ist, mag, um Missverstandnisse fernzuhalten, gesagt sein, 
Ich setze ja erst die Begriffe Finheit, Mehrheit und ŽZeit«. Time 
je Driesch izrazio, što njegova formula u sebi sadržaje. Ipak je 
dodao i nešta negativno, jer poriče subjektu neka svojstva, da je 
naime nešto jedno između mnoštva, nešto vremenito. Odakle 
sve to znade? Na temelju čega sve ovo tvrdi? 
Odakle znade, da u njegovoj »praopstojnosti« nije ništa drugo 
sadržano? On veli (8), da u njegovoj formuli nije sadržan pojam 
»stvar, supstanca, svojstvo, mnogi ja ili subjekti, općenita vrijed- 
nost, svijest uopće, nadosobni ja itd.; naročito ne sadržaje pojma 
»djelovanje«, osobito u obliku »misliti ili htjeti«, 

: Je li istina, da ona formula ne sadržaje nikakva drugog poj- 
ma? Smisao našeg pitanja nije taj, što je u formuli izrijekom spo- 


menuto, a što se ne spominje izrijekom. O vanjskom izražaju u- 


Opće ne raspravljamo. Nije glavno, što mi kažemo, nego što misli- 
mo. Pa ni kod mišljenja nije poglavito pitanje, što mi kakogod zami- 
šljamo, nego što mi znamo. Naše je dakle glavno pitanje, kad 
promatramo Drieschovu formulu, kojom izrazuje praopstojnost: 

Što Driesch mora znati, da može svojoj formuli sve ono pri- 
pisivati, bilo negativno, bilo pozitivno? 

Najprije treba ustanoviti, da Driesch znade, što znači »zna- 
li« i »htjeti«, i koje je značenje drugih riječi, kojima se služi, Inače 
ne bi ih razlikovao. Znade i to, da jedno značenje nije dru- 
60; da razna značenja ne mogu nikad biti jedno isto značenje; 
zato traži pomno, koje je značenje pravo, Znade dakle, što znači 
Pravo i krivo, ili istinito i pogrešno ili neistinito. Znade, da ništa 
ne može biti ujedno i u istom smislu pravo i krivo, niti u ovom po- 


_Sebnom slučaju niti u kojem god drugom, jer znade, da nešto pravo 
ne može u istom smislu biti nešto krivo, Driesch znade i to, da je 

njegova formula praopstojnosti njegova vlastita, a ne tuđa; ra- 
zumije dakle, što znači »vlastit«, a što »tuđ«, »ja« i »drugi«, inače 
ne bi razlikovao vlastito i tuđe, sebe i drugoga. Znade i to, što zna- 
či sumnjati, jer inače ne bi razlikovao opstojnost, o kojoj ne može 
sumnjati, od one, o kojoj može sumnjati. Znade, što znači »biti« 
i »ne biti«, inače ne bi pitao, da li nešto jest ili da li nije. Znade 
i to, da mišljenje ima uvijek svoj subjekat, jer inače ne bi govorio 
o svojem i o tuđem mišljenju, niti bi nastojao, da oprovrgne tuđe 
mišljenje, ako misli da je krivo. Znade i to, da svako mišljenje 
ima neki predmet, kojemu se mora prilagoditi, a koji je o njegovu 
mišljenju neovisan; inače ne bi pitao, je li mišljenje istinito ili ne, 
nego bi mogao uvijek msliti po svojoj volji. 

Napokon znađe, da svijest, i to njegova vlastita svijest, uvi- 
jek svjedoči istinu; inače ne bi nikad mogao ništa znati na temelju 
svjedočanstva same svijesti, Pa ipak znade mnogo toga na temelju 
same svijesti. Ako jedan put znade na temelju same svijesti, da 
je nešto istinito, onda znade, da je sve istina, što svijest kaže. 

Kako bismo nazvali razne istine ili spoznaje, koje ima onaj, 
koji priznaje Drieschovu formulu praopstojnosti, to kao početak 
svakog filozofiranja, ovo je sporedno pitanje. Ali nema nikakva 
razloga, zašto ne bismo mogli upotrebljavati klasičnu terminologiju 
»teorije prvotnih ili temeljnih istina«, koja zauzima tako važno 
mjesto u skolastičkoj noetici, Ni ova terminologija nije najsavr- 


šenija, osobito, ukoliko razlikuje tri prvotne istine, kojima daje 


imena, koja po svome značenju ne bi morala služiti upravo za ove 
tri spoznaje: prva činjenica, tj. spoznaja vlastite egzistencije; prvo 
načelo, tj. spoznaja, da ništa ne može ujedno i u istome smislu biti 
i ne biti; spoznaja, da se naše mišljenje može i mora ravnati prema 
nečemu, što je o njemu neovisno, Prva se spoznaja zove »prva 
činjenica«, druga »prvi princip«, treća »prvi uvjet«, Već sam izra- 
zio svoju sumnju, jesu li ova imena najzgodnije odabrana. 

3. Ispitajmo sada, je li istina, da u Drieschovoj formuli, ili 
bolje, u onoj praopstojnosti, koja je njegovom formulom izražena, 
nijesu sadržani oni razni pojmovi, koje Driesch nabraja. Da nijesu 
sadržana imena ili termini, koje Driesch spominje, ovo je dakako 
jasno. Ali pitamo, je li moguće postaviti onu formulu s razumije- 
vanjem njezina sadržaja, a da se ne razumiju pojmovi, koje Dri- 
esch nabraja. 

Znade li, što je »stvar« tko postavlja s razumijevanjem Dri- 
eschovu formulu »Ja imam svijesno, i svijestan sam, da imam 
uređenu puninu nečega — Ich habe bewusst und zugleich meines 
Habens bewusst eine geordnete Fiille des Etwas, Oder ganz kurz: 
Ich habe bewusst geordnetes Etwas«, Tko tako govori i razumije, 
što hoće da kaže, znade, da mora ovako govoriti i misliti, a ne o- 
bratno. On dakle znade, da se u svome mišljenju mora nečemu 
prilagoditi, što je dakle o njegovu mišljenju neovisno. A ovo, što 
je o našemu mišljenju neovisno, zove se »stvar«, Istina, ova riječ 
nije spomenuta u formuli, Ali to nije ni nužno. Bezbroj puta mi 

imademo već neki pojam, znademo, što nešto jest, premda još ne 


. znamo, kako se to zove. Zato toliko puta tražimo, kako bismo zva- 


li, što zamišljamo; a čestoputa ne možemo naći zgodnoga imena, 
Bilo bi dakle posve krivo, ako bismo mislili, da ne može postojati 
pojam, i to jasan pojam, gdje nema imena, Ovo vrijedi i za naš 
slučaj, gdje pitamo, ima li pojam »stvari«, tko s razumijevanjem 
izgovara Drieschovu formulu, premda se u njoj riječ »stvar« ne 
spominje? Već smo vidjeli, da doista ima pojam stvari, jer ima 
pojam nečega, što je o mišljenju neovisno, a o čemu je mišljenje 
ovisno. 

Driesch tvrdi dalje, da u njegovoj formuli nije sadržan p o- 
jam »supstancije«, Pogledajmo, je li tako. Tko s razumi- 
jevanjem izgovara ovu formulu, znade, da je on nešto, što znade, 
tj. što ima znanje kao neko svoje određenje. Ujedno znade, da sam 
nije ničije određenje. Ovo očituje i time, što svoje mišljenje pri- 
pisuje samo sebi. Svoju formulu suprotstavlja tuđemu mišljenju, 
krivim formulama, kojima se drugi služe. Znade također, da opreč- 
na mišljenja ne mogu biti jednoga istoga, koji misli; nego da mora- 
ju biti razni, koji istodobno imaju oprečno mišljenje, oprečne for- 
mule, Iz svega ovoga slijedi, da zamišlja sebe kao nešto, što ima 
neko određenje ili pripadnost ili svojstvo, a sam nije ničije odre- 
đenje. A nešto takvo zove se supstancija. Ima dakle pojam sup- 
stancije, tko razumije Drieschovu formulu, premda se u njoj ne 
spominje riječ ili ime ovoga pojma. 

Istotako, tko Drieschovu formulu s razumijevanjem izgovara, 
imai pojam »svojstva«, Svoje naime znanje zamišlja kao 
nešto, što on ima kao neko svoje određenje; kao nešto, što nije 
on, ali je njegovo, i to tako o njemu ovisno, da može biti samo nje- 


. govo. On zamišlja svoje mišljenje kao nešto, premda ne kao sup- 


stanciju. A nešto, što nije supstancija, zove se svojstvo, za razliku 
od supstancije. Je li moguća koja razlikost svojstva, ovo je novo 
Pitanje. Jamačno znade, da jest moguća, jer razlikuje mišljenje 
i htijenje, premda je i jedno i drugo svojstvo u rečenome smislu, 
I opet, ništa ne smeta, što se u formuli ne spominje riječ »svojstvo«, 

Driesch dalje tvrdi, da njegova formula ne sadržaje »viele 
Iche oder Subjekte« Da se ne spominje riječima niti 
jedinstvo niti mnoštvo to je dakako istina. Ali opet pitamo, znade 
li, tko se služi Drieschovom formulom, da je jedan, i to samo je- 
dan, koji ima ovo mišljenje? Istina je i to, da time, što spoznaje 
Svoje vlastito jedinstvo, ne spoznaje jedinstva tuđega subjekta, 
jer ne spoznaje time samim tuđe egzistencije. Ali svakako spoz- 
naje, da je sam nešto, što je nerazdijeljen imaoc ovoga mišljenja. 
A takav nerazdijeljen imaoc mišljenja zove se jedan subjekat 
mišljenja. To je pojam jedinstva, i to jedinstva subjekta ili imaoca. 
Ovo znanje ostaje, pa makar ne upotrebljavao riječi »jedan 
subjekat«, 

Ni »Allgemeingiiltigkeit« prema Drieschu nije sadržan u nje- 
govoj formuli. Bez sumnje, ako gledamo samo na riječ. Ali ispi- 
tajmo, da li znade, što ovom riječju označujemo, On znade, da je 
njegova formula istinita ne samo za njega, nego i za svakoga dru- 
goga, koji možda postoji, On zahtijeva, da svaki drugi, ako postoji, 
prihvati njegovu formulu, jer bi se inače prevario. Razlog dakle, 
zašto od svakoga zahtijeva, da mora prihvatiti njegovu formulu 
kao jedino ispravnu, zamišlja i spoznaje; samo mu ne daje odmah 
na početku imena, kaošto ovo obično biva. I pojam »općenita 
vrijednost — Allgemeingiiltigkeit« sadržan je dakle u Drieschovoj 
formuli, ako je potpuno razumije, a ne samo mehanički ili na po- 
vršini promatra, 

Isto vrijedi iza pojam »Bewusstsein iberhaupt — 
svijest uopće«, za koji Driesch tvrdi, da nije nikako sadržan u nje- 
govoj formuli, On sam veli, da je svijestan, da ima nešto uređeno 
— »Ich habe bewusst und zugleich meines Habens bewusst eine 
geordnete Fiille des Etwas, Oder ganz kurz: Ich habe bewust ge- 
ordnetes Etwas«)y On dakle razumije, što znači »biti svijestan«, 
inače ne bi ovo razlikovao od onoga, što znači nešto drugo. Ako 
li Driesch razumije pod »Bewusstsein »iiberhaupt« neku svijest 
koja ne bi bila ničija, potpunoma ima pravo, što kaže, da takva 
svijest ili pojam takve svijesti nije sadržan u njegovoj formuli; ta- 
kva je naime svijest, koja ne bi bila ničija, dakako nemoguća, Sa- 
mo si Driesch malo: protuslovi, kad veli, da u njegovoj formuli nije 
sadržan pojam subjekta kao nečega jednoga, šio ima mišljenje ili 
htijenje, a ipak otklanja pojam svijesti, koja nema subjekta, koja je 
dakle svijest uopće. 

Napokon Driesch osobito ističe, da u njegovoj formuli nije 
nikako sadržan pojam djelovanja, naročito u obli- 
ku misliti ili htjeti — enthalt namenilich nicht den 
Begriff Tatigkeit, zumal enthalt sie ihn nicht in der Form denken 
oder wollen«, Ako Driesch time hoće da kaže samo to, da mišljenje 
ili htijenje ne proizvodi svoga predmeta, t. j. ono, o čemu mislimo 
ili što mi hoćemo, to je dakako istina, koju nam svjedoči s naj- 
vem jasnoćom naša svijest, pa i čitav život i Drieschov i naš. I 
mišljenje i htijenje ovisno je o svome predmetu, a ne obratno. 
Ako li Driesch svoju tvrdnju razumije tako, da isključuje i samo 
razmišljanje o predmetu ili htijenje nekog predmeta, očito se vara, 
kaošto smo već prije vidjeli. On znade, da je njegova formula nje- 
gova, plod njegova rada. On sam kaže str, 2), da je njegova nauka 
»rezultat njegova istraživanja — Ergebnis unserer Untersuchung«. 
I dodaje nedvoumni izraz, koji znači neko djelovanje:  »Dieses 
Ergebnis zu errarbeiten, ist ihr eigentlicher Zweck — Ovaj rezultat 
izraditi, to je njegovo (naime našeg istraživanja) prava svrha«, Ne- 
ma izrađivanja ili postizavanja radom, gdje nema rada; a nema 
rada, gdje nema nikakva djelovanja; niti ima svrha, gdje nema 
nikakva djelovanja. Ako Driesch naše mišljenje ispoređuje s gleda- 
njem, upravo najbolju ilustraciju naše nauke napominje: Gleda- 

njem ne proizvodimo stvari, koju gledamo; pa ipak je gledanje rad, 
koji nas dapače i umara. Tako i mišljenje i htijenje. Ako mišljenje 
i htijenje ne bi bilo djelovanje, i to ne ničije nego nečije, Driescho- 
vo, naše vlastito ili koga drugoga, ne bi se niti Driesch niti itko 
drugi mogao ponositi svojim djelima, ako su dobra; niti se poradi 
njih kajati, ako su zla, Niti bi imalo ikakva smisla, bilo sebe bilo 
druge poticati ili odvraćati od njega. 

Ovo je naš odgovor na Drieschovu tvrdnju, da u njegovoj for- 
muli nijesu sadržani razni pojmovi, koje nabraja, a među kojima 
osobito ističe pojam djelovanja. Samo ćemo još dodati jednu razli- 
ku, koja je od najvećega značenja, a kojom smo se služili u svojoj 
kritici Drieschove nauke, Drugo je znati ili imati ne 
ki pojam; a drugo je, znati ime ovoga pojma. 
drugo opet imati jasan pojam, a drugo znati definiciju ili tumače- 
nje ovoga pojma; drugo opet, imati pojam, a drugo, kazati, da ga 
imamo. Veoma se vara, tko misli, da jednostavnoj formuli, koja se 
sastoji samo od nekoliko riječi, odgovara istotako jednostavan sa- 
držaj u našoj duši. 

Najvažnije je pitanje kod tumačenja kojegod izreke: Što mora 
dotični znati, da može ovo kazati, i to ne mekanički, nego s razu- 
mijevanjem? Koliko toga moram znati, da mogu na neko pitanje 
odgovoriti, da ne znam, što bih odgovorio! 


pa 


Vidjeli smo, što Driesch naučava, kako treba započeti svaku 
filozofiju ili svako filozofiranje. Ovo je onaj »prolegomenon ili 
predgovor«, koji je označen podnaslovom njegove knjige » Wissen 
und Denken, Ein Prolegomenon zu aller Philosophie«, 


Koju je filozofiju Driesch na ovom temelju sagradio? Hoće 
li ispuniti svoje obećanje (str. 12), i pokazati, kako je filozofija sa 
svim svojim dijelovima moguća na temelju njegove nauke? On 
obećaje, da će u ovome svome djelu zacrtati samo najbitnije te- 
meljne poteze, jer detaljnoj izvedbi služe njegova veća djela, Ove 
ćemo temeljne crte Drieschove filozofije pomno promotriti, 


Franjo Šane D. I. 

Proročansko papinstvo 


Svaka istina ima proročki karakter, Ima ga već stoga, što 
istina vrijedi za sva vremena, dakle i za budućnost. Mislimo među- 
tim sada na one istine, koje su tijesno povezane sa smislom života. 
To su istine, koje su zapovjednički upravljene na našu ćudorednu 
volju. Životne su to vrednote u svojim različitim stupnjevima. 
Ondje, gdje se život osniva na ćudoređu, nastat će same po sebi 
stanovite praktične posljedice.,, Kod čovjeka, koji je na visokom 
moralnom stupnju, može se vrlo lako nabrojiti množina plodova, 
koja će se kod njega pojaviti kao posljedica istine. Može se una- 
prijed kazati, da takav čovjek ne će krasti, ne će ubijati, da će 
svoju časnu riječ održati. če 

Ako se cijela narodna zajednica upravlja prema moralnim 
idejama, to se tu mogu pretpostaviti i najsmjelija proricanja. 
Ovakav narod razvit će lijep smisao za ljubav i pravdu, a u za- 
jednici sa ostalim narodima, bit će narod mira. Naprotiv je jasno 
da tamo, gdje vodilje života počivaju na krivim pretpostavkama, 
dakle na nijekanju istine, ne će biti svetaca nego zločinaca. Tako 
istina ima doista proročanski karakter, i stoga mogu oni, koji pro“ 
matraju cijelo ljudsko djelovanje u svijetlu istine, gledati vrlo da- 
leko u budućnost. Dosljedno je, da se institucija kao što je papin- 
stvo, koje je stavljeno u službu istine, uzdiže kao svjetionik u 
moru vremena i da njegova svijetlost prodire daleko u budućnost 
čovječanstva, 

pa 


Kako su se ispunila u novije doba sva papinska proročan- 
stva. Čitamo li danas pažljivo velike dokumente počevši tamo od 
Sillabusa Pia IX., u kojem je papinstvo zauzelo svoje stano- 
vište prema osnovnim ćudorednim pitanjima javnoga poretka, vi- 
dimo, kako su bile opravdane opomene i kako se to sve strašno 
ispunilo. Ne možemo dovoljno naglasiti, da najnoviji razvoj doga- 
đaja, nije iznenadio vjernoga kršćanina. Došlo je naime u mnogim 
krugovima donle, dokle je i moralo doći, kad se moral i kršćan- 
stvo ne uzimaju ozbiljno. Naprotiv morale bi se pobuditi najveće 
sumnje protiv kršćanstva, kad bi duhovni plodovi uspijevali na 
drugom drvu, a ne onom, kojega je Krist posadio, To je uzdrmalo 
opet savjest mnogome državniku našega vremena, pa su mnogi od 
njih otvoreno uputili modernu civilizaciju na kršćanske temelje. 
Predsjednik Rossevelt, Lord Halifax, Chamberlain, a da se i ne 
spominje engleskoga kralja i holandesku kraljicu, a i mnoge druge 
istaknute ličnosti govorile su tako, da je Pio XIL u svom apelu 

za mir s pravom mogao ustvrditi: »Mi znamo, da sa sobom ima- 
mo duh stare Evrope, koja je sačuvala svoju vjeru i koja se uprav- 
lja po kršćanskom duhu, znamo, da sa sobom imamo cjelokupno 
čovječanstvo, koje očekuje kruh i slobodu, a ne oružje, koje 
ubija i razara, S nama je Krist, koji je bratsku ljubav postavio 
kao najviši zakon, uveo je u vjeru kao uzdanicu za posvetu ljudi 
i naroda.« 

Na posve osobiti način, pokazale su se zadnje godine ponti- 
fikata Pia XI. kao razdoblje značajnih proročanstava. Tko uspo- 
redi obje enciklike »Mit brennender Sorge« i »Dt- 
vini Redemptoris« lako će ustvrditi da je za ovog velikog 
papu; stupila sasvim u pozadinu razlika između boljševizma i na- 
cizma, pred jednakošću svega antireligioznog i protukršćanskog 
držanja. Pio XI, je uvijek jednako gledao na oboje kao što doka- 
zuje i znameniti govor u Castel Gandolfu, što ga je upravio 
španjolskim bjeguncima, Budući da je papa uočio bit stvari, to je 
on mogao godinama unaprijed proreći, što se je kasnije zbilo pred 
cijelim svijetom iz prijateljstva boljševizma i nacionalsocijalizma. 
U tim enciklikama nalazi se i izraz o terorističkom kolektivizmu, 
koji dolazi u obim ovim pojavama. Mi upozoravamo na to, jer je 
upravo ovaj izraz karakterističan, a nije li mu protivnik ličnost i 
sloboda? Pođimo korak dalje, I ako je Pio XI. bio papa mira, kao 
što i njegov genijalni predhodnik Benedikt XV, i svi nosioci tiare, 
jer to traži njihovo sveto poslanje, iako je učinio sve što se za 
svjetski mir učiniti moglo, to je ovaj muževni karakter stavio svoje 
ime i na okružnicu o položaju katolika u Mexiku. To je enciklika, 
u kojoj se obrađuju temeljito pitanja, kada ima jedan narod pravo, 
i dužnost da se oružjem u ruci bori za svete tradicije proti silnika, 
koji svijesno i programom idu za tim da unište vjeru i kršćanstvo, 
I ovdje dobivaju riječi toga pape vrijednost proroštva. Zadržimo se 
malo na tome mjestu, tako su delikatne stvari, koje ovdje dolaze 
do izražaja. Svjetski rat, koji je sad ponovno izbio dade se samo 
teško usporediti sa onim iz 1914. god. To je uopće jedinstveni rat, 
Za kojega je Chamberlain, a također i Daladier izjavio, da nije 
uperen proti njemačkoga naroda, Što su'ova dva državnika izja- 
vila nalazi razumljivo odjeka i u njihovom vlastitom narodu. Tko 
Je u ovom tjednu živio u Engleskoj ili u Francuskoj, taj će odmah 
istini za volju ustvrditi, da tamo nitko nije htio rat, pače postajalo 
je gotovo jednodušno odbijanje. Oni, koji su označivali rat kao 
neizbježiv nijesu to učinili za to, što bi rat htjeli, nego jer nijesu 
našli drugoga rješenja, Nema u tim zemljama nikakove mržnje na 
strance, što više postoji sasvim drugi osjećaj. Sa strancima se 
govori sasvim otvoreno i vjeruje se, da svaki mora biti s time spo- 


. Tazuman, da boljševizam i nacizam moraju iščeznuti iz čovječan- 


Stva sa svojim anarhističkim namjerama. Tome odgovara donekle i 
govor, što ga je Chamberlain uputio na njemački narod, Sigurno 
nije bilo govora o križarskoj vojni, ali je ipak cijelo ratno zbivanje, 
Po državnicima demokracije, koji su sad na vodstvu, postavljeno 

kao borba ideja. Dok god je boljševizam iznutra razdirao »frontu. 


mira« to nije bilo moguće, Ali pošto su se nacizam i boljševizam i 
politički ujedinili, moglo bi se pošteno i jasno istaknuti ideale 
slobode i ličnosti, kojima se ima doprinjeti najveće žrtve. To je sa 
moralnog gledišta vrlo zanimljiv razvoj, o kojemu se za sada ne 
može govoriti u punoj jasnoći, jer su se mnogi tako dugo varali o 
biti nacionalsocijalizma. Stoga je razumljivo, da će sad zbog po- 
stojeće povezanosti između opravdanih narodnih interesa i atei- 
stičkih vlada — koje u konačnoj svrsi hoće nešto sasvim drugo 
nego narodne interese, — mnogi građani države, koji žele da osta- 
nu vjerni Crkvi i narodu zapasti u tragičnu situaciju. 

Jedno je sigurno: kada je Pio XI. karakterizirao pretjerani 
nacionalizam, rasizam i separatizam, pronašao je veliki problem, 
koji je skriven u svim ovim pojavama. On je Kristov barjak stavio 
sučelice zahtjevima Cezara, To je gledanje bilo za naše vrijeme 
proročansko viđenje one opreke: »Krist ili Cezar«. Tko dođe do 
te spoznaje, znat će gdje ima da bira svoje mjesto. Pravi izbor 
će bez sumnje zahtjevati heroizma, Budućnost kršćanstva i kršćan- 
ske kulture u Evropi i u cijelom svijetu zavisit će o tome, da li će 
se naći tih herojskih ljudi u dovoljnom broju, Ako još do sada ne 
postoje, ili još nijesu probuđeni, neka ovi silni događaji budu poput 
prodorne trublje za sve kršćanske narode. 

' F. Muckermann D. I. 

Za kršćanski društveni poredak 


A. VELIKE SOCIJALNE TEZE LAVA XIII 
(1878—1903) 


Vidjeli smo“ da su dvije strane velikog problema o mogu- 
ćem skladu među Crkvom i novim vremenima, bile proučavane 
čitavo pola vijeka od raznih pristaša. 

Bila je produbljena nauka, zahtjevi običaja i zahtjevi mo- 
dernih ustava, 

Poslije analize došlo je doba sinteze kršćanskog društvenog 
poretka preuređenog za sadašnja vremena, a Lav XIII je bio onaj, 
koga je providnost odredila da je provede, Tu sintezu će Lav XIII. 
u cijelosti da ostvari: obitelj, organizirano društvo, Državu; rad- 
ništvo, politiku, sve će da pregleda i da stavi na mjesto, da ni 
g čem ne popusti od prave nauke i da ne povrijedi ničije osjet- 
jivosti, 

Pristajući na jedan viši program, kojeg oni nisu predvidjeli, 
Dupanloup i Mgr, Pie se složiše a Montalembert i Veuillot se 
poljubiše poljupcem mira. 

Djelo Lava XIII. može da se proučava obzirom na obitelj na 
društvo i ekonomiju. Pozabavit ćemo se njegovom naukom, na 
pojedinim područjima: obitelji, civilnom društvu, zanimanjima. 


I. OBITELJ 


Prva velika konstruktivna enciklika Lava XIII. je enciklika 
Arcanum o kršćanskoj ženidbi (10. veljače 1880). Odmah je 
papa vidio ogromnu važnost obitelji, »koje je temelj i početak: 
ženidba«, Ženidba je prije svega jedna vjerska institucija: »Ima u 
ženidbi nešto posvećenog i vjerskog, što nije nadodano već pri- 
rođeno, što joj ne dolazi od ljudi već od prirode same.« 


Ali ova vjerska institucija nije bila dovoljna Kristu Otkupi- 
telju. On je htio da poveća njenu slavu i njenu čast; On ju je po- 
digao na čast sakramenta, koji proizvodi milost. 

Od tada se brak ističe u Crkvi kao vjerska ustanova i kao 

sakramenat, 

Crkva je uostalom potpuno ispunila svoju zadaću, ona je 
bdila nad jedinstvom braka, njegovom nerazješivošću, njegovoj 


*. Poredi 


E. članak »Suvremeno papinstvo i 
Život« 


u Životu br, 1, o. $. str, 49—56, 


415 


socijalni 


svetosti; ona je isposlovala za robove pravo ženidbe, ona je uz- 
digla ugled žene, koja je drugarica čovjeka, a ne njegova sluškinja; 
ona je postavila razborite granice vlasti muža, ona se je napokon 
borila proti rastave, ne bojeći se da se uhvati u koštac s kralje- 
vima i s mogućnicima kada bi prekršili nerazrješivost ženidbe. 

Crkva znade da je brak u vezi sa zemaljskim dobrima i inte- 
resima, dobrima i interesima, za koje se brine država. Ali civilni 
obred ondje gdje postoji, uređuje samo ove zemaljske interese, a 
ne stvara nikakovu vezu pravog kršćanskog braka. Crkva dopušta 
u nekim slučajevima rastavljanje tijela t. j. rastavu od stola i po- 
stelje, ali nerazrješivost ostaje dalje. 

Tako su učvršćeni principi, i omeđene vlasti, koje se tiču tog 
ugaonog kamena društva — obitelji, 


IL DRUŠTVO . 


Isto kao što i obitelj bilo je i civilno društvo bolesno. Izvje- 
sni su se nazori morali i ovdje urediti, Lav se XIII, jednako hrabro 
dao i na to, 

Individualizam, ljudski postanak vlasti, njena neutralnost, 
obožavanje Države, to su velike mane modernog društva. Ovim se 
je manama modernog društva suprostavio Lav XIIL sa trim enci- 
klikama, ' 

1881. Diuturnum, o postanku civilne vlasti, 

1884. Immortale, o kršćanskom sastavu države, 

1888. Libertas, o slobodi i o slobodama. 


POSTANAK CIVILNE VLASTI 


Ljudi ne sačinjavaju jednu divlju i samotnu rasu; već prije 
svakog zaključka njihove lične volje, njihovo je naravno stanje da 
žive u društvu.« Ovo proti individualizmu J. J, Rouseau-a, 

»Društvo ne može opstajati, niti se može zamisliti, ako se 
ne nađe netko, koji ublažuje i koji drži ravnovjesje među pojedi- 
načnim voljama, i dovodi u jedinstvo ove različite tendencije.« 

To proti anarhiji i za potrebno poštovanje vlasti, 

Ali odakle vlast? pita naš tašti i oholi vijek. Neće li ga 
upravo ovdje Lav XIII povrijediti? 

Papin je odgovor krasan i siguran, 

»Nema čovjeka, koji bi imao u sebi i po sebi sve, što treba, 
da bi vezom savjesti, vezao slobodnu volju sebi sličnih.« 

Jest, čovjek je tako velik, da mu se ni jedan čovjek ne može 
nametnuti za učitelja, i da nitko ne može da zapovijeda njegovoj 
savjesti, Biti poslušan čovjeku, samo kao čovjeku — to je po- 
niziti se. Moć i pravo da se zapovjeda čovjeku mora doći ozgor, 
mora doći od Boga. Vođe, ocevi, svećenici moraju s visoka pri- 
miti pravo za provođenje svoje vlasti. 

2 _To je suština te nauke bez ikakvog dodavanja ili oduzima- 
nja. Evo njezine primjene na sadašnja vremena. 

i »Važno je, da se ovdje naglasi, da u slučaju, kad se radi o 
označivanju onih, koji imaju da upravljaju javnom stvari, katolička 
nauka neće postaviti nikakve zapreke, već će to prepustiti izboru 
i ukusu većine, Ovaj izbor, uistinu, oznaćuje osobu vladara, a ne 
tiče se prava suverenosti, jer u tom slučaju ne ustanovljuje on vlast, 
nego samo odlučuje, po kome će ona biti predstavljana.« 

Kako su se te sigurne, mirne riječi, dojmile živčano iscr- 

X Pljenog vijeka možemo lako pogoditi. 

E i ravi lik katolicizma počeo je opet da svijetli pred njegovim 
očima! 


KRŠĆANSKI SASTAV DRŽAVA; 
ODNOSI MEĐU CRKVOM I DRŽAVAMA 


., Pitanje se ovdje proširuje i papa nastavlja o samoj organi- 
zaciji države i društva. I ovdje on najprije izlaže nauku, zatim 
primjenu na sadašnje vrijeme, upozorava na ono što je nepromjen- 
ljivo i vječno, i što se dade mijenjati i zamjenjivati. 


A, TEORIJA O KRŠĆANSKOJ DRŽAVI 


. Sam Krist je označio nepromjenljivu razliku dvaju društava 
1 njihovu zasebnu ulogu: »Bog je razdijelio vladanje ljudskim ro- 
dom među dvije vlasti: crkvenu i civilnu; prva je podređena bo- 
. Žanskim stvarima, druga ljudskim.« I jedna i druga je suverena na 
svom području. 

.. »Ima dakle jedan propisani krug, u kojemu svaka vrši svoje 
djelovanje jure proprio — vlastitim, naročitim pravom.« 
s Nepromjenljivo je još i to, što se one moraju slagati, jer se 
a 


+ 


= Njihova vlast primjenjuje na iste podanike. 

m. Potrebno je dakle da bude među dvjema vlastima, jedan 
dobro uređeni sistem odnošaja, sličan onome, u čovjeku, koji čini 
= vezu duše i tijela. Tako sve, što je u ljudskim stvarima posve- 
ćeno, sve što se odnosi na spas duše i štovanje Boga, bilo po na- 
Tavi ili po odnosu k svome cilju, sve to spada pod vlast Crkve. 
Što se tiče stvari, koje spadaju u civilan i politički red, pravedno 
je da budu pod civilnom vlasti.« 

Civilno društvo, stvoreno od prirode, to jest od Boga, ima 
Prama njemu neke dužnosti: : 
4 »Ako narav i razum nameću svakome da poštuje Boga sve- 
lim i posvećenim kultom, one podvrgavaju tom istom zakonu i 
Civilno društvo. ,,« 

Što se tiče odlučivanja, koja je vjera prava, to nije teško: 
=. »Mnogobrojni i vrlo jasni dokazi... dokazuju da je prava 
Vjera ona, koju je Isus Krist ustanovio, i koju je dao svojoj Crkvi 
da je čuva i širi.« 

Kao što je bio rekao već kardinal Deschamps: »Razum, ako 
hoće da bude vjeran samom sebi ne može da bude bez objave, 
volja ne može da bude bez milosti; civilno društvo bez vjerskog 
društva. Slobodarstvo u tom pogledu vuče za sobom štetne po- 
sljedice.« : 

»Socijalna organizacija bila je takva, da je za dugo vremena 
pružala i sretnu ulogu i prijateljsku izmjenu usluga.« 


B. POGANSKI ETATIZAM 


»Ta opasna želja za novotarijama, koja se rodila u XVI, vi- 
jeku, pošto je poremetila kršćansku vjeru, prošla je naravnom niz- 
brdicom k filozofiji, a od filozofije k civilnom društvu. To je uzrok 
počecima modernih načela razuzdane slobode, o kojoj se sanjalo 
i koju se proglašavalo kroz velike izmjene posljednjeg stoljeća, 
kao načela i temelj novog, do sada nepoznatog prava, koje je 
više puta u neskladu ne samo sa kršćanskim već i sa naravnim 
pravom.« 

Ovdje Lav XIIL nabraja i osuđuje ova kriva načela, isto 
onako, kao što su to učinili Grgur XVI, i Pije IX, Ovaj je kaže 
Lav XIIL, od toga dao napraviti zbirku, da bi u tom moru zabluda, 
katolici imali sigurno vodstvo, 


KAKO DAKLE TREBA DA SE VLADA ? 


»U teoriji, potrebno je da se neslomivim pristajanjem držimo 
svega, što su rimske pape naučavali ili što će naučavati. Na oso- 
biti način onoga, što se odnosi na moderne slobode, kako ih se 
naziva, svak mora da se drži presude apostolske stolice i da se 
podvrgne njenoj odluci.« 


C. PRAKTIČNO STANOVIŠTE KATOLIKA — 
ALI U PRAKSI ? 


1) Najprije što se tiče raznih formi vladanja — Crkva je pre- 
ma njima ravnodušna. 

»Ne osuđuje se u sebi da narod ima najvećeg udjela u vladi 
io čak — u nekim vremenima i pod nekim zakonima — može da 
postane, ne samo prednost, već i dužnost za građane... Kazati 
stoga da Crkva gleda prijekim okom na najmodernije forme po- 
litičkih sistema — jest kleveta.« 


2, A sloboda kulta? Iako Crkva drži da nije do- 
zvoljeno da se razne vjere postave na istoj zakonskoj visini kao 
prava vjera, ona ne osuđuje radi toga poglavice Država koji, da 
bi postigli dobro, ili da bi izbjegli zlo, podnose u praksi, da svaki 
kult zauzme u Državi i svoje mjesto.« 

Moramo stoga bez straha, sudjelovati u javnim poslovima. 

»Katolici imaju dobrih razloga da sudjeluju u javnom životu: 
oni to čine i moraju činiti, ne zato da bi potvrdili ono, što ima da 
se kudi u sadašnjim političkim institucijama, već da iz tih istih 
institucija, koliko je god moguće, izvuku korist za javno dobro. , .« 

Crkva i moderne slobode. — Lav XIII. je u enci- 
klici o kršćanskom sastavu država samo spomenuo pitanje slobode 
i modernih sloboda. Na koncu, baš u tome je bio čvor savremenog 
problema. U enciklici Libertas on će ga ispitati u čitavoj 
njegovoj opsežnosti, Tu se uistinu veliki Papa uhvatio u koštac sa 
zalutalim vijekom, koji on ljubi i koji on hoće da potpuno pro- 
svijetli. Počinje s prekrasnom hvalom slobodi, hvalom, koju svijet 
nije mogao a da ne pročita s veseljem: 

»Sloboda prekrasno dobro prirode i izuzetni dar inteligent- 
nim i razumnim bićima, daje čovjeku dostojanstvo, koje ga po- 
stavlja u ruke vlastitog savjetovanja i po kojemu on postaje gospo- 
dar svojih djela.« 

Sada joj iznosi pravu narav. 

»Ona ima za predmet, kao i volja, jedno dobro koje je slično 
razumu... Kad volja dakle, zaželi neki predmet, koji se odalečuje 
od naravnog razuma, pada u ogromnu zabludu, koja nije ništa 
drugo nego kvarenje i zloupotreba — slobode.« 

“Treba dakle neka zaštita, pomoć, da se održi ovu slobodu na 
putu razuma. 

Ta pomoć, to je naravni zakon napisan u srcu svakog čo- 
vjeka, koji mu nalaže da čini dobro, a da bježi od zla. 

To je ujedno zakon evanđelja, koji je došao da pridoda svoju 
svijetlost božanskoj milosti. 

Svi ti zakoni pomažu, olakšavaju, množe i spasavaju slobodu. 
Tako »ništa nije apsurdnijega rečeno ili izmišljeno i ništa što bi se 
više protivilo zdravom razumu od ovoga: Čovjek, koji je po prirodi | 
slobodan, mora biti oslobođen od svakog zakona. ,. Istina je baš 
protivna, to jest da čovjek mora biti podvrgnut zakonu, jer je 
slobodan po naravi.« 

Primjenite ovo dokazivanje na društvo. 


»U jednom ljudskom društvu, sloboda, dostojna toga imena 
ne sastoji se u tome da činimo sve što nam se sviđa: to bi dovodilo 
Državu do ogromnog nereda. , .« 

Sloboda se sastoji u tome da pomagani civilnim zakonima, 
uzmognemo što bolje da živimo prema propisima vječnog zakona. 
U tome je pravi smisao slobode. Mnogi su nažalost mislili da slo- 
boda podređena moralnom zakonu nije više sloboda nego ropstvo. 
' Ta zabluda tlači naše doba i ona je urodila onim, što se 
grzivije »modernim slobodama«, na koje će se papa napose osvr- 
nuti, 


NAJPRIJE SLOBODA BOGOSLUŽJA 


»Ona počiva na načelu, da je dozvoljeno svakome ispovjedati 
onu vjeru, koja mu se sviđa, ili čak da ne ispovjeda nijednu... 
Kad se gleda sa socijalnog gledišta, ova ista sloboda hoće da 
Država ne dade nikakav kult Bogu ili da ne dozvoljava nijedno 
javno bogoslužje.« "i 


419 


Sloboda riječi i tiska, sastoji se u mogućnosti da 
“se svugdje rasprostrani laž i grijeh, pod istim okolnostima kao 
istina i krepost. ' 
' A sloboda naučavanja? »Ni to ne možemo druga- 
čije suditi; Samo istina mora da uđe u duše, jer samo u njoj inteli- 
gentna bića nalaze svoje dobro, svoj cilj i svoju savršenost,,.« 

Što se tiče slobode savjesti; »Ako se pod tim 
razumjeva da svak može, po svojoj volji da vjeruje u Boga ili da 
ne vjeruje, dokazi, koji su gore naznačeni dovoljni su da ga obore.« 

Treba dakle da se dade razumjeti duhovima našeg vremena, 
ne samo da nema protuslovlja među zakonom koji ograničuje, 
upravlja i vodi, i slobode, koja hoda u svijetlosti tog zakona, već 
protivno da ova čuva i spašava onu, 

Još jednom Lav XIII. pošto je temeljito prikazao zablude, 
prelazi na praktično vladanje, kojeg se treba držati u sadašnjosti. 
: U svom materinskom procjenjivanju, Crkva ima u vidu teške 
terete ljudske nemoći,., Radi ovih razloga, dajući pravo samo 
onome, što je istina, ona se ipak ne protivi toleranciji, kojom vlast 
misli da se može služiti u pogledu nekih stvari protivnih istini i 
pravdi, pred jednim gorim zlom, koje treba izbjeći ili pred većim 
dobrom, koje treba postići i zadržati, 

Ali papa postavlja tri uvjeta: Prvo, zakon 
ljudi, koji pronose zlo »nikad ne može i ne smije odobravati..., 
jer je to u sebi protivno općem dobru, koje zakonodavac mora 
htjeti.« 

Drugo, treba priznati »da što je nužnije snošenje zla u nekoj 
državi, to se stanje te države sve više udaljuje od savršenstva,« 

Treće, snošenje zla, koje se mora ravnati prema načelima 


političke razboritosti, mora da bude strogo ograničeno granicama ' 


svoga »raison d'etre«, to jest mora da bude u vezi s javnim na- 
pretkom.« 

Ukratko: Nije nikako dozvoljeno da se traži, da se uskraćuje 
ili da se pruža bez razbora slobodu misli, tiska, naučavanja, vjere, 
kao i drugih prava, koja je narav dala čovjeku, Slijedi također da 
ove razne slobode mogu, iz nekih razloga da budu podnošene, kad 
ih sređen temperamenat čuva da se ne izrode u razuzdanost i 
nered. Ondje napokon gdje su po običaju dopuštene ove slobode, 
državljani se moraju njima služiti da čine dobro i moraju imati 
prema njima iste osjećaje koje ima Crkva.« 


II. EKONOMSKI RED 


Liberalizam i naturalizam nisu poremetili samo društvo i 
obitelj već i svijet rada, I na tom je polju sloboda proglašena su- 
verenom, radnička su udruženja (cehovi) sa svim svojim lijepim 
običajima, bila zabranjena, 

Pravo udruživanja je bilo ukinuto po Chapelier-ovom zakonu 
(14—17 lipnja 1791), u ime slobode i individualizma, 

. Posljedica toga bile su ogromne zloupotrebe; radnički je sta- 
lež izmoren patnjama, postao rob kapitala, te je pod utjecajem 
socijalizma prijetio svijetu revolucijom. . 


»RERUM NOVARUM« 


Državnici, sociolozi, ekonomisti su uzalud tražili lijeka tome, 
kad se (15. svibnja 1891.) pojavi enciklika »Rerum nova- 
rum«, izazivajući svugdje divljenje, čak i kod samih nevjernika. 
Ona je i odviše poznata, a da bismo je mi ovdje na dugo proučavali. 


Imat ćemo uostalom, prilike da se taknemo njenih najglav: 
nijih točaka osobito, kad budemo govorili o enciklici »Quadrage- 
simo anno«. Bit će nam dovoljno stoga, da je u kratko prikažemo, 
da vidite ogromnu ulogu, koju je i ovdje igrao Lav XIII. Pomoći će 
nam uostalom, neke jake stranice enciklike Quadragesimo 
anno, gdje nam Pije XI, iznosi temeljne misli Leonova pisma i 
njegove rezultate, 


Pošto je odvažno objavio dvostruko socijalno zlo: bijedu rad- 
nika, zgrbljenih pod gotovo ropskim jarmom, i mržnju među stale- 
žima, koje dijeli ponor; pošto je odbacio socijalizam kao lijek gori 
od bolesti, Lav XIII. pokazuje pravi lijek, onaj, koji će ponovno 
stvoriti uništene cehovske organizme, koji će dati željezne kopče 
društvu i koji će pobuditi u njemu kršćanski duh. 

Pri rješavanju toga radničkoga pitanja moraju da sudjeluju 
tri velike sile: Crkva, jer je radničko pitanje — pitanje moral- 
no; država, jer je pitanje javno i zakonodavno; radnička 
staleška udruženja, jer je to pitanje staleške organizacije. 


Tu treba da se vrši ogroman rad oko obnove, koji će ići u 
protivnom smjeru od djela uništavanja počinjenih god. 1791, Ako 
se te tri velike sile dadu na posao, budućnost će biti bolja. 


PLODOVI ENCIKLIKE 


Prošlo je četrdeset godina od enciklike R. N, i papa Pijo XI. 
pokaza nam njezine plodove. , 

1. »Crkva je ustrajnom strpljivošću izvršila svoj poziv nauča- 
vanja, odgoja i posvećenja. 

Tako se ustanovila u znaku i u svijetlu enciklike Lava XIII, 
kršćanska socijalna znanost, koja raste i koja se obogaćuje od da- 
na u dan zahvaljujući neprekidnom radu ljudi, koje smo mi na- 
zvali pomagaćima Crkve.« 

Praktične primjene su popratile rasprostranjenost socijalne 

katoličke nauke. 
BI »Aktivna dobra volja se zauzela, da se podigne ovaj stalež 
ljudi, — koji, makar je brojčano ogromno povećan uslijed napretka 
industrije, — ipak nije dobio u društvenom organizmu dostojno 
mjesto i nalazi se zapostavljen i gotovo prezren.« 

2. Države su srčano prešle granice s kojima je liberalizam 
zadržavao njihovo posredovanje i počele su da provode široku 
socijalnu politiku, Obilati su socijalni zakoni došli u pomoć slabima 
i potlačenima. 

»Od ovog ustrajnog rada, rodilo se novo pravo, pravo za ko- 
jeg prošli vijek nije znao, koje jamči radnicima poštovanje posve- 
ćenih prava, koja im poradi njihovog ljudskog i kršćanskog do- 
stojanstva pripadaju, Predmeti ovih zaštitnih zakona su: radnici, 
njihovo zdravlje, njihove snage, njihove obitelji, njihov stan, radio- 
nica, plaće, osiguranje proti opasnostima u radu. Jednom riječju 
sve što se tiče položaja radnika, žena i djece na osobiti način,« 

3. Radničke organizacije su se također osnivale 
.i umnožavale. 

»Mnogobrojni svećenici i laici posvetili su se svugdje osniva- 
nju takvih organizacija, .. Tako su ova udruženja temeljito izgra- 
dila katoličke radnike, koji su znali da skladno povežu marljivo 
vršenje svog zvanja, sa čvrstim vjerskim načelima; koji su bili u 
stanju da uspješno brane svoja prava i svoje vremenske interese 
sa odlučnošću, koja nije odbacivala poštovanje pravde, ni iskrenu 
želju da surađuje s drugim staležima na kršćanskoj obnovi društva.« 

Tako se enciklika Lava XIII. pokazala s vremenom kao velika 
povelja, koja treba da bude temelj čitave kršćanske aktivnosti, na 
socijalnom području.« 

Nećemo da nadodamo ništa ovim pohvalnim riječima, koje je 
rekao veliki Papa Pijo XL o enciklici »Rerum Novarum«. 
Nitko nije sa više razumijevanja i moći mogao da hvali njegovog 
neuporedivog predšasnika, s 

God. 1901. na 18. siječnja Lav je XIII. izdao zbog prepiraka 
o kršćanskoj demokraciji, encikliku »Graves de commu- 
ni«. On preporučuje da se od kršćanske demokracije odstrani 
svako političko značenje i da se sve sile posvete interesima zapo- 
stavljenih klasa, ali tako da se pri tome ne zapuste ostale klase, 
o kojima također ovisi dobrobit i napredak Države. 


B. PRIMJENA SOCIJALNIH NAUKA 
POD PIJEM X-im (1903—1914) 


»Djelovanje! — To je ono što zahtjeva sadašnjica; ali djelo- 
vanje, koje se odnosi bez rezerve na sveukupno izvršenje božan- 
skih zakona i propisa Crkve, na otvoreno i srčano ispovijedanje 
vjere, na izvršivanje ljubavi u svim njenim oblicima bez ikakve 
misli na sebe ni na svoje zemaljske koristi.« 

Ovim je riječima Pije X. završio svoju prvu encikliku od 4. 
listopada 1903. Pokazat ćemo u kratko da je sa socijalnog gledišta 
on nastavio djelo Lava XIII, 

D 


PIJO X, I KRŠĆANSKI SINDIKALIZAM 


. 20. listopada 1903. Arthur Verhaegen, predsjednik  »B el- 
Sijske demokratske lige« podastro je papi izraze du- 
bokog štovanja 120.000 kršćanskih radnika udruženih u toj Ligi. 
Na to primi slijedeći odgovor: . 

K: »Sveti se Otac zauzimlje velikim interesom za radnički sta- 
lež i može samo da se veseli djelima belgijskih katolika, koje oni 
neprekidno ostvaruju za moralno i materijalno pridizanje radnika.« 

18, prosinca 1903. izađe »Motu Proprio«, koji se od- 
dosi na pučku kršćansku akciju. On je skupio u 19 članaka prak- 
tična pravila, koja su morala da vode ovu akciju i da je učine plod- 
nijom i sigurnijom. 

16. ožujka 1904. grof je Medolago Albani poslao papi, u ime 
talijanske katoličke organizacije »Dei kongressi« adresu, koja je 
bila čitavi program: 

»Pomoću Božjom i služeći se uvijek naukom Svete Stolice 
vjerujemo da ćemo dostići uzvišeni cilj, za kojim idemo. I kad budu 
radnici — pomognuti u svojim nastojanjima za postignuće jednog 
stvarnog vlastitog i samostalnog zastupništva svojeg staleža, — 
udruženi u staleškim organizacijama u stanju da zajamče sebi sami- 
ma svoje materijalne i moralne interese, i da po tome, sarađuju 
s drugim staležima za opće društveno dobro, te kad uporedo s ovi- 
ma budu postojale odgovarajuće poslodavačke organizacije, i kad 
napokon budu imale ove odvojene organizacije dviju klasa kao 
rezultantu i potrebni dopunak mješovite komisije, sastavljene od 
slobodno izabranih zastupnika jednih i drugih, koje će poštivajući 
zakone i međusobne dužnosti, uređivati međusobne odnose po 
pravlima pravde, upotpunjene ljubavlju, istom tada moći ćemo da 
dovedemo dva faktora produkcije: kapital i rad, ne više kao pro- 
tivnike, već suradnike za opći cilj materijalne i moralne dobrobiti 
svih zanimanja, do nogu Vaše Svetosti, da kliču rimskom papi po 
Kristu obnovitelju ljudskog roda i socijalnog mira.« 


NAČELA KATOLIČKE AKCIJE 


Na ove krasne riječi, Pije X, odgovori dragocjenim pismom, 
u kojem ih hrabri. 

Ali je poglavito u encikličnom pismu o katoličkoj akciji 
upravljenom biskupima Italije Pijo X. razvio svoje upute za socijal- 
no djelovanje. Najprije ne će da se govori da se »Crkva utvrđuje 
na vjerskom zemljištu; nego radije da vjersko područje obuhvata, 
ne samo ono što pripada božanskoj misiji Crkve, već i ono što spon- 
tano proizlazi od ove božanske misije, dakle kršćansku civilizaciju 
u cjelosti svih njenih elemenata i u svakom od njih napose.« 

2 .. Evo programa, što ga on označuje ovoj indirektnoj katoličkoj 
akciji: 

»Da se uzme k srcu kao nešto najglav- 
nije interese naroda, a na osobit način one 

radničkog i ratarskog staleža ne samo ulije- 
vajući im u srce vjerska načela.., već suše- 
ći im suze, olakšavajući brige, poboljšavaju- 
ći im ekonomsko stanje... zauzeti se potom da 
javni zakoni budu pravedni.« 


Ostavljajući po strani razne prigovore možemo konstatirati 
da je kršćanska sociologija našla u Lavu XIII. svog genialnog obno- 
vitelja, a u Piju X. našla sljedbenika i realizatora, 


TRADICIJA I NAPREDAK 


Kad je morao da osudi »Sillon« (25. kolovoza 1910.) za- 
bilježio je, da je s političkog gledišta: »Crkva uvijek ostavila na- 
rodima brigu, da sebi dadu vladu, kakvu oni misle da je najbolja za 
njihove interese, Ono što hoćemo još jednom da potvrdimo poslije 
našeg predšasnika jest, da je opasno i pogrešno da se katolicizam 
potpuno predade jednoj formi vladavine.« 

Pijo je X. isto tako odlučan i na socijalnom području, 


»Crkva, koja nije nikad izdala sreću naroda kompromituju- 
ćim savezima, nema čega da se oslobodi u prošlosti; dosta je da 
preuzme pomoću pravih radnika obnove organizme, koje je revo- 
lucija uništila, i da ih preinači u istom kršćanskom duhu, u kojem 
su bile osnovane, da odgovaraju novoj sredini materijalnog na- 
pretka suvremenog društva. Jer pravi prijatelji naroda nisu ni 
revolunarci, ni oni, koji uvode novotarije već tradicionalisti,« 


Enciklika »Singulari Quadam« od 24. rujna 1912., 
upućena njemačkim biskupima, ne kudi stručne udruge već inter- 
konfesijonalizam u stručnim organizacijama, ali ga ipak podnosi 
u nekim okolnostima i pod nekim uvjetima. Ovaj je odlomak pisma 
preveć važan a da ga ne bismo ovdje naveli: »Socijalno pitanje i 
prepirke, koje se odnose na način i trajanje rada, na plaće, na 
štrajk, nisu čisto ekonomske prirode i ne mogu biti raspravljane 
van crkvene vlasti, jer ovo je pitanje u prvom redu moralno i 
vjersko i mora se stoga urediti po zakonima i uz sudjelovanje 
Crkve (»Rerum Novarum«). 

Što se tiče radničkih organizacija, i ako je njihov cilj da pri- 
bave svojim članovima vremenska dobra, one same zaslužuju pot« 
puno odobravanje i mora ih se držati kao najrealnije i najkorisnije 
za njihove članove, ako se oslanjaju u prvom redu na osnove kato- 
ličke vjere i slijede otvoreno upute Crkve.« 


Čitav svijet zna da su pitanja modernizma i rastave Crkve i 
države u Francuskoj zauzela u najvećoj mjeri vladavinu Pija X; 
On je odgovorio ovim napadajima sa isto toliko znanja koliko i 
snage. Enciklike »Pascendi« (8. rujna 1907.), »Vehementer« (11. 
veljače 1906.) i »Gravissimo officii« (10. kolovoza 1906) ostat će 
kao naučni spisi prvog reda. 

C. SRCE PAPE BENEDIKTA XV, (1914—1922) 
HITNO DJELO MIRA 


»Vladanje Benedikta XV, piše G. M. Vaussard, pokazat će se 
isto tako važno za kršćansko pomirenje naroda kao što se vladanje 
Lava XIII. pokazalo za kršćansko izmirenje staleža.« 


. Međunarodno pitanje je dakle ono kojim se on najviše ba- 
vio za vrijeme svjetskog rata i poslije njega usred najgorih patnja 


a često najbolnijeg nerazumijevanja. 


NJEGOV SOCIJALNI RAD 


Znade se, da su njegove socijalne ideje bile iste kao Lava XIII. 
jer je on bio 1887-1901 na državnom otpravništvu kao intimni 
sekretar kardinala Rampolle. Sad ćemo vidjeti kako on nije pro- 
pustio ni jednu zgodu da ih ne iznese i proširi, 

Njegova prva enciklika od I, studenog 1914. posvećena naj- 
više ratu i njegovim uzrocima ponavlja osudu zabluda modernista, 
On je osudio i borbu integralista, koja je bila prouzročila toli- 
ku pocjepkanost za zadnjih godina Pija X, i zabranio se izraz 
»integralnog« katolicizma, koji su neki zlorabili. 


KOMENTAR »RERUM NOVARUM« 


10. ožujka 1919. Benedikt XV primajući radničko društvo 
sv. Joakima govorio im je o enciklici »Rerum Novarum,« koju je 
on nazivao velikom poveljom rada i ocrtao joj glavne karakteristike: 

1. Enciklika Rerum Novarum ima još i sada svoju prvotnu 
vrijednost. < 
2. Moralno i socijalno pridizanje radnika bio je cilj, za kojim 
je Lav XIII išao. 

3. Sklad se socijalnih staleža ne može postići bez pobjede 
pravde i ljubavi. 

4. U ovom znamenitom spisu, ne govori se samo o pravima 
poslodavaca, ni samo o dužnostima radnika. Poslodavcima se tu 
kaže: ako imaju prava ne smiju ipak zaboraviti na dužnosti, koje 
ih vežu; a radnicima je rečeno: ako moraju izvršivati dužnosti, 
koje odgovaraju njihovom položaju, oni ne smiju da očajavaju kao 
da su bespravni, 

5. Potrebno je da neki sađu u niže sfere, da bi olakšali na- 
rodu stvarno riješenje problema, koji mu se postavljaju. To bi se 
moglo izvesti, čini nam se, poukom a i osobitim predavanjima, 
$dje bi se proučavali problemi sadašnjice, koji su više ili manje 
vezani sa socijalnim pitanjem, i tumačilo bi se narodu rješenje 
u duhu enciklike »R, Novarum.« 

6. »Nikada Crkva neće uskratiti pomoć svemu, što bi bilo 
u vezi s materijalnom dobrobiti i s moralnim podizanjem naroda. 
Tako je govorio Lav XIII. pri koncu svoje enciklike, Mi također 
obećajemo da ćemo u tome slijediti svog slavnog predšasnika.« 


DUH KRŠĆANSKOG SINDIKALIZMA 


i Autunska biskupija je organizirala seriju ženskih socijalnih 
dana, Papa je naredio dne 7, svibnja 1919., da joj se piše slijedeće: 

Proučavanje najvažnijih i najaktuelnijih stručnih pitanja, 
koje je ovo djelo preduzelo znače očuvati, nadamo se, radnike od 
propagande drugih organizacija često štetnih po njihovu vjeru i 
po njihov moralni život. To će im olakšati pristup pravim stručnim 
sindikatima, kojih se kršćanska revnost pokazuje u prosvjećenoj 
gorljivosti za pravdu, u stalnoj brizi za pravednost, i u dobrona- 
mjernoj naklonosti prema svim drugim socijalnim staležima. Nje- 
Sova Svetost.,., želi da se slične inicijative množe u vašoj zemlji 
na korist radničkih klasa i želi da na čitavom području francuske 
moćni sindikati oživljeni tako kršćanskim duhom, skupe u širokim 
sveukupnim organizacijama bratska udruženja radnika i radnica 
različitih zanimania.« 


CRKVA I RADNIČKI ZAHTJEVI. 


Nekoliko mjeseci kasnije kardinal Lucon šalje papi skupno 
pismo što ga je francuski episkopat uputio katolicima Francuske 
2. rujna 1919. Na to prima od sv. Oca vlastoručni list, u kojem se 
među ostalim veli: », Tko ne vidi da se od sada unaprijed 
pojavljuju svugdje sve jače struje, koje orijentiraju prema demo- 
kraciji?... Tako zvani proleterski stalež, zauzevši u ratu pretežno 
mjesto, hoće da u svakoj zemlji od toga izvuče što veće koristi, .. 
Stoga svećeništvo i katolici kao što dobro biskupi kažu, mjesto da 
se suprostave zahtjevima proletarijata, mora da ih pomažu, osim 
u slučaju da prelaze granice pravde i poštenja, koje su od Lava 
XIII. jasno označene u besmrtnoj enciklici »Rerum Novarum«. 


SVEĆENSTVO I SOCIJALNE NAUKE 


Na početku 1920, pojave se u gradu Bergamu ekonomsko-s0- 
cijalne borbe. Benedikt XV. piše Mgr-u Marelli-u pismo (11. ožujka 
1920), u kojem on kudi nerede i nasilja koje su pratile i slijedile 
te borbe. Zatim obraćajući se svećenicima, navodi socijalno-ekonom- 
sku nauku i djelovanje kao dužnost svećeniku: 

»Neka nijedan svećenik ne misli da slična stvar ne pripada 
svećeničkom staležu, pod izlikom da je to ekonomska stvar. — 
Dovoljno je da je na ovom području spas duša u opasnosti. Osim 

toga mi hoćemo da svećenici drže svojom dužnošću da se posvete, 
što je moguće više, socijalnoj znanosti i socijalnom pokretu — bilo 
to učenjem, nadgledanjem ili djelovanjem.« 


ZAKLJUČAK, 


Vidimo, kako je ogromnu djelatnost razvio Benedikt XV na 
socijalnom polju za vrijeme 7 godina i 4 mjeseca svoga pontifikata 
(od kojih 4 godine rata). 

Francuska ne će nikada zaboraviti da se za njegove vlade 
ispravila žalosna prošlost, i da je pretsjednik republike M, Miller- 
rand, primajući Mgr Ceretti-a, apostolskog nuncija i uspostavio 
odnose »među opće poštovanom moralnom moći — svetom Stoli- 
com — i narodom koji je uvijek sve žrtvovao za najveći ideal 
pravde među ljudima i mira među narodima,« 


Mgr. Pavao Six — Prev. Don J. Felicinović 

»islam u svijetlu katolicizma*" 


Niz je to članaka, što su izlazili u »Civilta Cattolica« u god. 
1931—1933. — Sam auktor veli, da su to pojedinačna razglabanja, 
kratak pregled temeljnih ideja, koje vežu islam i katolicizam. 

1. Problem islama je težak, previše smo razdijeljeni, — ali 
eto baš na-nama stoji da prekinemo s tim neprijateljstvom i da se 
počnemo upoznavati, Upoznat ćemo se pak ne napadajima i ne 
uvredama, nego proučavanjem samih muslimanskih izvora: Korana 
i Predaje, Gledat ćemo sve skupa mirno i objektivno i ujedno ćemo 
pokazati muslimanima dobre volje ljepotu i istinitost katolicizma. 

II. Istok je po naravi pobožan, no i on se danas, udaren od 
modernizma, počinje micati. Ukidanje je Kalifata izvanredno ve- 
lik događaj. Zapad je prenuo Istok iz sna, ali ga je i svojim nehajem 
skandalizirao. ' 

Mi moramo gledati u čemu smo jednaki, da im se možemo 
lakše približiti. Musliman shvaća život kao i katolik; čovjek nije 
samo tijelo, pravi njegov život je besmrtna duša, Muhamed toliko 
govori o prolaznosti stvari, no samo u početku. Iza Eđire položaj 
se mijenja. Otkad je u Medini postao suveren, nije se mogao oteti 
utjecaju ondašnje općenite pokvarenosti. — Da se uzmogne dati 
ispravan sud o Muhamedu, treba puno gledati na vrijeme u kojem, 
on živi. Druga važna stvar: ne metnuti sve pod istu kapu, ne 
suditi sve jednako. Razdijelimo islam na duhovni i tje- 
lesni. Sve pohvale u knjizi, sve sličnosti s katolicizmom odnose 
se na prvi. Drugi je izrod islama, kojemu valja pripisati tolike 
moralne nevolje. 

II. Islam i kršćanstvo s obzirom na objavu. — Islam se čitav 
temelji na objavi, u koju spada: Petoknjižje, Evanđelje i Koran. 
Dandanas muslimani drže, po teoriji »Šahrif«, da je naše Evanđelje 
iskrivljeno. Ima ih pak, koji ga poznaju i proučavaju. 

Dosta je pogledati početak islama, da se čovjek uvjeri, kako 
je on djelomično oponašanje kršćanstva. Muhamed nije ipak išao 
dosljedno naprijed, nije prigrlio kršćanstvo, jer ga je upoznao 
iznakažena preko arapskih heretika. S kršćanstvom nije nikada 
potpuno prekinuo. 

U tom smo donekle blizu: to je široko polje diskusiji i raz- 
govorima s muslimanima, Ali ima i velikih razlika: Presveto Troj- 
stvo, nepovjerenje u proročku misiju Muhamedovu. Što se tiče ove 
zadnje: točke, valja se prenijeti u ona vremena i krajeve, koji su 
upravo cvjetali prorocima, — U početku se Muhamed zadovoljava 


* Fausti Giovanni S. L, »L'Islam nella luce del pensiero cattolico« 


(Roma »La Civilta Cattolica«)., 

s malim, on je tek glasnik Božji (nadir, bashir), U Medini se već 
zove »nabi«, prorok, Naravna posljedica tolikih uspjeha, no i ovdje 
ne izgleda, da se uzdiže nad ostale proroke, — Pitanje jako ška- 
kljivo. S jedne su strane pravovjerni muslimani, koji ga drže za 
proroka nad prorocima, s druge strane toliki kritici, prema kojima 
Muhamed prima objave uz duševna poremećenja, smutnje i znoje- 


ove, — ili dobru nakanu, koju je imao na početku, malo po malo 


iskrivljuje. — Srednji put je »katoličke misli«, — Bog je govorio 
po prorocima, Ovi moraju svoje poslanje potvrditi čudesima. Kao 
čudo pripisaše Muhamedu sam Koran, no najveći muslimanski 
teolog Al-Ghazali lijepo dokazuje, kako to ne dostaje za čudo. 
Kakogod je Koran krasan, ima svojih pogrešaka, protuslovlja i 


anahronizama .., — Ostala čudesa (n. pr. ono slomljenog mjeseca) 
dodali su tek kasnije. 
IV. Nauka kršćanska i muslimanska, — Ideju Boga imaju u 


glavnom kao i mi. »Allah« označuje uvijek pravog Boga, za razliku 
od idola, 

Muslimanu ipak Bog nije toliko otac, koliko gospodar, su- 
veren, Radi toga nema života intimnosti s Bogom, — Raj opisan 
s osjetnim užicima ne zadovoljava. — Presv. Trojstvo izgleda da 
je najoprečnija nauka, no ipak Muhamed je ne niječe nikad. 
On za nju jednostavno ne zna, Ovu tajnu i onu utjelovljenja Muha- 
med saznaje od heretika, Priznaje bezgrješno Začeće i djevičanstvo 
Marijino, 

Lik Isusov u Koranu je uzvišen, no ne priznaje mu se Bo- 
žanstvo. Muhamed nije mogao razumjeti, kako to da Bog može 
imati sina, Nije poznavao uzvišenu nauku prvog poglavlja Evan- 
đelja sv. Ivana. U mnogim se mjestima Korana vidi sličnost s Evan- 
đeljem, osobito s onim apokrifnim, koji su bili glavno vrelo Muha- 
medu, 

V, Muslimanski i kršćanski moral. — Teško pitanje, jer Isla- 
mu nedostaje pravi moralni sistem. Valja gledati onaj »Sunita« i 
»sufa«, — Obično se prikazuje islamski moral u najgorim slikama, 
kao što i istočnjaci prikazuju naš. Kao u mnogim drugim stvarima, 
tako i tu treba razlučiti odgovornost zakona od odgovornosti pre- 
kršitelja, 

Auktor iznosi dokaze povjesničara De Hammer-a o pokvare- 
nosti otomanskog carstva. Strašna pokvarenost pripisuje se i 
zatvaranju i odjeljivanju žene, — Posebni moral vlada u raznim 
pseudomističkim sektama, 

Teži se za obnovom ,., Misli se, da će povratak Koranu do- 


ostajati. No da li Koran može dati željkovani preporod? Teško, jer 


je vrlo prilagodljiv, »Tjelesni islam« ga je okrenuo na svoju stranu, 
-— Koran je više nabačen moralni sistem za beduine, U početku je 
zajednica muslimanska siromašna, živi dobro. Iza pobjeda: bogat- 
stvo, raskoš, nemoral. — Promijenjenom načinu života, valjalo je 
prilagoditi i Koran, jer »Allah nam želi učiniti stvari lakima, ne 
teškima« (Sura 2 v. 181), Sam lik Muhamedov sasvim izmjeniše. 

Na taj način se stvorio »Sunah«, i dandanas prakticirani mo- 
ral, Spomenuvši kratko pitanje »Svetog rata« i naklonosti prema 
kršćanima, osvrće se pisac na modernu struju, koja se diže protiv 
tih tradicionalista. — U Tunisu Shaykh et Tahir el-Haddad diže 
čitavu buru, — ekskomuniciran od starih, slavljen od naprednijih. 

VI. Islamski asketi i mistici, — Tim imenom zove one prave iz 
prvih stoljeća. Duh Božji je radio u tim dušama. Imali su iskrenu 
želju da služe Gospodinu, — Po tradiciji ascetizam ne bi bio po 
namisli i duhu Muhamedovu, no Koran govori za nj. 

Obično se misli da je islam po naravi svjetski, ratoboran. Da 
pobije tu tvrdnju, auktor citira glasovitog Massignon-a, Misticizam 
i duhovna strana općenito je uživala ugled, osobito zaslugom Al- 
Ghazali-a. Kratko i lijepo daje ideju velikodušnosti i žara prvih 
muslimana. Iznoseći razne citate mistika »pokazuje ostvarenje 
glavnih točaka prave mistike, Kao vrhunac tog zlatnog doba do- 
nosi primjer Al-Hallag-a, kojeg »tjelesni islam« osudi na smrt 
26. IIl, 1922, u Bagdadu. Smrt i mučenje ovog mistika imaju slič- 
nosti s mukom Spasiteljevom, za kog su mistici upravo oduševljeni, 

Dakle u glavnom dojam ove mistike nije loš, radi se o duša- 
ma, koje iskreno teže za Bogom. 

VII, Izrod mistike. — Kratak pregled i na iskvarenu mistiku. 
Na dnu ove nalazimo panteizam. Prema Ibu Arabi-u stvaranje 
je emanacija Boga u 5 raznih vremena, dok je mističko sjedinjenje 
kao idealno uokvirenje, koje, totalizirajući čitavo stvaranje u našoj 
misli, čini nas — Bogom! — Zanijekaše slobodu volje. Odstranivši 
ovu, stvoriše sebi teoriju »ib4bah«, po kojoj su mistici izuzeti od 
svih zakona bilo bogoštovlja, bilo ćudoređa. — Auktor spominje 
još t zv. svece, pobožnjake, koji se u poniznosti nazivlju: »središte 
privlačivosti sviju pogleda, oceani velikodušnosti, ogromno more 
spoznanja, »im&m« pobožnosti i mudrosti, zvijezde, vodiči svijeta, 
miljenici Allahovi«, ' 

U zaglavku opetuju svrhu djela; nije znanstveno traženje, 
nego prikaz glavnih stvari, koje mogu služiti kao početak razgo- 
vora i diskusiji s muslimanima, S velikim počitanjem posebno valja 
govoriti o Muhamedu, jer uvrijedimo li u toj točki muslimana, 
gotovo je. Njihovo dobro cijeniti i pokazati im naše, osobito česti- 
tim životom. 

Obraćenja su teška, no zbliženje je ipak već počelo. Kad će 
se obratiti? Taj toli željkovani čas u rukama je Božjim, na nama 
je žrtvovati se i moliti. 

Na koncu se obraća muslimanima dobre volje preporučujući 
im naše svete knjige. Tu će upoznati pravu i čistu katoličku nauku. 

Kako iza svega toga lijepo pristaju riječi sv. Oca Pia XL: 
»Dosada se učinilo malo oko zbliženja muslimana. Potrebno je 
dobro proučavati jezik, vjeru, običaje, njihov način mišljenja i tada 
preko bene facere pristupiti direktno njima, nastojeći za- 
dobiti ponajprije ugled, a onda ljubav.« 

Antun Gabrić D. I. 

Antikomunistička izložba u Zagrebu 


OPAŽANJA I OSVRTI 


Nećemo pretjerati ustvrdimo li, da je antikomunistička izložba, koja je 
održana od 3, do 18, rujna u zagrebačkom Umjetničkom paviljonu, jedna od 
najznačajnijih priredaba ove vrsti održanih zadnje vrijeme u Zagrebu. Uza sve 
tehničke nedostatke, koji su dovoljno ispričani nestašicom vremena za organi- 
zaciju, izložba je postigla velike rezultate. Na izložbu se osvrnuo i rimski 
» Osservatore Romano« u svojem broju od 26, IX, 1939, 


Izložen je bio materijal sakupljen u rimskom antiateističkom sekretarijatu 
i uredništvu revije »Letres de Rome«, kojoj stoje na čelu Isusovci o. Ledit i 
0, F, Pellegrino, 


Taj je materijal dopremljen u Ljubljanu prilikom Kongresa Krista Kralja 
i sačinjava samo jedan mali dio bogatog arhiva rimskog sekretarijata. Uspjeh 
izložbe u Ljubljani dao je poticaj, da se izložba priredi i u Zagrebu, Nesigurna 
vremena i razne druge tehničke poteškoće učinile su, da se s organizacijom 
izložbe počelo u zadnji čas. Pripremama je rukovodio o. F, Pellegrino, jedan 
od najbližih suradnika o, Ledita i urednik tjednog antiateističkog informativnog 
vjesnika na talijanskom jeziku, »SDA«, 


U centralnoj prostoriji umjetničkog paviljona smještena je u glavnom 
bila španjolska crvena propaganda, Tu smo vidjeli velike plakate za harangu 
masa, uvjerljive »Non pasaran«, koji postade ironijom, bogatu periodičku štampu 
mješovitih i internacionalnih brigada, propagandne brošure, stručne vojničke 
listove. Jednu cijelu stijenu zapremala je slika ogromnog komunističkog lava 
— začetnika propasti i ruševina, dok je na drugoj strani bio jednostavan, ali 
ukusan epitafij u počast španjolskih mučenika, žrtava bezbožnog komunizma. 
U desnoj prostoriji prikazan je ruski bezbožnički propagandni materijal (pla- 
kati, letaci, brošure, časopisi), a paralelno s tim obilna fotografska dokumen- 
tacija o divljanju crvenih: fotografije opustošenih crkava, spaljenih samostana, 
iznakaženih kipova, ubijenih svećenika i laika, Tako je na zgodan način pri- 
kazana paralelno teorija i praksa. Lijevo krilo izložbe zapremao je u glavnom 
španjolski propagandistički materijal, a dijelom i internacionalna štampa pučke 
ironte uz lijep izbor fotografija o radu španjolske čeke: glasovite ćelije i sprava 
za mučenje, Sasvim mala prostorija bila je zapremljena s nekoliko primjeraka 
nacionalističke propagande, Taj je dio izložbe bio od mnogih krivo shvaćen, 
kao pokušaj propagande za fašizam, 

Ruski bezbožnički plakati odlikuju se vrlo velikom zornošću, a temeljna 
se misao svih dade svesti na tvrdnju, da je vjera saveznik kapitalizma i 
militarizma, Naročitu su pažnju pobuđivali plakati, koji su prikazivali nacio- 
nalni socijalizam kao zmiju-otrovnicu, u koju je uperen revolver komunističke 
osvete i plakat, koji je prikazivao nacizam, kako ide ruku o ruku s Papom, a 
crveni vojnik je u naletu da razbije taj savez. 

o Među časopisima brigada imade i jedan s tekstom na »jugoslavenskom« 
jeziku, 

Međutim važnost ove izložbe nije toliko u inače vrlo interesantnom 
materijalu, koliko u činjenici da je velika većina publike bila filokomunistički 
nastrojena, 

Izložba je doista pokazala, da u Zagrebu imade mnogo ljudi, koji sa 
komunizmom simpatiziraju. Ne smijemo nazvati komunistima sve one, koji se 
opravdano bune protiv socijalnih nepravda, kojih ima i u našoj sredini — 
to moramo lojalno priznati, ali s druge strane ne valja biti navnim i smatrati 

komunistom tek onog, koji nam se legitimira iskaznicom Kompartije. Između 
ove dvije krajnosti leži sredina u prosuđivanju ljudi po njihovim socijalnim 
orijentacijama, 

Onomu, koji je izbliza promatrao izložbu i publiku, pružila se obilno 
prilika za takvo prosuđivanje, 


Značajno je bilo, da je broj posjetilaca rastao svakim danom i da je bilo 
očito, da sami komunisti za izložbu prave propagandu, Bilo je pojedinaca, 
koji su s raznim grupama dolazili i po više puta. Bilo ih je, koji su po sate 
proboravili u izložbi praveći bilješke. Istina, valja priznati, da je izložba za 
svakog, koji se za komunizam iz bilo kojih pobuda zanima, imala veliku vri- 
jednost, naročito za same komuniste, koji do takvog materijala vrlo teško 
dolaze, i u koliko dolaze ne mogu mu dati u svrhu propagande širi publicitet, 
Njima je morala ova eminentno katolička izložba poslužiti u tu svrhu. Bilo je 
prokušanih »udarnika«, koji su diskretno šutjeli, izbjegavali debate, koje bi ih 
mogle odati. To su bili »oni pravi«, Bilo je pak i takvih, koji su namjerno 
tražili debate s onima, koji su izložbu tumačili. Debatirali su disciplinirano i 
mirno, ali tvrdokorno i s tipičnom terminologijom, koju nalazimo u ilegalnoj 
komunističkoj štampi, Ti su drugovi izbjegavali bučne diskusije, Drugi su opet 
tražili veliko mnoštvo slušatelja i glasno se razbacivali otrcanim frazama, raz- 
nim jeftinim šlagerima, To već nisu bili »oni pravi«, nego više naivni, zavedeni 
ljudi, koji su u svojoj opravdanoj borbi protiv socijalne nepravde, koja za 
njih nije niz teoretskih problema, nego realnost, koju osjećaju na svojim leđi- 
ma, bacili pogled na lijevo, na naoko najjednostavnije rješenje, 

Značajna je činjenica, da je tih ljudi bilo iz svih društvenih slojeva, 
premda su radnici prevladavali. Bilo je i dosta »amatera«, komunista-teoreti- 
čara, većinom studenata i studentica (mnogima je fizionomija odavala rasnu 
pripadnost), koji su dobro odjeveni i uhranjeni s velikim patosom govorili o 
izrabljivanju proletarijata i o kolektivizaciji kapitala, 

Došlo je na izložbu i'nešto nacionalno svijesne omladine, koja se tu i tamo 
upustila u debatu s crveno orijentiranima, ali su glavni dio borbe morali iz: 
držati priređivači izložbe, 

Moglo se sa zadovoljstvom konstatirati, da se s mnogima tim — nazovimo ih 


tako — »komunistima« i te kako dade govoritii kako im je drago kad kod »crnih«. 


vide, da govore s njima kao s prijateljima lojalno priznavajući sve, što priznati 
treba, to jest — istinu, koja može biti neugodna i upravo jako neugodna, ali 
ostaje — istina. Radi se u glavnom o činjenicama, koje stalno i očigledno 
demantiraju nauku Crkve i to baš od onih, koji bi nauku Crkve morali prvi 
najdosljednije u život provesti, Te neugodne činjenice bile su glavni argumenat 
ad hominem, tih dobrih ljudi, koji bi mogli biti dobri vjernici, a bit će u danom 
času onaj eksploziv, koji će dići u zrak sa zlim i mnogo dobra, ako im se za 
vremena ne približi i ako se za vremena ne odstrane ove činjenice, koje s pra- 
vom mnoge sablažnjuju, 

Katoličke publike nije bilo mnogo. Mnogi su propustili priliku da se 
upoznaju s problemima, koji postaju danas svakim danom aktuelniji, mjesto da 
si prošire vidike, da odvažno pogledaju istini u oči, Pače su i katoličke orga- 
nizacije pokazale priličnu nezainteresiranost, Veće su razumijevanje pokazale 
školske vlasti, koje su na izložbu poslale sve više razrede zagrebačkih škola. 

Sve u svemu, izložba je bila kadra mnogima otvoriti oči. Pokazati da 
postoje krvavo aktuelni problemi, koji su zapleteni i traže rješenje. A poka- 
zati i to da dobar dio krivnje na zaoštrenosti tih problema leži na — nama 
samima. 


A. Wurster D. I. 

Charles Pćguy: Misli 
TRAŽENJE ISTINE 


L, L, 5. siječnja, 1900, Lettre du Provincial, 

Reći istinu, čitavu istinu, samo istinu, divlje reći divlju istinu, 
dosadno dosadnu istinu, žalosno žalosnu istinu. 

Krivo bi bilo, ako bi tko pomišljao, da se istine mogu lučiti: 
u kritičnim momentima poštivati velike istine... a u običnom ži- 
votu zanemarivati jednostavne i svagdanje istine. 

Xx : 

Dali smo istini, što se ne zamjenjuje, dali smo joj prijatelj- 
stva iz djetinjstva, prijateljstva od petnaest i od osamnaest godi- 
na... Žrtvovavši to za istinu ne bismo dopustili, da nas sile, pa 
da je napustimo, kako bismo ostavili na miru osjetljivost, sebe- 
ljublje, nježnu kožu nekih indivitna 

L., 2., 20. siječnja, 1900, Rćponse provisoire, 

Nije dovoljno propovijedati: treba prije znati, što se propovi- 
jeda... Nije dovoljno propagirati, propagirati. Moramo paziti, šta 
propagiramo. svaka je propaganda zla, ako nije propaganda pot- 


pune istine. 
x 


Kada tko vrijeđa istinu, prijatelju dragi, on se nužno diže 
protiv pravde: nepotpuna istina nepotpuna pravda, dakle: ne- 
pravda... 

Ako uglednim osobama ne priznajemo njihova djela u doga- 
đajima, to taj dio prenosimo na neznatne ličnosti zaboravljenih 
vojnika i bijednoga mnoštva. 


L, 6., 20. ožujka, 1900. De la grippe 
Govorio sam smjelo, da je besmrtnost duše metafizika. Posli- 
je sam opazio, da je smrtnost duše također stvar metafizike. Zato 


više ne kažem ništa. 
x 


L, 9., 5. svibnja, 1900., Entre deux trains. 
Žao mi je svakoga čovjeka, koji nije ostao uz svoju prvu filo- 
zofiju, mislim uz novost, svježinu, iskrenost, blaženu čežnju. 
Xx 
IL, 5., 28. siječnja, 1901., pour moi 
Bit ću neposlušan, ako to pravda i istina zahtijeva. 

»Život« 1939/7 28 


IL, 7., 2. ožujka, 1901., Casse-cou 
Morat ćemo dakle sada biti materijalistima i ateistima... 
Kao da materijalizam nije neka metafizika, a ateizam teologija, 
Kad kakav neuk i prost francuski građanin viče, da je materijalist, 
to znači naveliko, da želi vrijeđati moralni red, koji danas vlada. 
A kad kaže: »Ja sam ateist«, to znači naveliko, da bi htio dosađi- 
vati župnicima. Ne vidim, kakvu bismo korist ili interes imali na- 
sljedujući stare buržuje u onome, što oni imaju prosto i neobrazo- 
vano, nasljedujući staro-radikalce u njihovim duševnim ili moral- 
nim bolestima. 
* 
O materiji imamo konfuzniji i neupotrebljiviji pojam nego 
o duhu. 
x 
Historija nije socijalistička. Ona je historijska. Filozofija nije 
socijalistička. Ona je HiozoRfaka: 


Jao onome, tko nije barem jedamput za ljubav ili za prija- 
teljstvo, za milosrđe, za solidarnost, stavio sve na kocku, osjetio 
iste razloge, analizirao sam najjednostavnije čine. 

* ' 


IL, 10., 4. travnja, 1901., Cahier dannonce, 
Socijalna će revolucija biti moralna ili je ne će biti, 
IL, 12., 13, lipnja, 1901,, prć€face de Jean Coste. 
Bogat čovjek, ako nije genijalan, ne može zamisliti, šta je 
siromaštvo. 
IL, 15., 23. srpnja, 1901, Mćmoires et dossiers, 
Povlađivati manama puka još je podlije i prljavije nego la- 
skati slabostima velikaša. 
IL, 1, 1. listopada, 1901, Compte rendu de congrčs, 
Najgora je pristranost ne htjeti raditi, najkobnija je igno- 
rancija ne raditi, a najgora je laž pobjeći. 
* 
HL, 2., 17. listopada, 1901, vraiment vrai. 
Svaki čovjek ima pravo, da ga protivnik pošteno i stvarno 
pobija. 
x 
Nepodnosiva je zloupotreba očinskoga auktoriteta, kada se 
mladim naraštajima hoće nametnuti trabunjanja izmorenih, zasta- 
rjelih generacija, kakvi smo mi. 
k 
Štampa je četvrta zakonodavna vlast. Mnogi novinari, koji 
opravdano udaraju na moral parlamentarizma, morali bi se vratiti 
sami u se i shvatiti, da su uredništva kao parlamenti... Novinari 
pišu, kako zastupnici govore. Glavni je urednik ministarski, pred- 
sjednik, auktoritativan kao on, slab kao on. 
k 


I popularnost je način upravljanja, i to ne najneopasniji. 

III, 5., 19. prosinca, 1901, lettre 4 M. Charles Guleysse. 

Priznajemo, da je nenadano zadržavanje među narodom da- 
nas bez izuzetka nepristojno i posljedica nesporazumaka. Znajmo, 
da je propaganda podvrgnuta običnim zakonima rada, da se ništa 
ne postiže bez truda — i fo bez ustrajna truda. Znajmo, da formi- 
ranje pojedinca nije kao lijepljenje ceduljica. Sprijateljimo se s 
mišlju, da je već to znatan uspjeh, ako smo pridonijeli izgradnji 
samo jedne duše u svijetu. Nijesmo mi veliki kapitalisti duša i sa- 
vjesti. Nijesmo veliki vlasnici ljudi. Treba da znamo ići i izgrađi- 
vati naporno lagano. Naučimo se obraćati individualnim dušama, 
osobnim savjestima. Budimo čedni. 

* 


Opasna je iluzija vjerovati, da se može objelodđanjivati, a 


da se ne prima, pisati bez čitanja, govoriti bez slušanja, raditi bez 
hrane, davati se, a ne oporavljati se. ' 
Xx 


IL, 6. 28, prosinca 1901,prćface dela Grčvede Jean Hugues, 

Klasik se poznaje po svojoj iskrenosti, romantik po svojoj 
hotimičnoj neiskrenosti. 

Većini ljudi znatno više vjerujem, nego što na to imaju pravo. 
To je radi moje prirođene slabosti, ali ja tako i hoću: bolje je i 
odveć vjerovati mnogim ljudima, nego doći u opasnost da ne vje- 
ruješ ma samo jednome, koji je zaslužio, da mu vjeruješ. 

x 


Mrzim namještenost kao opačinu, a zalizanost i utegnutost 

kao đubre. 
: 1IL, 8, 13. veljače, 1902., Jean Coste. 

Većini velikih socijalističkih teoretičara bila je mana, što 
nijesu bili siromašni. 

NL, 9., 22, veljače, 1902., avertissement 4 une lettre inć- 
dite de Tolstoi. 

Rasprave se samo u visinama uspješno provode. 

LL, 12., 15. travnja, 1902., Personnalitćs, 

Rat protiv demagogije najteži je od svih ratova. 

X 


Gotovo sva univerzitetska kultura lažna je kultura. 

Ako netko unesrećuje djecu zločinac je, i opasnost je, da ih 
ubije. Kada ih tko usrećuje, dobro radi, ali je opasnost, da ih uči- 
ni prostacima, preuztnjacima, drznicima. . 

Najprešnije je i najpotrebnije ustati protiv političke i soci- 
jalne, zvane socijalističke demagogije, literarne demagogije. 

Nanovo stvoriti javnost, koja će biti prijateljski raspoložena 
prema iskrenoj istini, prema istinskoj ljepoti, narodnu javnost, ne 
buržujsku ni onu svjetine, ne podivljalu ni brutalnu, tu nam stra- 
hovitu zadaću treba izvršiti. 

Puk bez kulture ima poslovica, koje su već opasne, jer se 
nikako ne pomišlja, da je to misao. Neki intelektualci, s krivom kul- 
turom, imaju izričaja, koji su u stilu poslovica, ali su posve štetni, 
jer se bez ikakva razmišljanja drži, da su to misli. 

Centurioni Hrvaiske pišu... 


S, 25, IX, 1939, 
Dragi prijatelju! 
»Ja volim pobjedu! Jer znam da ako danas i 
uvijek pobjedim, da će i konačna pobjeda biti 
pobjeda za novi život.« Dnevnik 22, IX, 1939. 


»Bit ću s vama do svršetka svijeta.« 
Evo Ti na početku ovih nekoliko redaka i nekoliko mojih misli, koje 
me salijeću za vrijeme najtežih časova u ovim danima, koji iziskuju mnogo 
snage i mnogo pouzdanja u milost Providnosti, Salijeću me te misli i kad se 
otrgnem od moje ratne kancelarije i pođem u okolna polja među dozrijevajuće 
kukuruze, među heljdu i repu naše kotline okruženu borovim obroncima vi- 
sokih bregova. A ti divni bregovi, na kojima tu i tamo izbijaju gole stijene ističu 
se vrhovi crkava, crkvica i kapela kao svjetionici nad uzburkanim morem, što 
se sleglo u kotlinu pod njima. Jedna se crkvica popela čak na jedan hrib visok 
rreko 1,200 m i prozvala ga svojim imenom. Iz doline vidi se crkvica i toranj, 
na kojemu je križ, Križ svih naroda i plemena, 


Volim te bregove, prijatelju, i lutam po njima, kad uhvatim štogod vre- 
mena. Divni su i onda, kad ih obasjava sunce svojim zlatnim tracima i onda, 
kad se nad njih nadviju tamni oblaci kao i onda kad uz njih i preko njih 
kovitlaju guste slovenske magle. Volim ih, jer su na njima podignuti domovi 
moga Kralja i u koji god uđem uvijek nađem i sebe samoga, svoju dušu. Sve 
mi je gotovo tuđe, i ljudi i domovi, ali ti domovi na bregovima su i moji. 

U svim dosadašnjim krajevima nalutao sam se po bregovima kadkad sa 
po kojim drugom, a najčešće sam. U B, sam bio kao preporođen, kad sam 
(nakon mjesec i p6) ušao u crkvu Navještenja, Obradba i umjetnine dočaravaju 
Ti sve one prizore iz Evanđelja, koji Ti mogu dati i daju pobudu da prikupiš 
snagu za mnoge teškoće, Nisam bio mnogo u toj. crkvici, nekoliko puta, nisu 
mi prilike i logor dozvoljavale, ali ipak sam u njoj izmolio i stekao mnogo snage, 


Na putu, kad smo se vraćali sreo me Merz, Sa svojim vedrim iako ozbilj- 
nim crtama, Sreo me u času, kad sam bio iscrpljen duševno i tjelesno. Du- 
ševno zbog tada još nejasnih vijesti iz banovine Hrvatske! Hrvatske!!! i zbog 
atmosfere našeg naglog odlaska sa logora, koji je trebao trajati pedeset dana. 
Bilo je to iznenađenje i radost i pobuda u času slabosti, Šta put! Izdržao sam 
ga bez odaha i ako sam u R. u vagonu ležao 15 minuta skoro bez svijesti. U 
L., malo mira, 2 danal A tada, priljev rezervista. Bio sam zaokupljen poslo- 
vima i nisam mogao da mislim ništa ali su mi zato oči mojih kadrovaca izra- 
žavale ozbiljnost i zabrinutost pred onim, što nas čeka i što bi moglo doći, 
Tek drugu večer, kad sam oko jedanaest sati izašao iz kancelarije i obučen 
svalio se na postelju, počeo sam da mislim i mislio sam do jutra, kad me opet 
zahvatio vrtlog rada, Bila je magla, kad smo izašli na krug, još je bio sumrak. 
Po ratnim jedinicama. Prozvao sam one, koji će biti u mojoj četi i stao sam 
među njih. Komanda »Mirno«, Ima nešto čudnog u komandi, kad je izrečena u 
sudbonosnim časovima, U časovima, koji mogu da dijele zauvijek. A kad smo 
krenuli prolomio se ciuk ili bolje zvuk i kadrovaca i slovenskih fantov, Krik 
života, Tada sam se i ja snuždio na čas, Ali ja osim rada nikad nisam ništa 
imao u životu lijepa. Mogu li što da izgubim? Odgovor je bio »ne«, Tijelo je 
za mene i onako teret, a za dušu? Moj Kralj bit će milostiv, 

Bili smo u L. Bit će to dani u mojoj uspomeni, koje neću nikad zaboraviti. 
Fanti su dolazili kao ovce u tor... No ništa nije moglo da zadrži te ljude u 

ono malo zadnjih časova, već se sve razbježalo k ocu, k majci, sestri, ženi i 
dragoj samo moji kadrovci ostajali su kao tužni kipovi među razapetim šato- 
rima i čekali sudbinu, Ja sam letio i obilazio, da svima koliko mogu 
budem na uslugu, da svima olakšam položaj. Moram i ja, kao i ti reći, da se 
ne hvališem ali želim, da ti izložim situaciju, Pisati nismo znali kako i kuda. 
A u onoj žurbi možda ne bi bilo ni svrhe. 9 na večer iznenada smo krenuli, 
naprijed u prvi sumrak.., U dva ili tri sata došli smo u V. i polijegali kao 
klade po mahovini u šumi. Ja ne znam da li sam mislio, pa sam zaboravio što 
sam mislio ili nisam ništa mislio. Cio dan odmor. Na večer opet napred. Kuda? 
Pravac je bio S, Y,, ali je bio predalek put za jednu noć, Ipak, kad je sunce 
obasjalo šljemove, obasjalo ih je u S. Y. i pod njima umorne iscrpljene ljude i 
konje, Prospavao sam na travi dva sata i umjesto ručka pošao na riječicu da 
se okupam, 

S, Y, — Ne mogu se potužiti na život ovdje lijep je, s koje ga god 
slrane uzmeš, osim mojih bubrega i mjehura to će mi biti uspomena sa ovo- 
godišnjeg logora. 

Kako sam ti prije rekao kraj je lijep. Iskoristio sam prvu priliku da 
pođem u crkvu dom moga Kralja-Radnika i sada ga pohađam skoro svaki dan. 
Prošli petak sam se ispovijedio i pričestio i u nedjelju opet. Nakon dva i po 
mjeseca ,,, 

Danas o podne pošao sam malo poslije objeda u šetnju. Kuda? Već odav- 
no me privlačila jedna crkvica na nedalekom brijegu okružena borovom šumom, 
Pošao sam kroz polja, preko šume bez puteva. Jedna mala staza vodila me i 
konačno sam ugledao konture jedne kuće i crkve, Mali fantić izašao je preda 
me i nekako me čudno gleda, Raspasao sam se i raskopčao okovratnik, a opasač 
sa nožem i brovingom objesio o rame. Pitam ga kakova je to crkva. Odvratio 
mi je da ne »ve«, Slegnuo sam ramenima i pošao prema ulazu, Zaključan! Obi- 
šao sam crkvu i tada se jedan mali javio ispod zida sitnim glasićem. »Očka, 
jen vojak je tuki,« Opazio sam ga kolima i upitao za oca, koji je naskoro izašao 
iz podruma, Pitam ga, je li zvonar (slovenski, jer sam u onih par mjeseci naučio 
perfektno). Kaže da jest. Jedno mlado djevojče plavokoso i plavooko donijelo 
mi ključ i tako sam prodro u Njegov Dom, Ali to je zapravo Njezin dom, Slučaj 
ili Providnost! Ja kažem Providnost, Marija Pomoćnica kršćana. Kako sam se 
osjetio lagodno u tom inače hladnom domu, A ipak, kako mi je bilo toplo i 
drago u duši, što sam baš danas došao u Njezin dom, Dom Marijin, 


Ima već nekoliko dana, da sam nekud veseo, Čak ni vijest da mi je 
mama bolesna, što mi je donio iz Zagreba jedan zagrepčanin nije na dulje vri- 
jeme mogla da me rastuži, (Moji mi se ne javljaju cio ovaj mjesec.) Danas sam 
primio Tvoj list. Hvala Ti, Hvala Ti za to pismo što si mi ga uputio, a za tvoj 
rad platit će Ti jednog dana Krist Kralj i Krist-Radnik, On Ti već i sada plaća 
dajući Ti svoj blagoslov za Tvoj rad, On će Ti dati i snage da započeto djelo 
dovršiš do kraja koliko Ti je namijenjeno i koliko ćeš moći. I opet Ti kažem 
radi, radi i moli, moli i radi, Nikad nisam u civilu mogao da procijenim moć i 
blagodat molitve kao sada, kad su mi vezane ruke za rad u našim katoličkim 
redovima. I ako ne molim po programu, jer me drugi program sprečava, ali 
molim ipak često i uvijek, Nije li cio život molitva, ako je posvećen Njemu. 

d Hrvatsko radništvo treba da moli, ako želi da postigne svoje ciljeve, 
Veseli me da mnogo radiš. Daj Bože snage i za više, a ja sam i onako još u 
odlasku sve svoje teškoće, koje su i prešle ondašnje predmijevanje posvetio za 
naš rad, I svu ovu skoro Golgotu posvetio sam našim mladim radnicima. Za 
uspjeh Kraljevstva Kristova među našim hrvatskim radništvom, 

Kad ga promatram iz sadanje perspektive pun sam optimizma, prija- 
telju! Ne zbog tvoga pisma i zbog Tvoga uspjeha na kojem Ti od srca čestitam, 
nego zbog toga, što naše radništvo u svojoj biti nije tako pokvareno i rastro- 
vano kako se to misli. 

Ne mogu da Ti pišem ovih nekoliko redaka, koji su i na brzu ruku skle- 
bei u obliku novina, kao što ti činiš; možda drugom zgodom. Ne odgovaram 

i po nekom redosljedu. Moji su dečki dobro u glavnom svi, I drže se uz 
mene. Nisam im danas mogao,.. izručiti pozdrava jedno, jer sam tek kod 

petrolejke u mojoj kancelariji pročitao Tvoje pisamce i zato što nisu samo u 
mojoj četi već su raštrkani po cijelom bataljonu, a ja sam morao da jurim na 
biciklu oko 7 km daleko po službenom poslu, Ali izručiti ću im i primit će ga 
sigćšurno srdačno, Barem onih nekoliko mojih seljačkih pionira. Kasno je prija- 
telju, upravo stražar viče »stoj« dež, oficiru, pa mislim da je vrijeme da pre- 
kinem i da opet drugom zgodom nastavim, 

Dečkima svima izruči moje pozdrave, Naročito našim mladim radnicima, 
a najviše prionirima, 

Pozdravi mi tateka i njegove mustače, mamu sa kuhačom. Služi li ih 
zdravlje? Ja se nadam, : 

Izruči također pozdrav braci i nevjesti kao i Tvom Dragecu. Je li sada 
zadovoljan ili se još uvijek prepire? Vječni nezadovoljnik, 

Stvarno pisao sam onaj list sa malo uzbuđenja i možda si se smijao, kad si 
ga čitao, ali ima ljudi jačih živaca nego što su moji, pa časovima popuste, 

Ako sam Ti pisao odveć sitno ovaj list piši mi što prije da Ti slijedeći 

ne napišem još sitnije, 
: Želio si nešto za dečke, da im napišem no vjeruj mi da nemam dovoljno 
koncentrirane misli, a da bih mogao napisati nešto sadržajno. Možda drugom 
zgodom'i dok ih upoznam. Ideš li štogod s njima u Remete do naše Gospe, na 
Merzov i Ćepulićev grob. Katkad me spopada nostalgija za našim Mirogojem, 
koji je zbog onih, koji su na njemu draži i ljepši od ikojeg šetališta. Da li ste 
imali duhovne vježbe ili obnovu. Sada već možeš pomišljati na Božićne du- 
hovne vježbe, možda ste štogod i odlučili u tom pogledu. Ako ne bi bilo — 
kao lane za Božić — pučke kuhinje, onda nastoj, da bismo za Božić imali 
duhovne vježbe na Jordanovcu, Na Badnjak se već ne radi, pa bi se moglo 
otići već u oči Badnjaka, zatim je Božić i Štefanje, tri dana, Ja bih istina malo 
zakasnio, ali bi me veselilo, da vas sve gore nađem. 

Molim te još da sada pa dalje naša korespondenca bude što ćešća i što 
življa, Javljaj mi se za sada na adresu, na koju si mi se i ovaj put javio. U 
koliko bude promjena neće biti od bitnog značaja za primanje pošte. 

Javit ću ti opet i to kad ćeš mi moći, u koliko ja prije toga ne dođem 
sam, poslati nešto naših časopisa K, T, i slično, Za sada nemoj, jer se nadam, 
da ćemo se vratiti u L, ovih dana, 

U svim pismima javi uvijek opširno o radu kao i ovaj puta. 

Molim te još interesiraj se kako je kod mene kod kuće, Nešto mi se 
čudno čini, 

Ako raspolažeš sa nekoliko dinara, ja bih te molio, jer sam »švare«, 

Još jednoć želeći ti mnogo uspjeha u radu srdačno te pozdravlja sa 


sa našim Krist Kralj tvoj 


šao fas 

DOKUMENTI GOVORE... 


ODGOVORNOST JE JASNA 


Ugledni i vanredno dobro informirani američki tjednik 
»America« je jasno i bez okolišanja označio pravu od- 
govornost za suvremeni sukob: j 


»Nažalost izgleda da ne dolazi u obzir jedna konferencija za mirno rje- 
šavanje međunarodnih problema, jer se Hitler sasvim promišljeno odlučio na 
silu, zastrašivanje i brutalne napadaje na prava susjednih malih naroda, i 
jerni jedan narod i nijedan državnik više ne vjeruje 
u časnu riječ Hitlerovu Svijet traži od Hitlera jedan čin,* kojim 
će pokazati svoju dobru volju, Odgovornost za mir i za rat na leđima je jednog 
jedinog čovjeka.« 


ŠTO HITLER SAM SUDI O SVOM PAKTU 
S MOSKVOM 


Ribbentropp je 24. kolovoza 1939. o prijateljskom savezu 
s Moskvom rekao: »Hitler_ i Staljin odlučiše se na 
prijateljstvo.« 


»Ruski boljševizam treba da smatramo pokušajem židovstva 
da u 20. stoljeću sebi osigura svjetsko gospodstvo... Njemačka 
je danas boljševicima prvi veliki cilj u borbi. Potrebna je sva snaga 
jedne mlade misijske ideje, da se naš narod još jedamput trgne i 
oslobodi iz mreže ove internacijonalne guje, i da se zapriječi oku- 
ženje naše krvi unutar naše zemlje... A tko će da oslobodi naš 
narod od okova ovog otrovnog zagrljaja, ako se on sam baca u 
taj zagrljaj? Kako da se razjasni njemačkom radniku da je bolj- 
ševizam prokletstva vrijedni grijeh na ljudima, ako čovjek sam 
sklopi savez sa organizacijama tog paklenskog izroda, te ga na taj 
način u cijelosti priznaje? S kojim pravom se smije osuđivati po- 
jedinca iz široke mase da sa simpatijom gleda na ovaj svjetovni 
nazor, ako vođe države izaberu zastupnike tog svjetovnog nazora 


za saveznike.« 
j (Hitler, »Mein Kampf« str. 751) 


* Deklamacija, obećanja i izjava da je to »posljednji teritorijalni zahtjev« 
bilo je dosta i previše. Svaki »posljednji« zahtjev nacizma, bio stvarno *po- 
sljednji« prije slijedećeg prvog. Svijet bi uistinu bio bez glave, spreman 
da jednog dana postane veliki Dachau ili Solovki, kad bi i dalje naivno nasije- 
dao toj drskoj i u sebi primitivno ograničenoj taktici nacističkog cinizma. Da 
ljudi i narod spasu svoju slobodu i svoju čast, trebalo je i tome jednom stati 
na kraj. Borba će biti duga, ali s nasiljem, koje hoće da se ustolići na mjesto 
prava i s perfidnošću, koja hoće da zamijeni istinu — treba za dobro čovje- 
čanstva jednom obračunati, 

»Borba protiv židovskog boljševizma svijeta zahtijeva da se 
uzme jasan stav prema Sovjetskoj Rusiji. Ne može se đavla istje- 
rati s Belzebubom.« 

»Mein Kampf« str. 752) 


Današnji vlastodržci u Rusiji i ne misle na čestit način sklo- 
piti kakav savez, a kamoli držati ga.« 


»Ne smije se nikada zaboraviti da su upravljači današnje 
Rusije krvlju okaljani obični razbojnici, da se tu dakle radi o 
ološu čovječanstva, koji je zahvaljujući sretnim okolnostima — 
u tragičan čas nadvladao jednu veliku državu, te je u svom div- 
ljem krvološtvu podavio i utamanio na milijune od vodeće inteli- 
gencije tog naroda. Nadalje ne smije se zaboraviti, da su ti vlasto- 
dršci pripadnici jednog naroda, u kojem se na neobičan način 
spaja bestijalna okrutnost sa neshvatljivom lažljivošću... Ne 
smije se zaboraviti da internacijonalni židov, koji danas neogra- 
ničeno vlada Rusijom u Njemačkoj ne vidi saveznika, NEGO 
JEDNU DRŽAVU NAMIJENJENU ISTO TAKOVOJ SUD- 
BINI. A SA PARTNEROM, ČIJI JE JEDINI INTERES DA 
DRUGOGA UNIŠTI, NE ULAZI SE U NIKAKAV SAVEZ. Prije 
svega se pak savez ne sklapa sa takovim subjektima, kojima ni 
jedan ugovor ne bi bio svet, jer oni ne žive na tom svijetu kao 
zastupnici časti i istinoljublja, nego su predstavnici laži, prevare, 
krađe, pljačke i grabeža. Ako čovjek misli da se 
ugovorom veže na parasite, tada to sjeća na 
pokušaj drveta, da sa imelom: sklopi savez 
u svoju korist. i ' 


(»Mein Kampf« str. 750) 
Xx 


»Samo je jedna država sa kojom nismo pokušali stvoriti veze, 

a s kojom mi ne želimo stajati u bližim odnosima, i to je Sovjetska 

Rusija. U boljševizmu vidim još više nego prije inkarnaciju ljud- 
skog nagona za razaranjem.« 

(Hitler pred Reichstagom 20. veljače 1938) 


»Boljševizam je nauka svjetske revolucije, a to znači nauka 
razaranja svijeta. Smatra li se ovu nauku u Evropi ravnopravnim 
životnim faktorom, izručuje se Evropa njoj. Njemačke se ne tiče 
dali i u koliko drugi narodi žele imati s tom naukom kontakta i 
podvrći se toj opasnosti... K tomu spada i to da izbjegavamo 
svaki drugi tjesniji dodir s nosiocima otrovnih bacila, a napose 
nismo spremni njemačkom narodu time zamazati oči u pogledu 
ove opasnosti da sami podržavamo veze s njima više, nego što je 
među državama potrebno ...« 

(Hitler pred Reichstagom 30. siječnja 1937.) 

»Boljševičku nauku smatram najljućim otrovom, kojeg se 
može narodu dati. Prema tome želim, da moj narod ne dođe s tom 

naukom ni u kakav dodir. U. ostalom, svaki daljnji ugovor i oba- 
veza Njemačke prema sađanjoj boljševičkoj Rusiji, za nas bi bio 
bezvrijedan. Ne bi bilo moguće da nacijonal-socijalistički njemački 
vojnici pružaju obaveznu pomoć u zaštitu boljševizma, kako ni mi 
sami ne bi htjeli primati pomoć od jedne boljševičke države. JER — 
BOJIM SE — DA SE SVAKI NAROD KOJI TRAŽI TAKOVU 
POMOĆ IZRUČUJE VLASTITOJ PROPASTI.« 

(Hitler pred Reichstagom 30, siječnja 1937.) 


Gospodin Hitler je Moskovskim paktom zatražio pomoć boljševika protiv 
Poljske i nadalje protiv zapadnih sila, i ako je on sam rekao, da se svaki narod, 
koji traži ovakovu pomoć izručuje vlastitoj propasti. 

Dali je nacizam, kad je potpisivao taj ugovor, bio ostavljen od svoga 
»Boga«, ili ga je vodila tako često citirana »providnost«? Ili se jedno bezboštvo 
oslonilo na drugo, slijepac uzeo za ruku slijepca, da se oba — nakon bjeso- 
mučnih ispada svoje sljepoće, s kojima će međutim nanijeti svijetu mnogo zla 
ali i nehotice unijeti i mnogo svijetla — survaju u nepovrat, Događaji će po- 
kazati, oni već pokazuju, 


KOJI JE BIO ZADNJI TERITORIJALNI ZAHTJEV 


Jedan nemili dokumenat 


Nacijonal-socijalistička štampa obara se puna zgražanja na tvrdnju ino- 
zemne štampe, da je Treći Reich u vrijeme njemačko-poljskog prijateljskog 
pakta izrijekom odustao od toga da traži poljski koridor, Za nacijonal-socija- 
lističku štampu ove tvrdnje inozemnih novina predstavljaju ponovni dokaz, ka- 
ko se »pokušava pomoću očajnih laži izazvati sumnju u jasne zahtjeve Nje- 
mačke na njena prava«. Stranačka štampa ističe kako ne može nikome u 
inozemstvu uspjeti da iznese dokaza, da se Hitler ili koji od njegovih suradnika 
izrijekom odrekao Koridora. Međutim, kako se vidi, ovo potonje je vrlo lako 
dokazati, i to pomoću originala »Neues Wiener Journala od 28, 
rujna 1938. g., koji donosi govor, što ga je državni komesar Biirckel, održao 
27. rujna 1938. g. na Bečkom Heldenplatz-u, a koji se tada prenosio i na radiu, 

Tamo među ostalim piše doslovce: 

»Fiihrer je pridonio žrtve ,, ,« 

»Fiihrer je zauvijek odustao od Elsas-a i Lotaringije ,. .« 

»Fiihrer je zauvijek odustao od južnog Tirola...« 

»Fihrer je napokon odustao od Koridora i Nijemaca u Poljskoj.« Biirckel 
je taj govor održao pod živim utiskom velikog Hitlerovog govora od 26, rujna 
1938., u kojem je drž. kancelar — kako je poznato — dao ovu svečanu izjavu: 

»Ovo (pripojenje sudetsko njemačke oblasti n. ur.) je zadnji teritorijalni 
zahtjev, koji imadem u Europi, ali to je zahtjev, od kojega ne odstupam i koji 
ću ako Bog dade i ispunitil« 


KAKO BOLJŠEVICI GLEDAJU NA PAKT S NACIZMOM 


Reuter javlja iz Moskve: U jednom dokumentu, što ga je Kominterna po- 
slala svim svojim podružnicama kaže se slijedeće: 


1) Sovjetska je vlada odlučila, da je sad vrijeme napustiti one me- 
tode, kojima se tokom zadnjih godina radilo Svrha i 
konačni rezultat onih metoda bio bi, da komunistička stranka u svim zemljama 
stvori veze i sklopi sporazum za izbore sa demokratskim strankama građansko 
demokratskih država. 


2) lako bi želja Engleske i Francuske da uvuku Sovjete u front mira, do- 
vela do razorenja osovine, ipak nebi bilo dozvoljeno tomu za volju odstupiti 
od komunističkih principa i potpomagati kapitalističke zemlje. 

3) Stoga je sovjetska vlada odlučila da se ne upusti u eventualni evropski 
konflikt, nego će čekati priliku da se umiješa u onom času, kad će vele- 
vlasti biti ratom oslabljene, te će tada sa uspjehom 
upriličiti opću socijalnu reformu 

4) Potpisivanje njemačko-sovjetskog pakta pokazat će se kao veliki 
diplomatski i ideološki uspjeh Sovjeta na štetu osovine, jer jasno 
| odstupanje od protukomunističke akcije, koju je osovina do sada pro- 
vodila. 

5) Jedan od glavnih razloga da nije došlo do sporazuma između Engleske 
Francuske i Sovjeta, te da se tako brzo potpisao njemačko-sovjetski pakt bilo 
je držanje Poljske, Rumunjske i Baltičkih zemalja, kao i njihove predrasude 
prema Sovjetskoj Rusiji, Oni su odbili svaki vojni savez sa Rusijom, a pristali 
su jedino na pomoć čisto tehničke naravi, a nisu pristali da Sovjetska Rusija u 
slučaju rata pošalje svoje čete,* 

vaj dokumenat ima prije svega svrhu da umiri vlastite ljude, koji su 
bili od pakta isto tako iznenađeni kao mase Nazi-a, ali ne sadržaje nikakovi 
komplimenat za berlinskog partnera, 

Nadalje taj dokumenat pokazuje tipičnog Azijatu koji je uvijek spreman 
na skok, a ujedno pokazuje činjenicu da su zemlje mirovne fronte u pregovo- 
rima sa Moskvom izbjegavale svaki boljševički upliv u njihovim zemljama. 


VJENČANJE PRED SLIKOM FuHRERA 


Gauamitsleiter Dr, F6rg objelodanio je u časopisu »Nacijonalsocijalistička 
zojednica« prijedloge, kako da se udese civilna vjenčanja u nacijonalsocijali- 
sličkoj državi. Tu se razlaže kako većina sada sklopljenih civilnih vjenčanja 
nikako ne odgovaraju zahtjevima nacijonalnog socijalizma, Kako je brak temelj 
nacijonalsocijalističke države, i sklapanje braka smatra se isključi- 
vim pravom države. Na stranci je da se sa svim sredstvima pobrine 
da državna vjenčanja i po formi odogavaraju nacijonalsocijalistiškom mišljenju 
i htijenju. U interesu jedinstva stranke i države smije postojati samo jedno 
vjenčanje, i to državno, koje mora svim članovima države biti jednako vrijedno, 

O vanjskom obliku sklapanja brakova u Trećem Reichu napominje, da 
prostorija mora biti velika, kako bi aktu vjenčanja mogli prisustvovati članovi 
porodice, prijatelji i znanci vjerenika, Na osobito dostojnom mjestu mora biti 
slika ili kip Fiihrera, dolično okićen, i zastava nacijonalsocijalističke države. 
Za činovnika ženidbenog ureda potreban je uvijek najbolji nacijonal-socijalist, 
a morao bi nositi uniformu stranke. Kod svakog vjenčanja treba da bude 
Elazba, i govor, a završiti se mora pozdravom Fihreru 


BORBA SV. OCA ZA MIR U SVIJETU 


U ove odlučne historijske dane i tjedne sv. Otac je neumorno radio na 
okupljanju sviju sila za održanje svjetskog mira. I ako namjesniku Kristovom 
nije bilo dosuđeno da njegovi herojski napori budu okrunjeni uspjehom, ipak 
će mu biti zahvalni narodi cijeloga svijeta, Donosimo kratak kronološki prikaz 
tog rada: 

OŽUJAK 1939, 

2, ožujka: Kardinal Eugenio Pacelli je izabran nasljednikom Pija XI. i 
uzima ime Pija XII. 

3, ožujka; Sv, Otac govori preko radia čitavome svijetu, a među ostalim 
kaže: »Ovoj očinskoj poruci dodajemo još želju i apel na mir, na onaj mir, 
što ga je Naš blagopokojni predšasnik sa toliko topline preporučivao, U ovo 
teško doba, gdje se gomilaju zapreke na putu k pravome miru, koji je iskrena 
želja sviju, molimo Boga osobito za one, koji stoje na čelu država.« 


* Nisu pristali, jer poznavajući sovjete znadu, da bi — prema ideologiji 


»svjetske revolucije« i taktici Kominterne sovjetska »pomoć u četama« značila 
stvarnu okupaciju. 

TRAVANJ 1939, 


9, travnja, na prvi dan Uskrsa, održao je Pijo XII za pontifikalne mise 
poslije Evanđelja kratku propovijed, a započeo je sa riječima: »Mir s Vama«, 
»Spasitelj je bio knez mira, glasnik mira, koji je svojom krvlju dao nebu i 
zemlji mir, Sada, kada se sa sviju strana u najvećoj brizi radi oko mira — tog 
blaga vrijednijeg od svakog drugog — treba da se misli na to. Kao u pred- 
večerje teških vremena, duhovi su našega doba uzbuđeni i nezadovoljni, Ne 
može doći do reda, koji je bitan faktor mira, dok se tako često rastavljaju 
sinovi jedne zemlje i jednoga naroda u borbama za stranačke interese, Ne može 
doći do mira, dok nažalost razne nacije nemaju onog međusobnog razumijeva- 
nja, koje jedino može ohrabriti narode na prosvijetljenom putu građanskog 
napretka; ne može doći do mira, dok svečano potpisani paktovi i zadane riječi 
ne daju više onu sigurnost i kad su izgubili onu vrijednost, koja je potrebna 
osnova međusobnih veza, i bez koje je toliko željeno moralno i materijalno 
razoružanje svakim danom manje ostvarivo. 


Gdje da se nalazi lijek tolikom zlu? U Kristu! On samo može dati onaj 
mir, kojeg svijet ne može dati, jer On prvo ulijeva mir u duše. On je vrhovni 
čuvar pravde i najveće vrelo mira, U Njemu se sastaju pravda i mir, Mir je 
plod pravde,« 

20, travnja. Sv. Otac u pismu državnom tajniku kardinalu Maglione-u 
poziva svijet na molitvenu križarsku vojnu za održanje mira, 


SVIBANJ 1939, 


5. svibanj: Apostolski nuncij u Berlinu msgr, Cesare Orsenigo posjetio je 
nakon svog puta u Rim, državnog kancelara Hitlera. 


7, svibanj: Poruka Pape preko radija povodom zaključne svečanosti 
nacionalnog euharistijskog kongresa u Alžiru, Namjesnik Kristov ponovno po- 
ziva svijet na molitve za mir, 

9 svibanj: Novine donose pojedinosti o mirovnoj akciji sv, Stolice te 
prikaz njenih inicijativa za rješavanje spornih pitanja. 

12 svibanj: Sv, Otac je primio namjesnika princa Pavla, 

16 svibanj: Pontifeks primio je apostolskog nuncija u Italiji msgr. Borgon- 
cini-Duca. 


LIPANJ 1939, 


2, lipanj: Govor sv; Oca pred kardinalskim zborom prigodom Njegovog 
imendana, Tu govori o teškoćama vremena. »Nebi bilo u sklađu sa svetim 
dužnostima Našeg apostolskog poziva,« rekao je Papa, »kad bi Nas vanjske 
zapreke ili strah pred krivim tumačenjima ili pako neshvaćanje naših dobrih 
namjera, spriječavalo u tome da vršimo misiju za mir, kako je dužnost Crkve. 
Ispunjeni duhom mira i pravednosti smatrali smo nakon dugog razmišljanja 
umjesnim da kao otac sviju, u času koji je izgledao osobito sudbonosan za 
život naroda, početkom mjeseca svibnja, stavimo do znanja nekim državnicima 
velikih evropskih nacija brigu, koju Nam je zadavalo tadanje stanje stvari, 
kao i strah da bi se međunarodne nesuglasice mogle pojačati u tolikoj mjeri, 
da bi se izrodile u krvavi boj. U cijelosti taj je korak naišao na dobrohotan 
prijem kod vlada, a kako se bez Našeg poticaja zato saznalo u javnosti, naišao 
je ina zahvalnost stanovništva, U uspjeh se može pripisati da se uvjeravalo o 
dobroj volji i preduzimalo održati taj od naroda toliko željeni mir, 

14 lipanj: Kraljevski namjesnik Mađarske admiral Nikola Horthy hvalio 
je u svom govoru prigodom otvorenja parlamenta u Budimpešti nastojanja sv. 
Oca oko mira, Izrekao je nadu da će Papi uspjeti saziv jedne mirovne 
konferencije. 

17 lipanj: Povodom predaje akreditivnog pisma poslanika Bolivije kod 
sv, Stolice govorio je Papa o miru i poteškoćama da se mir uščuva. 


SRPANJ 1939, 
14 srpanj: Sv, Otac prima apostolskog delegata Sjedinjenih Država, 
msgr, Cicognani, 

22 srpanj: Kardinal Enrico Gasparri putuje u Ameriku, Novine javljaju 
da nosi pismo Pija XIL predsjedniku Rooseveltu, 

., 24 srpanj: Pontifeks prima u audijenciju novog poslanika sv. Stolice u 
Poljskoj, excelencu Casimira Papee-a, koji mu predaje akreditivno pismo. Od 
1937 ovo je mjesto bilo prazno. 

KOLOVOZ 1939, 


9 kolovoz: Apostolski nuncij u Berlinu, msgr. C. Orsenigo, dolazi u. 


audijenciju državnom tajniku kardinalu Maglione. 


19 kolovoz: Govor sv, Oca povodom prijema hodočasnika iz Venecije u 
Castel Gandolfu na 25, obljetnicu smrti Pape Pija X. Među ostalim Papa je 
rekao: »U ovome času, u kojem se budi nemir i strah, pokušali smo već od 
prvog dana Našeg pontifikata da učinimo sve što je u Našoj moći, da uklonimo 
opasnost rata, te da sarađujemo na konsolidaciji sigurnog mira, koji će biti 
sazdan na pravednosti i koji će poduprijeti slobodu i čast naroda. Koliko je 
bilo moguće i koliko Nam to dopuštaju dužnosti naše apostolske službe, Mi 
smo ostavili po strani druge zadaće i planove koji su Nas zaokupljali. Mi 
smo bili oprezni i umjereni, kako nebi otešćali ili onemogućili djelo mira, Svi- 
jesni smo si dužnosti da u tom pogledu činimo uvijek sve što nam je moguće, 
i činit ćemo to u interesu katoličke Crkve i u interesu čitavog svijeta... 


Dao Bog da se ovaj uzvitlani i nemirni svijet, koji liči na uzburkano 
more, smiri i da dođe do one plodne složnosti između naroda i država. Ne- 
ćemo prestati da dvostrukim žarom upravimo Naše usrdne molitve nebu za 
mir: »Da pacem domine diebus nostris.« 


2. 24 kolovoz: Radio poslanica namjesnika Kristovog na sve narode svijeta 
i njihove vođe, u kojoj kaže: »Za veliku ljudsku porodicu ponovno je kucnuo 
ozbiljan čas, sat teških i strašnih odluka, pored kojih Naš duhovni autoritet 
ne može proći bez zanimanja i koji Nas sili, da apeliramo na srca i duhove, da 
se vrate na put pravde i mira, Neka svi oni, koji nose teret ove velike odgovor- 
nosti, čuju u Našim riječima glas Kristov, čiji je život najviši uzor svima na 
svijetu i u kojega se milijuni i milijuni ljudi uzdaju, pa neka im se vrati nada 


., 26—28 kolovoza: Najjača aktivnost papinske diplomacije. Poslanici 
Italije, Poljske, Španije, Francuske i engleski otpravnici poslova redom su 
primani u audijenciju kod državnog tajnika kardinala Maglione, koji im po 
nalogu sv. Oca predaje jednu notu, 

. Rat je konačno u jednom dijelu Evrope ipak buknuo, Izazvao ga je 
nacizam, a dao mu podstreka, omogućio ga i konačno mu se pridružio komuni- 
zam: mača se latiše, od mača će i poginuti, : 

Imat će priliku i današnji zavojevači da iskuse, da je ipak istinita ona 
riječ Kristova Namjesnika, kojima ih je 24. VIL zaklinjao na mir, a koju su 
oni u opsjeni svoje oružane veličine prečuli: »Osvajanja i onakove države, 
koje ne grade na pravednosti, ne uživaju Božjeg blagoslova, .« 


KAKO SE LEGALIZIRA PLJAČKANJE CRKVE 


»Maasbode« je objelodanio članak, koji daje uvida u nacijonalsocijali- 
stičke metode konfiskacija crkvenih dobara. Tu među ostalim kaže, da je 
način konfisciranja crkvenih dobara u Trećem Reichu sasvim osebujan. U 
Njemačkoj i bivšoj Austriji postupa se općenito tako da se počne sa procjenom 
svega što posjedu pripada, To znači da se taksiraju zgrade i zemljišta, umjet- 
nine i drugi predmeti crkvenih općina i samostana. Provedba ovakove pro- 
cjene sigurni je predznak da će dotični samostan, društvena zgrada ili posjed u 
dogledno vrijeme biti konfisciran u korist države. 

Nakon procjena počima fisku svoje. Porezi suu Trećem Reichu vrlo visoki 
i raznoliki, Kod velikih zgrada i prostranih posjeda osobito se lako može po- 
visiti porez, već prema položaju, do nepodnosivih visina, Nacijonalsocijalistički 
fisk iskorištava ovu željenu priliku kod samostana i crkvenih zgrada. Porez 
se odmjeri tako visoko da poglavari više nisu u mogućnosti da u pravi rok 
ispune svoje financijalne dužnosti, osobito pošto se režim pobrinuo da su crkve 
i samostani izgubili većinu prihoda, Porezni dugovi tad rastu i rastu, a svršava 
se sa takozvanom konfiskacijom radi neplaćanja poreznih dugova. Ovo se posve 
sistematski provodi, 

Na taj način dolazi vlada Trećeg Reicha »legalnim« putem do posjeda 
zgrada i zemljišta, koja joj se čine podesnima za stranačke i druge svrhe. Ne 
znači to dakako, da su bojažljivi, kad ne odabiru kraći put te ne uzmu na- 
prosto ono, što im treba. U katoličkim krajevima milije im je držati se neke 
fiktivne pravde, nego riskirati sve, 


KRISTOV NAMJESNIK MUČENIČKOJ POLJSKOJ" 


Predragi sinovi i kćeri! 


Došli ste ovamo da zamolite naš blagoslov u naročito bolnom 
času za vašu domovinu, u tragičnom času vašeg nacionalnog ži- 
vota. A isto smo tako i Mi rijetko kada u Našoj duši imali tako 
žarku i intimnu želju kao danas, da Vam pokažemo riječima i 
činom ono, što smo po tajinstvenom izboru Providnosti pozvani da 
budemo ovdje dolje: Namjesnik i predstavnik Isusa Krista, živa 
slika onog utjelovljenog Boga, o kojem je sv. Pavao mogao reći: 
»Pojavila se blagost i čovječnost— Apparuit 
benignitas et humanitas.«« (Titu III, 4.) Da, upra- 
vo radi beskrajno nježnog saučešća samoga Božanskog Srca, koje 
bismo mi htjeli u ovom času očitovati, da ga vidite, osjetite i shva- 
tite svi vi sinovi katoličke Poljske: 


Došli ste pod vodstvom svojeg časnog kardinala-primasa i 
u pratnji mnogih svojih svećenika, kao da hoćete posvjedočiti da 
tradicionalna privrženost vašim pastirima, koja je zalog odanosti 


* Govor sv. Oca poljskom narodu prilikom audijencije poljskih izbje- 
glica 1, X. 1939. Osservatore Romano 1. X. 1939, 

Vrhovnom Pastiru, nije ništa izgubila pod udarcima nevolja, koje 
vas biju, i koja se neće dati pokolebati od onih nevolja, koje bi vam 
još prijetile. 

.. Došli ste, ne da iznesete zahtjeve, niti da izrazite bučne 
tužbe, nego da zatražite od Našeg srca, s Naših usana riječ utjehe 
i okrepe u patnji. A Naša je očinska dužnost, da Vam je damo. I 
nitko zaista nema pravo da se tomu čudi. Ljubav Očeva se zanima 
Za sve ono, što se tiče njegovih sinova, a koliko ga više dira ono, što 
njih ranjava! Svakome od njih on bi htio opetovati riječi sv. Pavla 
Korinćanima: »Tko bi od Vas mogao trpjeti, a da 
ja ne trpim s njim? —Quis infirmatur, et ego 
non infirmor?« (II. Kor. XI, 29.). 


. Sada ima na tisuće, na stotine tisuća jadnih ljudskih bića, 
koja kao žrtve pogođene u tijelo ili u dušu trpe zbog ovog raia, 
od kojega su svi Naši napori — vi to znate — tako uporno, iako 
žarko — ali nažalost tako beskorisno — nastojali da sačuvaju 
Evropu i svijet. Ovaj čas diže se pred Našim očima vizija lude 
groze ili crnog očaja. Mnoštvo bjegunaca i lutalaca, svih onih, koji 
nemaju više domovine ni ognjišta. K nama se uzdižu iznemogti 
jecaji majki i žena, koja oplakuju draga bića poginula na bojnim 
poljanama. Čujemo bespomoćni jauk tolikih staraca i tolikih bo- 
lesnika, koji bez sumnje vrlo često ostaju lišeni svake njege, svake 
pomoći, slušamo krikove i plač mališana, koji nemaju više rodi- 
telja; zapomaganje ranjenika i hropac umirućih, od kojih svi ni- 
jesu bili borci. Naše su sve njihove patnje, sve njihove bijede, 
sve njihove boli. Ljubav Pape prema djeci Božjoj ne pozna ograda 
kao što ne pozna ni granica. Svi sinovi Crkve u svojoj su kući, 
kad su okupljaju oko svog zajedničkog Oca; svi nalaze mjesta u 
njegovom srcu. 


Ali ova očinska nježnost, koja daje prednost ožalošćenima, 
koja bi se htjela zaustaviti nad svakim od njih, — i o kojoj vi 
danas možete imati neposredno svjedočanstvo — nije jedino dobro, 
koje vam preostaje. 


U očima Božjim, u očima njegova Namjesnika, u očima svih 
ljudi dobre volje, preostaju vam druga bogatstva. Ona bogatstva, 
koja se ne čuvaju u željeznim ili čeličnim b lagajnama, nego u 
srcima i dušama. — Preostaje vam na prvom mjestu aureola voj- 
ničkog junaštva, koje je napunilo udivljenjem i same vaše protiv- 
nike, koji su tome lojalni ođali i počast. Preostaju vam, kao svije- 
tao oblak u ovoj sadašnjoj noći, sve velike uspomene vaše narodne 
povijesti, od koje su već gotovo deset stoljeća posvećena službi 
Kristovoj, a više puta velikođušnoj obrani kršćanske Evrope. Pre- 
ostaje vam nadasve Vjera, koja se neće opovrći, koja je danas 
dostojna onoga, što je nekoć bila, onoga, što je bila također jučer. 
Na stazama čas tragičnim, čas slavnim, kojima je kročila Poljska, 
protekle su već mnoge rijeke suza i bujice krvi. Bilo je ponora boli, 
ali je bilo također vrhunaca osunčanih pobjedom mironosnih rav- 

nica i dolina obasjanih svim sjajem vjere, književnosti i umjetnosti. 
Ovaj je narod u svom burnom životu upoznao časove smrtne tje- 
skobe i razdoblja prividne smrti, ali je također vidio dane prepo- 
roda i uskrsnuća. Ima nešto, čega se u vašoj povijesti nije nikada 
vidjelo, a vaša nas prisutnost ovdje uvjerava, da se ni neće nikada 
vidjeti: Poljska nevjerna ili odijeljena od Isusa Krista i Njegove 


Crkve. 


Zemlja sv. Kazimira, sv. Hedvige, zemlja dvojice sv. Stani- 
slava, sv. Ivana Kancijskog i sv. Andrije Bobole, mogla je izgubili 
tijekom više ili manje dugog vremena svoj teritorij, svoja dobra, 
svoju neovisnost, ali svoju vjeru — nikada. Nikad nije izgubila 
svoju nježnu odanost Presvetoj Djevici moćnoj i slatkoj »Kraljici 
Poljske«, koje je čudotvorna slika u svetištu Čenstohove već vje- 
kovima tješiteljica bolova čitavog jednog naroda i zalog njegovih 
nerazorivih nada. 


Zbog toga smo uvjereni, predragi sinovi i kćeri, da svi ti osje- 


“ćaji, koji su tako čvrsto usidreni u vašim dušama, neće nikada osla- 


biti. Mi se s druge strane čvrsto uzdamo, da Bog u svom milosrđu 
neće dozvoliti, da bi vršenje vjerskih čina bilo u vašoj zemlji sme- 
tano; nadamo se — usprkos mnogih razloga bojazni, koju pobu- 
đuju i previše poznati nacrti Božjih neprijatelja — da će se kod 
vas katolički život moći nastaviti plodonosno i duboko, da ćete 
moći vršiti vjerske obrede, manifestacije pobožnosti prema Euhari- 
stiji i počasti prema Kraljevskom dostojanstvu Kristovu, o čemu 
su još nedavno vaši gradovi i sela pružali veličajne prizore; da 
će katolička štampa, dobrotvorne ustanove, socijalni pothvati, vjer- 
ska obuka uživati dužnu slobodu. Zbog toga potičemo napose vaše 
duhovne pastire, da nastave, pače povećaju, svoja nastojanja na 
području, koje će s Božjom pomoći, ostati otvoreno njihovoj rev- 
nosti. Kakve god bile nove prilike, u kojima će se ova revnost raz- 
vijati, prva je dužnost sviju pastira i ovaca, da ustraju ne samo u 
molitvi, nego da također hrabro s neslomljivim pouzdanjem ustraju 
u radu. 


Jer je baš u časovima, u kojima se čini, da se Božanska Pro- 
vidnost za trenutak sakrila, lijepo, zaslužno i dobro vjerovati u 
nju. Stoga nikad nećete u nesrećama, što vas snađoše, koje će još 
možda nadoći, nećete prestati da gledate ovu Providnost, koja 
sve k svojim ciljevima upravlja, koja se »nikad u svojim odlukama 
ne vara« — Deus cujus Providentia in sui dispositione non fallifur. 
(Molitva iz Mise na VII. nedj. po Duh.) i koja kad dopušta da 
njezine sinove pritisne teški križ, nema drugih namjera nego da ih 
učini što sličnijima njihovu dragom Spasitelju, da ih što intimnije 
združi sa njegovim otkupiteljskim djelom i da ih tako učini dra- 
žima njegovu Srcu. Poput onih cvjetova vaše zemlje, koji pod 
gustom koprenom zimskog snijega čekaju topli dah proljeća, znat 
čete i vi čekati, moleći s pouzdanjem, čas nebeskih utjeha. 

Vaša bol, ublažena tako nadom, neće biti pomiješana srdž- 
bom, a još manje mržnjom. Neka vaša hlepnja za pravdom ostane 
u skladu — jer to može i mora biti — s božanskim zakonima lju- 
bavi. Doista, po pravdi i ljubavi i samo po njima, kako Mi ne pre- 
stajemo ponavljat moći će se konačno povratiti svijetu, koji je da- 
nes tako uzburkan, onaj mir, za kojim, usred uzbune oružja, tako 
tjeskobno vapi krik naroda, i za koji od jednog do drugog kraja 
svijeta milijuni iskrenih duša, također i od onih, koji ne ispovije- 
daju katoličku Vjeru, uzdižu svoju molitvu Bogu, jedinom suve- 
renom Gospodaru ljudi i stvari. 


Mi vam ne kažemo: »Obrišite svoje suze!« Krist, koji je pla- 
kao nad smrću Lazarovom i nad ruševinama svoje domovine, sku- 
plju, da jednog dana nagradi, ove suze, koje vi lijete nad svojim 
dragim mrtvim i nad ovom Poljskom, koja umrijeti neće. Za kršća- 
nina, dakle koji pozna cijenu ovih bisera, i same suze mogu imati 
svoju slatkoću. A s druge strane, nema li u svakome od vas malo 
duše vcšeg besmrtnog Šopina, čija je glazba izvela to čudo, da je 
izvuklc duboku i vječnu radost iz naših jadnih ljudskih suza? Ako 
je umjetnost jednog čovjeka mogla toliko postići, što neće onda 
postići Božja mudrost i dobrota u umijeću ublaživanja naših inti- 
mnih boli? 


Kao zalog nebeskih milosti, koje na vas zazivljemo, predragi 
sinovi i kćeri, mi vam podjeljujemo iz svega srca apostolski blago- 


slov. Proširujemo ovaj blagoslov na sve sinove poljskog naroda, a 
naročito na one osobe, koje svaki od vas ima u vlastitim nakanama 
ili u svojem sjećanju. 


X 


Kako te velike kršćanske riječi sasvim drugačije zvuče od 
onog megalomanskog hvalisanja nad »izvojevanom« pobjedom, ste- 
čenom jednim — u povijesti i diplomacije i strategije — bespri- 
mjerno, ciničkim prepadom iza leđa, 

I još se i u našem viteškom i etički jako osjećajnom hrvat- 
skom narodu, nalazi duša — pa čak i listova, koji bi inače htjeli 
da ih uzimamo ozbiljno — koji se tome gangsterskom podvigu 
dvaju svjetskih boljševizama — dive. Uistinu su neki ljudi sasvim 
izgubili smisao etičkih vrednota ili jednostavno postali — možda 
i nesvijesno — gramafonska ploča stanovitih Ministarstava Pro« 
pagande, 


& Nenaručeni se rukopisi ne primaju bez prethodnog dogovora s urednikom 
Rukopisi se ne vraćaju. 

